കൊവിഡ് ; ഇന്ത്യയിൽ മരണം മൂന്ന് | | Mora News\nകൊവിഡ് ; ഇന്ത്യയിൽ…\nകൊവിഡ് ; ഇന്ത്യയിൽ മരണം മൂന്ന്\nകൊറോണ വെെറസ് ബാധിച്ച് ഇന്ത്യയിൽ മരിച്ചവരുടെ എണ്ണം മൂന്നായി. മഹാരാഷ്ട്രയിലാണ് മൂന്നാമത്തെ മരണം റിപ്പോർട്ട് ചെയ്തത്. ഇന്ത്യയിൽ ഏറ്റവും കൂടുതൽ പകർച്ചവ്യാധികൾ റിപ്പോർട്ട് ചെയ്ത സംസ്ഥാനവും മഹാരാഷ്ട്രയായിരുന്നു.\nകേന്ദ്ര ആരോഗ്യമന്ത്രാലയത്തിന്റെ ഏറ്റവും പുതിയ കണക്ക് പ്രകാരം രാജ്യത്ത് കൊറോണ വൈറസ് ബാധിച്ചവരുടെ എണ്ണം 125 ആയി ഉയർന്നു. രോഗം സ്ഥിരീകരിച്ച 125 പേരിൽ 22 പേർ വിദേശികളാണ്. മഹാരാഷ്ട്രയിലാണ് ഏറ്റവും കൂടുതൽ രോഗബാധിതർ ഉള്ളത്. 39 പേർക്കാണ് ഇവിടെ രോഗം സ്ഥിരീകരിച്ചത്. 24 പേർക്ക് രോഗം സ്ഥിരീകരിച്ച കേരളമാണ് രണ്ടാം സ്ഥാനത്ത്. ഇതിൽ രണ്ടു പേർ വിദേശികളാണ്. തിങ്കളാഴ്ച പുതുതായി മൂന്ന് പേർക്കാണ് സംസ്ഥാനത്ത് രോഗം സ്ഥിരീകരിച്ചത്.\nഅതേസമയം കൊറോണ വൈറസ് ബാധിച്ചു ലോകത്താകെ മരണം 7,007 ആയി. ചൈനയിലെ മരണ സംഖ്യ 3,213 ആയി. ഇറ്റലിയില് 2,158 പേര് മരിച്ചു. 1,75,536 പേര്‍ക്കു ഇതുവരെ രോഗം സ്ഥിരീകരിച്ചു. ഇറ്റലിയില് മാത്രം 28,000 പേരാണ് ചികില്‍സയിലുള്ളത്. പത്തു പേരില് കൂടൂതല് കൂട്ടം കൂടുന്നത് ഒഴിവാക്കണമെന്ന് അമേരിക്കന് പ്രസിഡന്റ് ഡോണള്‍ഡ് ട്രംപ് നിര്‍ദേശിച്ചു.\nTags: 1 case reported covid 19 maharashtra


കമ്മിഷണറുടെ വാർത്ത സമ്മേളനം | Vaiga Death | Sanumohan | Commisioner Press Meet | Manorama News\n‘വൈഗയെ ഞെരിച്ചുകൊന്നു; സനുവിന്റേത് രഹസ്യ ജീവിതം, തുടർച്ചയായി മൊഴി മാറ്റുന്നു’\nമനോരമ ലേഖകൻ April 19, 2021 11:16 PM IST\nവൈഗ, സി.എച്ച്. നാഗരാജു, സനു മോഹൻ\nകൊച്ചി∙ വൈഗയെ കൊലപ്പെടുത്തിയത് സനു മോഹൻ (40) തനിച്ചാണെന്ന് പൊലീസ്. പിടിക്കപ്പെടാതിരിക്കാൻ എല്ലാ തെളിവുകളും ഇല്ലാതാക്കിയാണ് ഇയാൾ മുങ്ങി നടന്നതെന്നും എറണാകുളം സിറ്റി പൊലീസ് കമ്മിഷണർ സി.എച്ച്. നാഗരാജു വാർത്താ സമ്മേളനത്തിൽ പറഞ്ഞു. മാർച്ച് 21ന് തൃക്കാക്കര പൊലീസ് സ്റ്റേഷനിൽ ഒരു മിസിങ് കേസ് റജിസ്റ്റർ ചെയ്തതിൽനിന്നായിരുന്നു തുടക്കം. തൊട്ടടുത്ത ദിവസം ഒരു പെൺകുട്ടിയുടെ മൃതദേഹം ദുരൂഹ സാഹചര്യത്തിൽ കണ്ടെത്തിയതിന് കളമശേരിയിലും കേസ് രജിസ്റ്റർ ചെയ്തു. തുടരന്വേഷണത്തിലാണ് ഇത് അച്ഛനും മകളുമാണെന്നും പെൺകുട്ടിയുടെ മരണം കൊലപാതകമാണെന്നും തിരിച്ചറിഞ്ഞത്. സനു മോഹൻ ജീവിച്ചിരിക്കുന്നതായി പൊലീസ് ആദ്യം സ്ഥിരീകരിച്ചത് വാളയാറിൽ കാർ കടന്നു പോകുന്നതിന്റെ ദൃശ്യം ലഭിച്ചതിലൂടെയായിരുന്നു.\n‘ശരീരത്തോടു ചേർത്തുപിടിച്ചു ശ്വാസം മുട്ടിച്ചു’; മൊഴി പൂർണമായും വിശ്വസിക്കാതെ പൊലീസ്\nപൊലീസ് എട്ടു സംഘങ്ങളായി തിരിഞ്ഞായിരുന്നു അന്വേഷണം. എപ്പോൾ എവിടെനിന്നു വിവരം ലഭിച്ചാലും അവിടേക്ക് എത്താൻ വിധത്തിലായിരുന്നു പ്രവർത്തനം. യാതൊരു ഡിജിറ്റൽ തെളിവുകളും ബാക്കി വയ്ക്കാതിരുന്നത് ഇയാളെ കണ്ടെത്തുന്നതിനുള്ള ശ്രമം ദുഷ്കരമാക്കി. തുടർന്നു കഴിഞ്ഞ ദിവസം കൊല്ലൂരിലുണ്ടെന്ന വിവരത്തിന്റെ അടിസ്ഥാനത്തിൽ നടത്തിയ നീക്കങ്ങൾക്കൊടുവിലാണ് ഇന്നലെ ഇയാളെ പിടികൂടിയത്. പല സ്ഥങ്ങളിൽ കറങ്ങിക്കറങ്ങിയാണ് ഇയാൾ കർണാടകയിലെ കാർവാറിലെത്തിയത്. കുറഞ്ഞതു രണ്ടു സംസ്ഥാനങ്ങളിലും കൂടിയത് മൂന്നു സംസ്ഥാനങ്ങളിലും ഇയാൾ പോയിട്ടുണ്ട്.\nഇയാളെ കണ്ടെത്തിയതോടെ വൈഗയുടെ മരണം കൊലപാതകമെന്നു മനസ്സിലാക്കിയിട്ടുണ്ട്. ഇയാൾ മകളെ കൊലപ്പെടുത്തിയെന്നു സമ്മതിച്ചിട്ടുണ്ട്. കടുത്ത സാമ്പത്തിക ബാധ്യതയാണ് കൊലപാതകത്തിനു പ്രേരണയായത് എന്നാണ് വെളിപ്പെടുത്തൽ. ടെൻഷ കൊണ്ട് ഇനി മുന്നോട്ടു പോകാൻ സാധിക്കില്ലെന്നു തോന്നിയപ്പോൾ മകളെ ഉപേക്ഷിച്ചുപോകാതെ ആദ്യം അവളെ കൊലപ്പെടുത്തി മരിക്കാനായിരുന്നു തീരുമാനം. സ്വയം മരിക്കാൻ സാധിക്കാതിരുന്നതിനാലാണ് മുങ്ങിയത് എന്നാണ് വെളിപ്പെടുത്തിയിരിക്കുന്നത്.\nപെൺകുട്ടിയുടെ മരണത്തിൽ മൂന്നാമത് ഒരാളുടെ ഇടപെടലുണ്ട് എന്നാണ് പൊലീസ് ആദ്യം സംശയിച്ചത്. ആരുമില്ല എന്ന് വ്യക്തമായിട്ടുണ്ട്. നിലവിൽ പെൺകുട്ടിയുടെ മരണവുമായി ബന്ധപ്പെട്ടുള്ള രാസ പരിശോധനാ റിപ്പോർട്ട്, പോസ്റ്റുമോർട്ടം റിപ്പോർട്ട് തുടങ്ങിയവ പൊലീസിന്റെ കൈവശമുണ്ട്. കൂടുതൽ ചോദ്യം ചെയ്ത് തെളിവു ശേഖരിക്കുന്നതിനായി ഇയാളെ കോടതിയിൽ ഹാജരാക്കി 15 ദിവസത്തേയ്ക്ക് കസ്റ്റഡിയിൽ ആവശ്യപ്പെടുന്നതിനാണ് തീരുമാനം.\nഎട്ടു സ്ഥലങ്ങളില് സംഘങ്ങളായി നടത്തിയ തിരച്ചിലിന് തൃക്കാക്കര എസിപി ശ്രീകുമാറാണ് നേതൃത്വം നൽകിയത്. ഫീൽഡിൽ ഉണ്ടായിരുന്ന ഉദ്യോഗസ്ഥരുടെ അന്വേഷണ മികവും പ്രതിയെ പിടികൂടാൻ സഹായിച്ചു. ഇയാളുടെ പഴയ സ്വഭാവം തിരിച്ചറിഞ്ഞായിരുന്നു അന്വേഷണം. തിരച്ചിൽ തുടങ്ങുമ്പോൾ പ്രേരണ എന്തെല്ലാമായിരിക്കും എന്നതു മാത്രമായിരുന്നു പൊലീസിന്റെ കയ്യിലുണ്ടായിരുന്നത്. വരും ദിവസങ്ങളിൽ അന്വേഷണങ്ങളിൽ കൃത്യമായ തെളിവുകൾ ലഭിക്കുമെന്ന് ഉറപ്പുണ്ടെന്നും എസിപി പറഞ്ഞു.\nസനുവിന്റെ ഭൂതകാലവും പരിശോധിച്ചു. ക്രിമിനൽ പശ്ചാത്തലമുള്ളയാളാണെന്ന് അങ്ങനെയാണു പിടികിട്ടിയത്. സനു പരമാവധി പിടിക്കപ്പെടാതിരിക്കാൻ ശ്രമിച്ചത് തിരിച്ചറിഞ്ഞിട്ടുണ്ട്. എല്ലാ നീക്കങ്ങളും പിടിക്കപ്പെടാതിരിക്കാൻ ചെയ്തതു പോലെയായിരുന്നു. എല്ലാ ഡിജിറ്റൽ തെളിവുകളും ഇല്ലാതാക്കിയായിരുന്നു എല്ലാ നീക്കങ്ങളും. എന്നാൽ നൂറിലേറെ പേരെ ചോദ്യം ചെയ്ത് ഇയാളുടെ സ്വഭാവം പൂർണമായും പഠിച്ച ശേഷം നടത്തിയ അന്വേഷണത്തിന് ഒടുവിലാണ് ഇയാളെ കർണാടകയിലെ കാർവാറിൽ വച്ചു പിടികൂടിയതെന്നും അദ്ദേഹം പറഞ്ഞു.\nസനു മൊഴികളെല്ലാം മാറ്റിപ്പറയുകയാണ്. ഇപ്പോൾ പറയുന്നത് 10 മിനിറ്റ് കഴിഞ്ഞ് മാറ്റുകയാണ്. അരമണിക്കൂർ കഴിഞ്ഞ് പിന്നെയും മാറ്റുന്നു. വൈഗയുടെ ശരീരത്തിലെ മദ്യത്തിന്റെ അംശത്തെപ്പറ്റിയും സംശയമുണ്ട്. ഇതിലൊന്നും സനുവിന്റെ മൊഴി വിശ്വാസത്തിലെടുക്കാനാകില്ല. ഡിഎൻഎ പരിശോധനാഫലം വന്നതിനുശേഷം മാത്രമേ അന്തിമ വിവരം നല്‍കാനാകൂ. നിലവിലെ മൊഴി പ്രകാരം വൈഗയെ കെട്ടിപ്പിടിച്ചു ഞെരിച്ചു കൊല്ലുകയായിരുന്നു. എന്നാൽ ഇക്കാര്യത്തിലും സ്ഥിരീകരണം വരാനുണ്ട്. ഫോൺ സിഗ്നൽ പോലുള്ള ഡിജിറ്റൽ തെളിവുകളൊന്നും ബാക്കിവയ്ക്കാതെയാണ് സനു രക്ഷപ്പെടാൻ ശ്രമിച്ചത്. രക്ഷപ്പെടാനുള്ള ഓരോ ശ്രമത്തിലും തെളിവുകൾ ബാക്കിവയ്ക്കാതെ നോക്കിയിരുന്നു. അതാണു സംശയം ബലപ്പെടുത്തുന്നത്. ആത്മഹത്യാശ്രമം എന്ന വാദത്തെ സംശയിക്കാനും ഇതാണു കാരണം.\nനിലവിൽ സനുവിനെ മാത്രമാണു സംശയിക്കുന്നത്. മൂന്നാമതൊരാളെ സംശയിക്കുന്നില്ല. ഫ്ലാറ്റിലുള്ളവരെയും സനുവിന്റെ ഭാര്യവീട്ടുകാരെയും ഉൾപ്പെടെ ചോദ്യം ചെയ്തു. ഇതിൽനിന്നെല്ലാമുള്ള വിവരങ്ങളും പരിശോധിക്കേണ്ടതുണ്ട്. സനുവിനെ കസ്റ്റഡിയില് ആവശ്യപ്പെടാനാണു തീരുമാനം. തുടർന്നു തെളിവെടുപ്പു നടത്തും. മൂന്നു കോടിയുടെ തട്ടിപ്പു കേസ് സനുവിന്റെ പേരിലുണ്ട്. വളരെ രഹസ്യാത്മക ജീവിതമാണ് സനു നയിച്ചിരുന്നത്. ജീവിതവുമായി ബന്ധപ്പെട്ട പല കാര്യങ്ങളും ഇയാൾ ആരോടും പുറത്തുപറഞ്ഞിരുന്നില്ലെന്നും കമ്മിഷണർ പറഞ്ഞു.\nEnglish Summary: Kochi city police commissioner press meet on Vaiga death and Sanu Mohan's arrest


ഇത് സന്തൂർ മമ്മിയോ.? അതോ ലേഡി മമ്മൂക്കയോ.? 😳 മക്കൾക്ക് പ്രായം കൂടിയപ്പോൾ അമ്മ അനിതയ്ക്ക് പ്രായം കുറഞ്ഞു.!!\nമനുഷ്യരായി പിറന്ന എല്ലാവരുടെയും എക്കാലത്തെയും ആഗ്രഹം എന്നും ചെറുപ്പമായിരിക്കുക എന്നത് തന്നെയായിരിക്കും. അതിനായി മേക്കപ്പ് ചെയ്യുവാനും ചികിത്സാ രീതികൾ അവലംബിക്കുവാനും എല്ലാം നാം ശ്രമിക്കാറുണ്ട്. ഈ സാഹചര്യത്തിലാണ് സന്തൂർ മമ്മി എന്ന പ്രയോഗം വൈറൽ ആയി മാറിയത്. കുട്ടികൾ വളർന്നു വലുതായപ്പോൾ പോലും ചെറുപ്പമായി നിൽക്കുന്ന അമ്മയെന്ന സങ്കല്പം വളരെ പെട്ടെന്ന് തന്നെ മലയാളികൾക്ക്\nഇടയിലേക്ക് ആഴത്തിലിറങ്ങി ചെന്നിരുന്നു. ഈ സാഹചര്യത്തിലാണ് അനിത എന്ന വീട്ടമ്മ സോഷ്യൽ മീഡിയയിൽ തരംഗമായി മാറുന്നത്. അനിതയെ കാണുന്ന ആരും പറയും ശരിക്കും ഇതൊരു സന്തൂർ മമ്മി തന്നെയാണെന്ന്. അതിന് കാരണം മറ്റൊന്നുമല്ല സോഷ്യൽ മീഡിയയിൽ പ്രചരിക്കുന്ന ചിത്രങ്ങൾ തന്നെയാണ്. അഞ്ചാലുംമൂട് സ്വദേശിയായ അനിത മക്കൾ ചെറിയ പ്രായത്തിൽ ഇരുന്നപ്പോൾ അവർക്കൊപ്പം നിന്ന് ഒരു ചിത്രം എടുത്തു. ശരിക്കും\nഒരു വീട്ടമ്മയെ പോലെ… സാരിയൊക്കെ ഉടുത്തു നിന്ന് എടുത്ത അനിത ഇപ്പോൾ മക്കൾക്കൊപ്പം നിന്ന് എടുക്കുന്ന ഫോട്ടോ കണ്ടാൽ രണ്ട് ഫോട്ടോയിലും ഉള്ളത് ഒരാൾ തന്നെയാണോ എന്ന സംശയം ആർക്കും ഉണ്ടാകും. കാരണം പണ്ടത്തെ അനിത ആളാകെ മാറിപ്പോയിരിക്കുന്നു. tik tok, ഇൻസ്റ്റാഗ്രാം, വാട്സപ്പ് എന്നിവയിൽ ഒക്കെ സജീവമായി നിറഞ്ഞ് നിൽക്കുന്ന അനിത ഇന്ന് ഒരു സോഷ്യൽ മീഡിയ താരം തന്നെയാണ്. പങ്കുവയ്ക്കുന്ന ചിത്രങ്ങളും വീഡിയോകളും\nഎല്ലാം വളരെ പെട്ടെന്ന് തന്നെ വൈറലായി മാറുന്നു. ചിത്രങ്ങൾ കണ്ടവരെല്ലാം ലേഡി മമ്മൂക്ക എന്നും സന്തൂർ മമ്മി എന്നുമാണ് ഇപ്പോൾ വിളി പേരിട്ടിരിക്കുന്നത്. ഒരു മണിക്കൂർ വ്യായാമം, ആഹാരത്തിൽ നിന്ന് മത്സ്യ മാംസാദികൾ ഉപേക്ഷിക്കുക എന്നിവയാണ് തന്റെ സൗന്ദര്യത്തിന്റെ രഹസ്യം എന്നും അനിത പറയുന്നു. കൂടാതെ തനിക്ക് പൂർണ പിന്തുണയുമായി മക്കളും ഭർത്താവും പിന്നിൽ തന്നെയുണ്ട് എന്ന് അനിത വ്യക്തമാക്കുന്നു.\nഅവിടേക്ക് വരുമോ.? കേറ്റത്തില്ല ഞാൻ.. 🤣🤣 വീട്ടുകാരോട് ഇണങ്ങിയും പിണങ്ങിയും പ്രേക്ഷകരുടെ പ്രിയ താരം റെബേക്ക.!! 😍🔥\nഉള്ളി വഴറ്റി ഇനി ആരും സമയം കളയണ്ട! 😋 കുക്കറിൽ നിമിഷനേരം കൊണ്ട് കിടിലൻ മുട്ട കുറുമ കറി തയ്യാറാക്കാം 😋👌


ബിച്ചു തിരുമല മരണമില്ലാത്ത പ്രതിഭ -പി.വി. ഗംഗാധരന് | Bichu Thirumala\nNov 27, 2021, 12:03 PM IST\nഅങ്ങാടിയിലെ 'പാവാട വേണം മേലാട വേണം...' എന്ന പാട്ട് തലമുറകള്‍ക്കിപ്പുറം, സിനിമയില്‍നിന്ന് പാട്ട് ഇല്ലാതായിക്കൊണ്ടിരിക്കുന്ന ഇക്കാലത്തും പ്രായഭേദമെന്യേ പാടിക്കൊണ്ടിരിക്കുന്നു. ചിരിയോ ചിരിയിലെ 'ഏഴു സ്വരങ്ങളും തഴുകി വരുന്നൊരു ഗാനം..' എന്നത് യേശുദാസിന്റെ ആലാപനജീവിതത്തിലെ നാഴികക്കല്ലായ ഗാനമാണ്.\nരവീന്ദ്രൻ, പി.വി. ഗംഗാധരൻ, ബിച്ചുതിരുമല, യേശുദാസ് എന്നിവർ സംഗീത ചർച്ചയ്ക്കിടെ (ഫയല് ചിത്രം)\nബിച്ചു തിരുമല എന്ന പ്രതിഭാധനനായ പാട്ടെഴുത്തുകാരന്റെ ഗാനരചനാപാടവം കണ്‍മുന്നില് എത്രയോ തവണ കണ്ടമ്പരന്നയാളാണ് ഞാന്. ഗൃഹലക്ഷ്മി പ്രൊഡക്ഷന്‍സിന്റെ ഒരുപാട് ഹിറ്റ് ചിത്രങ്ങള്‍ക്ക് അദ്ദേഹം പാട്ടെഴുതി. അങ്ങാടി, വാര്‍ത്ത, ചിരിയോ ചിരി, അഹിംസ എന്നിവയെല്ലാം ബിച്ചുവിന്റെ പാട്ടുകളാല് സമ്പന്നമാണ്. ഈ സിനിമകളുടെ വന് വിജയത്തില് പാട്ടുകള്‍ക്കും വലിയൊരു പങ്കുണ്ട്.\nഅങ്ങാടിയിലെ 'പാവാട വേണം മേലാട വേണം...' എന്ന പാട്ട് തലമുറകള്‍ക്കിപ്പുറം, സിനിമയില്‍നിന്ന് പാട്ട് ഇല്ലാതായിക്കൊണ്ടിരിക്കുന്ന ഇക്കാലത്തും പ്രായഭേദമെന്യേ പാടിക്കൊണ്ടിരിക്കുന്നു. ചിരിയോ ചിരിയിലെ 'ഏഴു സ്വരങ്ങളും തഴുകി വരുന്നൊരു ഗാനം..' എന്നത് യേശുദാസിന്റെ ആലാപനജീവിതത്തിലെ നാഴികക്കല്ലായ ഗാനമാണ്. ഇന്നും ആ ഗാനം നല്ല രീതിയില് പാടി ഫലിപ്പിക്കുക ഏതൊരു ഗായകനെ സംബന്ധിച്ചും വലിയ വെല്ലുവിളിയാണ്.'സമയരഥങ്ങളില് നമ്മള്...' എന്ന ഗാനം ജീവിതത്തെക്കുറിച്ച് ഒരുപാട് ചിന്തിപ്പിക്കുന്നു. വാര്‍ത്തയിലെ 'ഇന്നലെകള് ഇതുവഴിയെ പോയി...' എന്ന ഗാനം കേള്‍വിയില്‍ത്തന്നെ നമ്മെ വേദനിപ്പിക്കുന്നു. അങ്ങാടിയിലെതന്നെ 'കണ്ണും കണ്ണും...' എന്ന ഗാനം ഇപ്പോഴും യുവതലമുറ ആഘോഷിച്ച് പാടുന്നതാണ്.\nഭാവത്തിനനുസരിച്ച് അളന്ന് മുറിച്ചതുപോലെയാണ് ബിച്ചുവിന്റെ വാക്കുകളും വരികളും പിറക്കുന്നത്.'പാവാട വേണം..' എന്ന പാട്ട് എഴുതിയ ആളാണ് 'പഴന്തമിഴ് പാട്ടിഴയും ..' എന്ന ഗാനം എഴുതിയത് എന്ന് അത്ഭുതത്തോടെ മാത്രമേ നമുക്ക് വിശ്വസിക്കാനാവൂ. അതായിരുന്നു ബിച്ചു തിരുമല എന്ന ഗാനരചയിതാവ്. ഈ ഭൂമയില് ഗാനങ്ങളും സംഗീതവും അതാസ്വദിക്കുന്ന മനസ്സുകളുമുള്ള കാലത്തോളം ജീവിക്കുന്നവരാണ് ഗാനരചയിതാക്കളും സംഗീത സംവിധായകരും. ആ ഭാഗ്യം അവര്‍ക്ക് മാത്രമേയുള്ളൂ. ബിച്ചു തിരുമല ആ ഭാഗ്യം ലഭിച്ചയാളാണ്. ബിച്ചു തിരുമലയ്ക്ക് മരണമില്ല-ആ പ്രതിഭ പാടിക്കൊണ്ടേയിരിക്കും.


കൊച്ചിയിൽ മോഡലുകളുടെ മരണം: കാർ അപകടത്തിലെ ദുരൂഹത നീക്കണം; അന്വേഷണത്തിൽ കാര്യമായ പുരോഗതി ഇല്ലെങ്കിൽ ജനകീയ പ്രക്ഷോഭം നയിക്കുമെന്ന് എറണാകുളം ഡി സി സി പ്രസിഡന്റ് മുഹമ്മദ് ഷിയാസ് – Veekshanam\nകൊച്ചിയിൽ മോഡലുകളുടെ മരണം: കാർ അപകടത്തിലെ ദുരൂഹത നീക്കണം; അന്വേഷണത്തിൽ കാര്യമായ പുരോഗതി ഇല്ലെങ്കിൽ ജനകീയ പ്രക്ഷോഭം നയിക്കുമെന്ന് എറണാകുളം ഡി സി സി പ്രസിഡന്റ് മുഹമ്മദ് ഷിയാസ്\nകൊച്ചിയിൽ മോഡലുകൾ അടക്കം മൂന്ന് പേരുടെ മരണത്തിനു ഇടയാക്കിയ കാർ അപകടത്തിലെ ദുരൂഹത നീക്കണം എന്ന് എറണാകുളം ഡിസിസി പ്രസിഡന്റ് മുഹമ്മദ് ഷിയാസ്. പുറത്ത് വരുന്ന വിവരങ്ങൾ അനുസരിച്ചു ഇതൊരു സ്വഭാവിക അപകടം ആണെന്ന് കരുതാൻ വയ്യ എന്നും അദ്ദേഹം ഫേസ്ബുക്കിൽ കുറിച്ചു.\nഫേസ്ബുക്ക് കുറിപ്പ്: കൊച്ചിയിൽ മോഡലുകൾ അടക്കം മൂന്ന് പേരുടെ മരണത്തിനു ഇടയാക്കിയ കാർ അപകടത്തിലെ ദുരൂഹത നീക്കണം. പുറത്ത് വരുന്ന വിവരങ്ങൾ അനുസരിച്ചു ഇതൊരു സ്വഭാവിക അപകടം ആണെന്ന് കരുതാൻ വയ്യ. ഹോട്ടലിൽ നിന്നും ഇവരെ മറ്റൊരു കാർ പിന്തുടരുകയും, അമിത വേഗതയിലുള്ള കാറോട്ടമാണ് നടന്നതെന്നും പുറത്ത് വരുന്ന വാർത്തകൾ സൂചിപ്പിക്കുന്നു. കൊച്ചിയിൽ ഹോട്ടൽ ഉടമ യഥാർത്ഥ ഹാർഡ് ഡിസ്ക് അല്ല പോലീസിന് കൈമാറിയത് എന്ന് പറയുന്നു. ഹോട്ടലിലെ പൂർണ്ണമായ ദൃശ്യങ്ങൾ ഇല്ല എന്നും യഥാർത്ഥ ഹാർഡ് ഡിസ്ക് നശിപ്പിച്ചിരിക്കാമെന്നും പൊലീസ് തന്നെ സൂചിപ്പിക്കുന്നു. അപ്പോൾ ഹോട്ടൽ ഉടമ ആരെയാണ് സംരക്ഷിക്കാൻ നോക്കുന്നത്? ആർക്കു വേണ്ടി എന്തിന് വേണ്ടിയാണ് ഹാർഡ് ഡിസ്ക് നശിപ്പിച്ചത്? ഹോട്ടലുടമയുടെ ഒളിച്ചു കളി പുറത്ത് കൊണ്ട് വരാൻ പറ്റാത്ത വിധം പോലീസിന് കഴിവ് കുറവ് ബാധിച്ചിട്ടുണ്ടോ? ഹോട്ടലിൽ ഉണ്ടായിരുന്നു എന്ന് പറയുന്ന പ്രമുഖൻ, അത് സിനിമ നടനോ, രാഷ്ട്രീയ നേതാവോ ആണെങ്കിൽ എന്ത് കൊണ്ട് അയാളിലേക്ക് അന്വേഷണം നീളുന്നില്ല? ചോദ്യങ്ങൾ നിരവധിയുണ്ട്. പ്രമുഖർക്ക് മുന്നിൽ പോലീസിന് പരിമിതികൾ ഉണ്ടെന്നാണോ മനസ്സിലാക്കേണ്ടത്. ഡിജെ പാർട്ടിയും ലഹരി ഉപയോഗവും കൊച്ചിയെ പിടിമുറുക്കുന്ന സാഹചര്യത്തിൽ ഈ വിഷയത്തിൽ സത്യങ്ങൾ പുറത്ത് കൊണ്ട് വരേണ്ടത് സമൂഹത്തിന്റെ ആവശ്യമാണ്. കൊച്ചിയിലെ പോലീസ് മറ്റു കേസുകളിൽ അറസ്റ്റ് ചെയ്യാനും നടപടി എടുക്കാനും കാണിക്കുന്ന ആവേശം ഈ കേസിന്റെ അന്വേഷണത്തിൽ കാണിക്കേണ്ടതുണ്ട്. വിദഗ്ധ അന്വേഷണ സംഘത്തെ നിയമിച്ചു കൊണ്ട് അപകടത്തിന്റെ പിന്നിലെ ദുരൂഹത നീക്കണം. ഈ അപകട മരണം മനുഷ്യ സൃഷ്ടി ആണെങ്കിൽ അതിന് പിന്നിലുള്ളവരെ നിയമത്തിനു മുന്നിൽ കൊണ്ട് വരണം. കൊച്ചിയിലെ ഹോട്ടലുകൾ കേന്ദ്രീകരിച്ചു നടക്കുന്ന അനധികൃത നിശാ പാർട്ടികളിലും, ലഹരി ഉപയോഗത്തിലും അധികാരികളുടെ ശ്രദ്ധ പതിയണം.\nഅന്വേഷണത്തിൽ കാര്യമായ പുരോഗതി ഉണ്ടാകുന്നില്ല എങ്കിൽ എറണാകുളം ജില്ലാ കോൺഗ്രസ് കമ്മിറ്റി ജനകീയ പ്രക്ഷോഭം നയിക്കും.\nകരിപ്പൂർ വിമാനത്താവളത്തിൽ വീണ്ടും സ്വർണം വേട്ട\n‘കൊലയാളികൾക്ക് പോലീസിൽ നിന്ന് ഒളിക്കാൻ കഴിഞ്ഞേക്കും, പക്ഷെ ആർഎസ്എസും ബി.ജെ.പിയും പഴയതൊന്നും മറന്നിട്ടില്ല’; കൊലവിളിയുമായി ബി ജെ പി പ്രസിഡന്റ് കെ. സുരേന്ദ്രൻ


മാധ്യമപ്രവര്‍ത്തകരുടെ അക്രഡിറ്റേഷന് റദ്ദാക്കാനുള്ള വിവാദ സര്‍ക്കുലര് പിന്‍വലിക്കും; പ്രധാനമന്ത്രി വാര്‍ത്താവിതരണ മന്ത്രാലയത്തിന് നിര്‍ദേശം നല്‍കി | Daily Indian Herald\nApril 3, 2018 2:07 pm By : George Mary\nന്യൂഡല്‍ഹി: വ്യാജവാര്‍ത്ത നല്‍കുന്ന മാധ്യമപ്രവര്‍ത്തകരുടെ അംഗീകാരം (അക്രഡിറ്റേഷന്) റദ്ദാക്കാമെന്ന സര്‍ക്കുലര് കേന്ദ്രസര്‍ക്കാര് പിന്‍വലിക്കും. ഇത് സംബന്ധിച്ച് പ്രധാനമന്ത്രി നരേന്ദ്ര മോദി വാര്‍ത്താവിതരണ മന്ത്രാലയത്തിനു നിര്‍ദേശം നല്‍കി. ഇത്തരത്തിലുള്ള പരാതികള് പ്രസ് കൗണ്‍സില് കൈകാര്യം ചെയ്താല് മതിയെന്നാണു മോദിയുടെ നിര്‍ദേശം. കേന്ദ്രനിര്‍ദേശത്തിനെതിരെ വിവിധ കോണുകളില്‍നിന്ന് പരാതിയുയര്‍ന്ന സാഹചര്യത്തിലാണ് പ്രധാനമന്ത്രിയുടെ ഇടപെടല്. മാധ്യമങ്ങളില് വ്യാജ വാര്‍ത്തകള് പ്രസിദ്ധീകരിക്കുകയോ പ്രക്ഷേപണം ചെയ്യുകയോ ചെയ്‌തെന്ന് പരാതി ലഭിച്ചാലുടന് പ്രസ് കൗണ്‍സില് ഓഫ് ഇന്ത്യ (പിസിഐ) അല്ലെങ്കില് ന്യൂസ് ബ്രോഡ്കാസ്റ്റേഴ്‌സ് അസോസിയേഷന് (എന്‍ബിഎ) എന്നിവര്‍ക്ക് കൈമാറി ഉപദേശം തേടുന്നതിനാണ് നേരത്തെ നീക്കം നടന്നത്. 15 ദിവസത്തിനുള്ളില് ഇതു സംബന്ധിച്ച റിപ്പോര്‍ട്ട്, സമിതികള് സര്‍ക്കാരിന് തിരികെ നല്‍കണം. റിപ്പോര്‍ട്ട് നല്‍കുന്നതു വരെ ആരോപിതരായ മാധ്യമപ്രവര്‍ത്തകരുടെ അംഗീകാരം മരവിപ്പിക്കുന്ന തരത്തിലായിരുന്നു തീരുമാനം. വ്യാജവാര്‍ത്ത പ്രചരിപ്പിച്ചതായി തെളിഞ്ഞാല് ആറുമാസത്തേക്ക് അംഗീകാരം റദ്ദു ചെയ്യും. ഇതേ മാധ്യമപ്രവര്‍ത്തകര്‍ക്കെതിരെ പിന്നീടൊരിക്കല് പരാതി ലഭിച്ചാല് ഒരു വര്‍ഷത്തേക്കായിരിക്കും അംഗീകാരം റദ്ദാക്കുക. മൂന്നാമതൊരു തവണ കൂടി വ്യാജവാര്‍ത്ത പ്രചരിപ്പിച്ചാല് സ്ഥിരമായി അംഗീകാരം നഷ്ടപ്പെടുമെന്നും സര്‍ക്കുലറില് പറഞ്ഞിരുന്നു.


17 May 2018 2:11 AM GMT\nഒരിക്കല് പറഞ്ഞതാണ്; തിരുവനന്തപുരം ചൈല്‍ഡ് വെല്‍ഫയര് കമ്മിറ്റി(സിഡബ്ല്യുസി)ക്കു മുമ്പാകെ 2015 ല് വന്ന പരാതിയായിരുന്നു പത്തനംതിട്ട ജില്ലയില് നിന്നുള്ള പതിമൂന്നുകാരി ലൈംഗികമായി ഉപദ്രവിക്കപ്പെടുകയും തുടര്‍ന്നു ഗര്‍ഭിണി ആയതും. സിഡബ്ല്യുസി ഈ കുട്ടിയെ പ്രസവം വരെയുള്ള സംരക്ഷണത്തിനായി സ്ത്രീകളുടെയും കുട്ടികളുടെയും സംരക്ഷണ ചുമതലയുള്ള മറ്റൊരു സര്‍ക്കാര് സ്ഥാപനത്തില് ഏല്‍പ്പിച്ചു. പ്രസവത്തിനുശേഷം ഇരയായ പെണ്‍കുട്ടിയെ അവളുടെ അമ്മയുടെ കൂടി വീട്ടിലേക്കു തന്നെ പറഞ്ഞയക്കുകയാണ് സിഡബ്ല്യുസി ചെയ്തത്. ആ കുട്ടി ലൈംഗികമായി ചൂഷണം ചെയ്യപ്പെട്ടത് സ്വന്തം വീട്ടില് നിന്നു തന്നെ ആയതിനാല് അമ്മയുടെ കൂടെ പറഞ്ഞയക്കരുതെന്ന മുന്നറിയിപ്പുണ്ടായിട്ടും സിഡബ്ല്യുസി ചെവിക്കൊണ്ടില്ല. പിന്നീട് അതേ പെണ്‍കുട്ടി എത്തിച്ചേര്‍ന്നത് തിരുവനന്തപുരത്ത് മാനസികാരോഗ്യ കേന്ദ്രത്തിലും.\nഎന്തുകൊണ്ട് ഈ വാര്‍ത്ത ആവര്‍ത്തിച്ചു എന്നതിന്റെ കാരണമാണ് ഇനി പറയാന് പോകുന്നത്. അതിനു മുമ്പ്, വീടുകളില് വച്ച്, സ്വന്തം പിതാവിനാലോ, സഹോദരന്മാരാലോ അടുത്ത ബന്ധുക്കളാലോ ലൈംഗിക ചൂഷണത്തിന് ഇരയാകേണ്ടി വരുന്ന കുട്ടികളെ അതേ ക്രൈം സ്‌പോട്ടിലേക്ക്, പ്രതികളായവര്‍ക്കരികിലേക്ക് തന്നെ തിരിച്ചു പറഞ്ഞയക്കുന്ന പ്രവര്‍ത്തികള് മേല്‍പ്പറഞ്ഞ ഒരു സംഭവത്തില് ഒതുങ്ങുന്നതല്ലെന്നു കൂടി അറിയിക്കുന്നു. അത്തരത്തിലുള്ള നിരവധി കേസുകള് ഈ കേരളത്തില് സംഭവിക്കുന്നു. മലപ്പുറത്ത് ഒരു ഒപ്പന ടീച്ചറുടെ മകള്, സ്വന്തം പിതാവിനാല് തന്നെ പീഡിപ്പിക്കപ്പെട്ട് ഗര്‍ഭിണിയായ സംഭവത്തില് സിഡബ്ല്യുസി ഏറ്റെടുത്തശേഷം വീട്ടില് നിന്നു തന്നെ പീഡനത്തിനിരയായ പെണ്‍കുട്ടിയെ അതേ വീട്ടിലേക്ക് തന്നെ പറഞ്ഞയച്ച മലപ്പുറത്തെ മുന് സിഡബ്ല്യുസി ചെയര്‍മാന്റെ നടപടികള് ഉള്‍പ്പെടെ പല സംഭവങ്ങളും.\nഇനി പറയാന് പോകുന്നതും മലപ്പുറം സിഡബ്ല്യുസിയെ കുറിച്ച് തന്നെയാണ്. ലൈംഗിക ചൂഷണത്തിന് ഇരകളായ ഏഴും പത്തും വയസുള്ള സഹോദരിമാരെ നിര്‍ഭയ ഷെല്‍ട്ടര് ഹോമില് നിന്നും കുട്ടികളുടെ മുത്തച്ഛന്റെ കൂടെ പറഞ്ഞയക്കാന് തീരുമാനം എടുത്തിരിക്കുകയാണ് മലപ്പുറം സിഡബ്ല്യുസി. നിയമങ്ങളും ചട്ടങ്ങളും നോക്കി, നിബന്ധനകളൊക്കെ വച്ചാണ് കുട്ടികളെ പറഞ്ഞയക്കുന്നതെന്ന് പറയുമ്പോഴും എന്തിനാണ് ചൈല്‍ഡ് വെല്‍ഫയര് കമ്മിറ്റി പോലുള്ള അര്‍ദ്ധ ജുഡീഷ്യല് അധികാരമുള്ള സംവിധാനങ്ങളൊക്കെ കുട്ടികളുടെ സംരക്ഷണത്തിനെന്ന പേരില് ഇവിടെ നിലനിര്‍ത്തിയിരിക്കുന്നതെന്ന ചോദ്യമാണ് വീണ്ടും ഉയര്‍ത്തേണ്ടി വരുന്നത്.\nഏഴും പത്തും വയസുള്ള രണ്ട് പെണ്‍കുട്ടികള് ലൈംഗികമായി ചൂഷണം ചെയ്യപ്പെട്ടത് 2017 സെപ്തംബറില് മങ്കട പൊലീസ് സ്റ്റേഷനില് രജിസ്റ്റര് ചെയ്ത കേസുകളാണ് (എഫ് ഐ ആര് നം.0418, എഫ് ഐ ആര് നം. 0419). പോക്‌സോ (Protection of Children from Sexual Offences Act (POCSO) ചുമത്തിയ കേസുകള്. പെരിന്തല്‍മണ്ണ സര്‍ക്കിള് ഇന്‍സ്‌പെക്ടര് അന്വേഷിക്കുകയാണ് കേസ്. ഒരു പോക്‌സോ കേസില് അറുപത് ദിവസങ്ങള്‍ക്കുള്ളില് കുറ്റപത്രം സമര്‍പ്പിച്ച്, പോക്‌സോ കോടതികളിലോ, പോക്‌സോ ഡെസിഗ്‌നേറ്റഡ് കോടതികളിലോ സമര്‍പ്പിക്കണം. ഒരു വര്‍ഷത്തിനുള്ളില് കേസില് വിധി പറയണം എന്നുമാണ് നിയമം പറയുന്നത്(കേരളത്തില് എഴുശതമാനം കേസുകളില് മാത്രമാണ് പോക്‌സോ ചുമത്തിയിട്ടുള്ളതെന്നതുകൂടി ഓര്‍മിപ്പിച്ചുകൊണ്ട്). എന്നാല് മങ്കടയിലെ ഈ പോക്‌സോ കേസുകളില് കഴിഞ്ഞ എട്ടുമാസമായിട്ടും പ്രതികളിലാരെയെങ്കിലും അറസ്റ്റ് ചെയ്യുകയോ കുറ്റപത്രം സമര്‍പ്പിക്കുകയോ ചെയ്തിട്ടില്ല. 164 എടുത്ത് മജിസ്‌ട്രേറ്റിനു മുന്നില് കുട്ടികളുടെ മൊഴി സമര്‍പ്പിച്ചിട്ടുപോലുമില്ലെന്നാണ് അറിവ്. കുട്ടികള് മൊഴി മാറ്റുന്നു, പ്രതികളായവരുടെ പേരുകള് നിര്‍ബന്ധിച്ചു പറയിപ്പിക്കുന്നുവെന്നൊക്കെയുള്ള ന്യായീകരണങ്ങളും പൊലീസിന്റെ ഭാഗത്തു നിന്നുണ്ട്. ഏഴും പത്തും വയസുള്ള രണ്ടു കുട്ടികള് ലൈംഗികമായി ചൂഷണം ചെയ്യപ്പെട്ട കേസിലാണ് പൊലീസിന്റെ ഈ ഇഴഞ്ഞുനീങ്ങല്.\nകുട്ടികള്‍ക്കെതിരേ നടക്കുന്ന ശാരീരകവും മാനസികവുമായ അതിക്രമങ്ങളെ തടയാനും അത്തരം പ്രവര്‍ത്തികള് നടന്നിരിക്കുന്നുവെന്ന് കണ്ടാല് അതില് ഇടപെട്ട് ഇരകളായ കുട്ടികള്‍ക്ക് സംരക്ഷണം ഒരുക്കുകയും പ്രതികളായവരെ നിയമത്തിനു മുന്നില് കൊണ്ടുവരാന് മേല്‍നോട്ടം വഹിക്കുകയും ചെയ്യേണ്ടവരാണ് ചൈല്‍ഡ് വെല്‍ഫയര് കമ്മിറ്റി പോലുള്ള സംവിധാനങ്ങള്. എട്ടുമാസമായിട്ടും രണ്ടു കുട്ടികള്‍ക്കു മേലുണ്ടായ ലൈംഗിക അതിക്രമത്തില് പൊലീസ് വീഴ്ച വരുത്തുമ്പോഴും അതില് പ്രതികരിക്കാതെ, ഇപ്പോള് കുട്ടികളെ സര്‍ക്കാര് നിയന്ത്രണത്തിലുള്ള ഷെല്‍ട്ടര് ഹോമില് നിന്നും പുറത്തേക്ക് പറഞ്ഞുവിടാനുള്ള തീരുമാനം കൈക്കൊണ്ട നടപടിയില് സിഡബ്ല്യുസിയെ എങ്ങനെയാണ് വിലയിരുത്തേണ്ടത്?\nകുട്ടികളുടെ മുത്തച്ഛന്റെ കൂടെ പറഞ്ഞയക്കുന്നതില് എന്താണ് കുഴപ്പം എന്ന് ചോദിക്കാം. ഇരകളായ ഈ കുട്ടികളുടെ ആദ്യ മൊഴിയില് തങ്ങളെ ഉപദ്രവിക്കാന് കൂട്ടുനിന്നവരായി പറയുന്നത് സ്വന്തം അച്ഛനും അമ്മയുമാണെന്നാണ്! അവിടെയാണ് സിഡബ്ല്യുസി കുഴപ്പം ചെയ്തിരിക്കുന്നത്. കുട്ടികള് തന്നെ അമ്മയ്ക്കും അച്ഛനും എതിരേ മൊഴി നല്‍കുമ്പോള്, പ്രതികളെന്ന് സംശയിക്കാവുന്നവര്‍ക്കടുക്കലേക്ക് കുട്ടികളെ വീണ്ടും പറഞ്ഞയക്കുന്നതില് കുഴപ്പമില്ലെന്നാണോ?\nഅനാഥരായ കുട്ടികളുടെ സംരക്ഷണം, ജീവനു ഭീഷണിയുള്ള കുട്ടികളുടെ സംരക്ഷണം, അസുഖബാധിതരും ചികിത്സ കിട്ടാന് വഴിയില്ലാത്തവരുമായ കുട്ടികളുടെ സംരക്ഷണം, ലൈംഗിക ചൂഷണം, ബാലവേല മുതലായവയ്ക്കു വിധേയകരാകുന്ന കുട്ടികളുടെ സംരക്ഷണം എന്നിവ ചൈല്‍ഡ് വെല്‍ഫയര് കമ്മിറ്റിയുടെ ചുമതലകളാണ്. കുട്ടികള് ലൈംഗിക ചൂഷണത്തിനിരയായ കേസുകളില് മേല്‍നോട്ടം വഹിക്കാന് സിഡബ്ല്യുസിക്ക് അധികാരമുണ്ട്. പൊലീസിന്റെ ഭാഗത്ത് നിന്നും വീഴ്ചകള് വന്നോലോ, കേസ് അന്വേഷണത്തില് കാലതാമസം വന്നാലോ അന്വേഷണ ഉദ്യോഗസ്ഥനെ വിളിച്ചുവരുത്തി വിവരങ്ങള് ആരായാനും സിഡബ്ല്യുസിക്ക് അവകാശമുണ്ട്. എന്നാല് ഇത്തരത്തില് തങ്ങളുടെ ഉത്തരവാദിത്തങ്ങള് ഒന്നും നിര്‍വഹിക്കാതെ, എന്തുകൊണ്ട് ഈ കേസില് കാലതാമസം വരുന്നുവെന്നു ചോദിക്കുമ്പോള് മലപ്പുറം സിഡബ്ല്യുസി തിരിച്ചു പറയുന്നത് പ്രതികളെ പിടിക്കേണ്ട ജോലി ഞങ്ങള്‍ക്കല്ല, പൊലീസിനാണെന്നാണ്.\nഈ കേസില് ഇതുവരെ പ്രതികളെ പിടികൂടുകയോ കുറ്റപത്രം സമര്‍പ്പിക്കുകയോ ചെയ്തിട്ടില്ലാത്ത സ്ഥിതിക്ക് കേസ് അന്വേഷണം പൂര്‍ത്തിയായി പ്രതികള് ശിക്ഷിക്കപ്പെടുന്നതുവരെ കുട്ടികളുടെ ജീവന് സംരക്ഷിക്കുകയും മാനസികമായും ശാരീരികമായും അവരെ പരിരക്ഷിക്കുകയും അവരുടെ മൗലികാവകാശങ്ങള്(വിദ്യാഭ്യാസം ഉള്‍പ്പെടെ) തടസം കൂടാതെ നിര്‍വഹിച്ചു കൊടുക്കുകയും വേണ്ടത് സിഡബ്ല്യുസിയുടെ ചുമതലകളാണെന്ന് പറയുന്നു. എന്നാല് ഈ കേസില് സംഭവിച്ചതാകട്ടെ, പ്രതികളെന്ന് പറയുന്നവരുമായി നേരിട്ട് ബന്ധമുള്ള ഒരാളുടെ കസ്റ്റഡിയിലേക്ക് കുട്ടികളെ വിട്ടുകൊടുത്ത് കൈകഴുകുകയാണ് മലപ്പുറം സിഡബ്ല്യുസി ചെയ്തിരിക്കുന്നത്.\nകുട്ടികളെ തനിക്കൊപ്പം വിട്ടു തരണമെന്നാവശ്യപ്പെട്ട് മുത്തച്ഛന് ഹൈക്കോടതിയെ സമീപിക്കുകയാണ് ആദ്യം ചെയ്ത്. ഹൈക്കോടതി( W.(c) no. 40327 of 2017) സിഡബ്ല്യുസിയോട് തീരുമാനം എടുക്കാന് ആവശ്യപ്പെട്ടതിന്‍പ്രകാരമാണ് കുട്ടികളുടെ മുത്തച്ഛന് സമര്‍പ്പിച്ച അപേക്ഷയിന്മേല് ചെയര്‍മാന് വിയോജിച്ചും രണ്ട് മെംബര്‍മാര് അനുകൂലിച്ചും ഉണ്ടായ തീരുമാനത്തിന്റെ (ഭൂരിപക്ഷത്തിന്റെ തീരുമാനം, ചെയര്‍മാന് ഉള്‍പ്പെടെ നാലുപേരുള്ള കമ്മിറ്റിയില് ഒരാള് വിട്ടുനിന്നതോടെ ബാക്കി മൂന്നുപേരില് രണ്ടുപേര് അനുകൂലിക്കുക വഴിയാണ് ഭൂരിപക്ഷ തീരുമാനം ഉണ്ടായത്) അടിസ്ഥാനത്തിലാണ് കുട്ടികളെ വിട്ടുകൊടുക്കാന് ഓര്‍ഡര് ആയത്. ചെയര്‍മാന് എം മണികണ്ഠന് കുട്ടികളെ വിട്ടുകൊടുക്കുന്നതില് എതിര്‍പ്പ് രേഖപ്പെടുത്തിയപ്പോള് അംഗങ്ങളായ അഡ്വ. കവിത ശങ്കറും (certain conditions) അഡ്വ. മൊഹമദ് ഹാരിസ് പഞ്ചിലി (stringent conditions) കുട്ടികളെ മുത്തച്ഛനൊപ്പം വിട്ടുകൊടുക്കുന്നതില് അനുവാദം നല്‍കുകയായിരുന്നു. ജില്ല ചൈല്‍ഡ് പ്രൊട്ടക്ഷന് ഓഫിസറുടെ(ഡിസിപിഒ)യുടെ അനുകൂല റിപ്പോര്‍ട്ടും അടിസ്ഥാനമാക്കിയിട്ടുണ്ടെന്ന് പറയുന്നു.\nനിബന്ധനകളോടെയാണ് കുട്ടികളെ വിട്ടുകൊടുക്കുന്നതെന്നാണ് ഓര്‍ഡറില് പറയുന്നത്. എന്തൊക്കെയാണ് ആ നിബന്ധനകളെന്നു നോക്കാം.\n1. അപേക്ഷകന്(മുത്തച്ഛന്) കുട്ടികളുടെ വിദ്യാഭ്യാസ സൗകര്യങ്ങള് ഒരുക്കണം. ഇത് സിഡബ്ല്യുസിയില് റിപ്പോര്‍ട്ട് ചെയ്യുകയും വേണം.\n2. കുറ്റാരോപിതരായ മാതാപിതാക്കള്‍ക്കൊപ്പം ഇടപഴകാന് കുട്ടികളെ അനുവദിക്കരുത്.\n3. കേസിനാസ്പദമായ ഒരു തെളിവുകളും നശിപ്പിക്കരുത്. കുട്ടികളെ സ്വാധീനിക്കുകയോ ഭീഷണിപ്പെടുത്തകയോ ചെയ്യരുത്.\n4. കോഴിക്കോട്, മലപ്പുറം ജില്ലകളിലെ ഡിസിപിഒമാര് (ഡിസ്ട്രിക് ചൈല്‍ഡ് പ്രൊട്ടക്ഷന് ഓഫിസര്) കുട്ടികളുടെ സാമൂഹിക, സാമ്പത്തിക ചുറ്റുപാടുകളും സുരക്ഷിതത്വവും പരിശോധിച്ച് മലപ്പുറം സിഡബ്ല്യുസിക്കു മുമ്പാകെ എല്ലാ മാസവും ആദ്യ ആഴ്ച റിപ്പോര്‍ട്ട് സമര്‍പ്പിക്കണം.\n5. കുട്ടികളുടെ കുടുംബബന്ധങ്ങളെക്കുറിച്ച് അന്വേഷിച്ച് വിവരം നല്‍കാന് അങ്കണ്‍വാടി വര്‍ക്കറെയോ സിഡിപിഒ യെയോ ഡിസിപിഒ ചുമതലപ്പെടുത്തണം.\n6. മേല്‍പ്പറഞ്ഞ നിബന്ധനകളില് ഏതെങ്കിലും ലംഘിക്കപ്പെടുകയാണെങ്കില് കുട്ടികളെ സംരക്ഷണ ചുമതല പരാതിക്കാരനില് (മുത്തച്ഛന്) നിന്നും റദ്ദ് ചെയ്യും.\nഇത്തരം നിബന്ധനകള് മുന്നോട്ട് വച്ചതുകൊണ്ട് ഇരകളായ കുട്ടികളുടെ കാര്യത്തില് പ്രതികൂലമായ ഒന്നും സംഭവിക്കില്ലെന്ന് എന്തടിസ്ഥാനത്തിലാണ് സിബ്ല്യുസി വിശ്വസിക്കുന്നത്.\nകുറ്റാരോപിതരായവരുമായി നേരിട്ട് ബന്ധമുള്ളൊരാള്‍ക്കാണ് കുട്ടികളെ വിട്ടുകൊടുത്തിരിക്കുന്നത്. ശക്തമായ മോണിറ്ററിംഗ് നടത്തുമെന്ന് പറയുമ്പോഴും വീട് എന്നത് ഒരു സ്വകാര്യ ഇടമാണെന്ന കാര്യം സിഡബ്ല്യുസി മറന്നുപോവുകയാണോ? ഡിസിപിഒമാര്‍ക്കോ, അങ്കണ്‍വാടി വര്‍ക്കര്‍മാര്‍ക്കോ ആ സ്വകാര്യ ഇടത്തില് എത്രകണ്ട് ഇടപെടല് നടത്താന് കഴിയും? ഒരു വീടിനുള്ളില് നിയമങ്ങള് ചുമത്തുക എന്നത് എത്രമാത്രം പ്രായോഗികമാണെന്ന് ചിന്തിച്ചു നോക്കൂ. നമ്മുടെ കുട്ടികളില് കൂടുതലും ലൈംഗിക ചൂഷണത്തിന് വിധേയരാകുന്നത് സ്വന്തം വീടിനുള്ളില് ആണ്. അവിടെ പ്രതികളാകുന്നവര് അച്ഛനോ മുത്തച്ഛനോ സഹോദരനോ ചേച്ചിയുടെ ഭര്‍ത്താവോ ഏറ്റവും അടുത്ത ബന്ധുക്കളോ അല്ലെങ്കില് ഇവരുടെ ആരുടെയെങ്കിലും അടുത്ത സുഹൃത്തുക്കളോ തന്നെയായിരിക്കും. അച്ഛനോ അമ്മയോ കുട്ടികളെ പീഡനത്തിന് ഏര്‍പ്പാടാക്കി കൊടുക്കുന്ന സംഭവങ്ങളും നിരവധിയുണ്ട്. ഇരയുടെ ഏറ്റവും അടുത്തവര് തന്നെ പ്രതികളാകുന്ന കേസുകളില് എത്രപേര് ശിക്ഷപ്പെടുന്നുണ്ടെന്നു കൂടി പരിശോധിക്കണം. പലപ്പോഴും ഭീഷണി, സ്വാധീനം എന്നിവയിലൂടെ കുട്ടികളെ തങ്ങള്‍ക്ക് വശംവദരാക്കുന്നുണ്ട് പ്രതികള്. അച്ഛന് പ്രതിയായ കേസില് മകളോട്, നീ അച്ഛനെതിരേ പറഞ്ഞാല് ഒരു കുടുംബം തകരും, അമ്മയ്ക്ക് ഭര്‍ത്താവ് ഇല്ലാതാകും, സഹോദരങ്ങള് അനാഥാരാകും തുടങ്ങിയ മാനസിക സമ്മര്‍ദം ചെലുത്തിയോ അതല്ലെങ്കില് ഭീഷണികള് മുഴക്കിയോ കുട്ടിയെ തങ്ങള്‍ക്ക് അനുകൂലമാക്കും. അതല്ലെങ്കില് കുട്ടിയെ അവളുടെ ഭാവിയെ കുറിച്ച് ഓര്‍മിപ്പിച്ച് (വിവാഹം, സമൂഹത്തില് നിന്നുണ്ടാകുന്ന അപമാനം മുതലായവ) മനസ് മാറ്റും. ഇതൊന്നുമല്ലെങ്കില് തന്നെ പീഡിപ്പിച്ചവരുടെയോ അതിന് സഹായിച്ചവരുടെയോ സമീപ്യത്തില് വീണ്ടും കഴിയേണ്ടി വരുന്നതിലൂടെ കുട്ടിയുടെ മാനസിക നില തകര്‍ന്നു പോകുന്നു. ഇത്തരത്തില് മനോരോഗികളായി മാറിയ കുട്ടികളുടെ എണ്ണം ഞെട്ടിക്കുന്നതാണ്. അതിലൂം ഭീകരമായ മറ്റൊരു സംഗതിയാണ് ഷെല്‍ട്ടര് ഹോമുകളില് നിന്നും ബന്ധുക്കള്‍ക്കൊപ്പം പറഞ്ഞു വിടുന്ന ഇരകളായ കുട്ടികളെ കാണാതാകല്. അത്തരം കേസുകളും ഒരു നടപടിയുമാകാത്തവയായി നിരവധിയെണ്ണം കേരളത്തിലെ പൊലീസ് സ്റ്റേഷനുകളിലുണ്ട്.\nഈ കാര്യങ്ങളൊക്കെ ചൈല്‍ഡ് വെല്‍ഫയര് കമ്മിറ്റിക്കാര് അറിവില്ലാത്തതാണോ? മേല്‍പ്പറഞ്ഞ രണ്ടു കുട്ടികളുടെ കാര്യത്തില് നിര്‍ഭാഗ്യകരമായ എന്തെങ്കിലും സംഭവിച്ചാല് ആരാണ് ഉത്തരവാദി?\nഹൈക്കോടതിയുടെ നിര്‍ദേശപ്രകാരം എന്നൊരു ന്യായം ഇവിടെ മലപ്പുറം സിഡബ്ല്യുസി പറയും. പക്ഷേ, ഹൈക്കോടതിയില് അത്തരമൊരു ഹര്‍ജി വരുമ്പോള് അതിനെ എതിര്‍ക്കാനോ കോടതിയെ സാഹചര്യങ്ങളും വസ്തുതകളും ബോധ്യപ്പെടുത്താനുമായി ഒരു പ്രതിനിധിയുണ്ടോ? പതിനാല് ജില്ലകളിലും(മൂന്ന് പോക്‌സോ കോടതികളിലും ഡെസിഗ്‌നേററഡ് കോടതികളിലും ഉള്‍പ്പെടെ) പ്രതിനിധികള് ഉള്ളപ്പോഴും ഹൈക്കോടതിയില് ഇത്തരം കേസുകളില് ഒരു സ്ഥിരം പ്രതിനിധിയില്ല. പത്തും ഏഴും വയസുള്ള രണ്ട് കുട്ടികള് പീഡിപ്പിക്കപ്പെട്ട കേസ് ആണിതെന്നും എട്ടു മാസത്തോളമായിട്ടും കേസ് അന്വേഷണത്തില് ആശാവഹമായ പുരോഗതി ഉണ്ടാവുകയോ പ്രതികളെ അറസ്റ്റ് ചെയ്യുകയോ കുറ്റപത്രം സമര്‍പ്പിക്കുകയോ (164 പോലും സമര്‍പ്പിച്ചിട്ടില്ല) ചെയ്തിട്ടില്ലെന്നും കുട്ടികളുടെ മാതാപിതാക്കള് തന്നെ കുറ്റാരോപിതരാണെന്നുമൊക്കെയുള്ള കാര്യങ്ങള് കോടതിയെ ബോധ്യപ്പെടുത്തിയിരുന്നെങ്കില് ബഹുമാനപ്പെട്ട ഹൈക്കോടതി കുട്ടികളുടെ സംരക്ഷണാര്‍ത്ഥമുള്ള നിര്‍ദേശമേ നല്‍കുകയുണ്ടാവുമായിരുന്നുള്ളൂ. എന്നാല് അവിടെ ഭംഗിയായൊരു കളി മലപ്പുറം സിഡബ്ല്യുസി കളിച്ചെന്നു തന്നെ പറയേണ്ടി വരും.\nകേസില് കുറ്റപത്രം പോലും സമര്‍പ്പിച്ചിട്ടില്ലാത്ത സാഹചര്യത്തിലും മാതാപിതാക്കള് തന്നെ കുറ്റാരോപിതരാണെന്നതിനാലും മുത്തച്ഛന്റെ കൂടെ പറഞ്ഞയക്കാതെ, കേസ് ഏതെങ്കിലും നിര്‍ണായകഘട്ടം പിന്നിടുന്നതുവരെ കുട്ടികളെ നിര്‍ഭയയില് തന്നെ സംരക്ഷണം കൊടുത്തു നിര്‍ത്തേണ്ടതായിരുന്നില്ലേ എന്ന് ചോദിച്ച് സിഡബ്ല്യുസി ചെയര്‍മാനെയും അംഗമായ അഡ്വ. കവിതയേയും ബന്ധപ്പെട്ടപ്പോള് കിട്ടിയ മറുപടി താഴെ കൊടുക്കുന്നു.\nകുട്ടികളെ വിട്ടുകൊടുക്കുന്നതിനെ എതിര്‍ത്ത ചെയര്‍മാന് മണികണ്ഠന്റെ വാക്കുകള്:\nകേസ് അന്വേഷണം പൂര്‍ത്തിയാകുകയോ കുറ്റപത്രം സമര്‍പ്പിക്കുകയോ ചെയ്യാത്ത സാഹചര്യത്തില് കുട്ടികളെ വിട്ടുകൊടുക്കുന്നത് എന്തുകൊണ്ടാണ്?\nകുട്ടികളെ വിട്ടുകൊടുക്കുക എന്നത് കോര് തീരുമാനമാണ്. എട്ടുമാസത്തോളമായി കുട്ടികളെ തടവില് പാര്‍പ്പിക്കുന്നു, പ്രതികള് പുറമെ നില്‍ക്കുക എന്ന സാഹചര്യമാണ് ഉള്ളത്. കേസ് കേസിന്റെ വഴിക്ക് പോകും. ചൈല്‍ഡ് വെല്‍ഫയര് കമ്മിറ്റിയിലെ എല്ലാവരും കൂടിചേര്‍ന്നിരുന്ന് എടുത്ത തീരുമാനമാണിത്.\nതാങ്കള് എന്തുകൊണ്ട് എതിര്‍ത്തു?\nഞാന് ഡിഫന്‍ഡ് ചെയ്തു എന്നതിലൊന്നും കാര്യമല്ല, ഒരു മെംബര് ഇന്നത് പറഞ്ഞു, മറ്റുള്ളവര് ഇന്നത് പറഞ്ഞു എന്നതിലൊന്നും കാര്യമില്ല. ഒരു ജുഡീഷ്യല് തീരുമാനം ആണ് ഉണ്ടായിരിക്കുന്നത്. ഈ തീരുമാനത്തില് ആര്‍ക്കെങ്കിലും എതിര്‍പ്പ് ഉണ്ടെങ്കില് മുതിര്‍ന്ന കോടതികളില് പോയിട്ട് ചലഞ്ച് ചെയ്യാവുന്നതാണ്. നിബന്ധനകള് വച്ചിട്ടാണ് കുട്ടികളെ റിലീസ് ചെയ്യാന് തീരുമാനം എടുത്തിരിക്കുന്നത്.\nഎന്തുകൊണ്ട് കേസ് അന്വേഷണം വൈകുന്നു, പൊലീസിനോട് വിശദീകരണം ചോദിച്ചില്ലേ?\nമേലുദ്യോഗസ്ഥന്മാരോടൊക്കെ കാര്യങ്ങള് പറഞ്ഞിട്ടുണ്ട്. നടപടികള് ഉണ്ടായിട്ടില്ല, അന്വേഷണം നടന്നുകൊണ്ടിരിക്കുകയാണ്. കുട്ടികളുടെ വെല്‍ഫയറാണ് സിഡബ്ല്യുസിക്ക് പ്രധാനം. പ്രതികള് പുറത്തുണ്ടെന്ന് പറഞ്ഞ് കുട്ടികളെ ഒരു റൂമില് ഇട്ട് അടച്ച് പുറം കാഴ്ചകളൊന്നും കാണിക്കാതിരിക്കാന് വയ്യാ. നിര്‍ഭയ ഒരു ഷെല്‍ട്ടര് ഹോം ആണ്. ഇവര്‍ക്കൊക്കെ ബന്ധുക്കളും മറ്റുമുണ്ടല്ലോ.\nഅച്ഛനും അമ്മയും കുറ്റാരോപിതരാണല്ലോ?\nഅച്ഛനും അമ്മയ്ക്കും അല്ലല്ലോ കുട്ടികളെ വിട്ടുകൊടുത്തിരിക്കുന്നത്.\nഅപ്പോള് നിങ്ങള് മാനുഷിക പരിഗണനയാണ് കാണിച്ചിരിക്കുന്നതെന്നാണോ?സിഡബ്ല്യുസിയുടെ തീരുമാനത്തില് എതിര്‍പ്പുണ്ടെങ്കില് ജില്ല കോടതിയിലോ സെഷന്‍സ് കോടതിയിലോ അപ്പീല് പോകാം...\nകുട്ടികളെ വിട്ടുകൊടുക്കാമെന്ന തീരുമാനം പറഞ്ഞ മലപ്പുറം സിഡബ്ല്യുസി അംഗം അഡ്വ. കവിത ശങ്കറിന്റെ വാക്കുകള്;\n2017 സെപ്തംബറില് രജിസ്റ്റര് ചെയ്ത പോക്‌സോ കേസില് പ്രതികളാരെയും ഇതിവരെ അറസ്റ്റ് ചെയ്തിട്ടില്ലല്ലോ?\nഅപ്പോള് കുട്ടികളെ ബന്ധുവിന് വിട്ടുകൊടുക്കുന്നതില് അപാകതയില്ലേ?\nഅത്തരം കാര്യങ്ങളില് അഭിപ്രായം അറിയണമെങ്കില് ചെയര്‍മാനെ വിളിച്ചോളൂ...\nചെയര്‍മാന് കുട്ടികളെ വിട്ടുകൊടുക്കുന്നതിനെ ഡിഫന്‍ഡ് ചെയ്യുകയും താങ്കള് ഉള്‍പ്പെടെ രണ്ടു അംഗങ്ങളാണല്ലോ വിട്ടുകൊടുക്കണമെന്നും പറഞ്ഞത്?\nഅതെങ്ങനെയാണ് നിങ്ങള് അറിഞ്ഞത്? നിങ്ങള് ചെയര്‍മാനെ വിളിച്ചോളൂ...ചെയര്‍മാന് പറയും.\nതാങ്കള്‍ക്ക് ഒന്നും പറയാനില്ലേ?\nകുട്ടികളുടെ ബെസ്റ്റ് ഇന്റററസ്റ്റ് ആണ് നോക്കേണ്ടത്. കേസ് അന്വേഷിക്കേണ്ടത് പൊലീസാണ്. പ്രതികളെ പിടിക്കേണ്ട ജോലി സിഡബ്ല്യുസിക്ക് അല്ല. എട്ടൊമ്പത് മാസമായി. കുട്ടികള്‍ക്ക് സ്വാഭാവിക നീതി കിട്ടണം. കുട്ടികള്‍ക്ക് അവരുടെ ഭാഗത്തു നിന്നുണ്ടായ പീഡനത്തേക്കാള് വലിയ പീഡനമാണ്...(പൂര്‍ത്തിയാക്കുന്നില്ല). നിയമം പറയുന്നത് ഏറ്റവും അവസാനത്തെ അഭയമാണ് ഇന്‍സ്റ്റിറ്റൂഷനൈസേഷന്...ബാക്കി കാര്യങ്ങള് ചെയര്‍മാനോട് ചോദിച്ചോളൂ...\nസ്ത്രീകളുടെയും കുട്ടികളുടെയും സംരക്ഷണത്തിനായി പല സംവിധാനങ്ങളും നമുക്കുണ്ട്. നിര്‍ഭയ പോലെ. കൃത്യമായ മാര്‍ഗനിര്‍ദേശങ്ങളോടെ പ്രവര്‍ത്തിക്കേണ്ടവ. അന്തേവാസികളായവരുടെ മാനസികവും ശാരീരികവുമായ ഉന്നമനം ഉറപ്പാക്കുക, അവരുടെ വിദ്യാഭ്യാസ അവകാശങ്ങള് ഉറപ്പാക്കുക, സാമൂഹ്യ ജീവിതത്തിന് സജ്ജരാക്കുക, ഇരകള് അനുഭവിക്കുന്ന മെന്റല് ട്രോമകളില് നിന്നും മോചിപ്പിക്കുക തുടങ്ങി ഉത്തരവാദിത്വത്തോടെ കടമകള് ചെയ്യേണ്ടത് നിര്‍ഭയ ഹോം പോലുള്ള സംവിധാനങ്ങള്‍ക്ക് നിര്‍ബന്ധമാണ്. വീഴ്ച വരുത്തിയാല് നടപടിയെടുക്കാം. എന്നാല് മലപ്പുറം സിഡബ്ല്യുസി ചെയര്‍മാനും അംഗവുമൊക്കെ പറയുന്നത് നിര്‍ഭയ ഹോമില് കുട്ടികളെ പാര്‍പ്പിക്കുന്നത് അവരുടെ സ്വാഭാവിക നീതി നിഷേധിക്കലാണെന്നാണ്. ഇരുട്ട് മുറിയില് അടച്ചിടുന്നതിന് തുല്യവും അവര്‍ക്ക് പുറംലോകം നിഷേധിക്കലുമാണെന്ന്. ബന്ധുക്കളായവര് പുറത്തുള്ളപ്പോള് അവരെ അവര്‍ക്കു വിട്ടുകൊടുക്കുന്നതാണ് നല്ലതെന്ന്. അവസാന അഭയകേന്ദ്രം മാത്രമാണ് ഇന്‍സ്റ്റിറ്റിയൂഷനൈസേഷന് എന്ന്...\nസിഡബ്ല്യുസികള് ഇതുപോലെ നിരവധികേസുകളില് 'മാനുഷിക പരിഗണന'യും ' സ്വാഭിവക നീതി'യുമൊക്കെ നടപ്പാക്കിയിട്ടുണ്ട്. പക്ഷേ, ആ കുട്ടികളുടെയെല്ലാം അവസ്ഥ ഇപ്പോള് എങ്ങനെയാണെന്നു കൂടി അന്വേഷിക്കണം. കേസ് അന്വേഷിക്കേണ്ടതും പ്രതികളെ പിടികൂടേണ്ടതും തീര്‍ച്ചയായും പൊലീസിന്റെ ജോലിയാണ്. സിഡബ്ല്യുസിയുടേതല്ല. എന്നാല്, പൊലീസ് കള്ളത്തരം കാണിച്ചാല് അവിടെ ഇടപെടല് നടത്താന് സിഡബ്ല്യുസിക്ക് അധികാരമുണ്ട്, ഉത്തരവാദിത്വമുണ്ട്. കുട്ടികള്‍ക്ക് എല്ലാവിധത്തിലുമുള്ള നീതിയും ഉറപ്പാക്കുക എന്ന വലിയ ഉത്തരവാദിത്വം. മലപ്പുറം സിഡബ്ല്യുസി ചെയര്‍മാനും അംഗവും പറയുന്നതുപോലെ കുട്ടികളുടെ സ്വാഭാവിക നീതി നിഷേധിക്കപ്പെടുന്നയിടവും അവര്‍ക്ക് ഇരുട്ട് മുറിയില് തളച്ചിടുന്നതുപോലെയുള്ള അനുഭവം പ്രദാനം ചെയ്യുന്നയിടവുമാണ് നിര്‍ഭയ ഹോമുകള് എങ്കില് തീര്‍ച്ചയായും സര്‍ക്കാര് ഇക്കാര്യത്തില് അന്വേഷണം നടത്തണം. നടപടിയെടുക്കണം. അതല്ലായെങ്കില് മലപ്പുറം സിഡബ്ല്യുസിക്കാര് എന്തുകൊണ്ട് ഇത്തരം അഭിപ്രായങ്ങള് നടത്തുന്നൂവെന്ന് അന്വേഷിക്കണം.\nപ്രതികള് പുറത്തു നില്‍ക്കുന്നതുകൊണ്ട് കുട്ടികളെ തടവില്(നിര്‍ഭയ ഷെല്‍ട്ടര് ഹോമില് പാര്‍പ്പിക്കുന്നതിനെയാണ് തടവ് എന്നതുകൊണ്ട് ഉദ്ദേശിക്കുന്നത്) ഇടാന് കഴിയില്ലെന്നും ഇരകളായവര്‍ക്കും ബന്ധുക്കള് ഉണ്ടെന്നും അവരുടെ കൂടെയാണ് കഴിയേണ്ടതുമെന്നൊക്കെ പറയുമ്പോള് സമൂഹത്തില് നടക്കുന്ന യാതൊന്നും ഈ ചെയര്‍മാനോ മെംബറോ അറിയില്ലെന്നാണോ? ഇടപ്പാള് തിയേറ്റര് പീഡനം നടന്നിട്ട് ദിവസങ്ങള് പോലും ആയിട്ടില്ലെന്ന് ഓര്‍ക്കണം. കുടുംബം എന്ന സ്വകാര്യയിടത്തേക്ക് പറഞ്ഞു വിടുന്ന കുട്ടികള് അവിടെ വച്ച് സ്വാധീനത്തിനോ ഭീഷണിക്കോ വശപ്പെടില്ലെന്നും അവര്‍ക്ക് ജീവാപായം ഒന്നും സംഭവിക്കില്ലെന്നും എങ്ങനെയാണ് സിഡബ്ല്യസി വിശ്വസിക്കുന്നത്? ആ നിബന്ധനകള് വച്ചോ? ഈ കുട്ടികളെ ജുവനൈല് ജസ്റ്റീസ് ആക്ട് പ്രകാരം സിഎന്‍സിപി (child in need of care and protection -CNCP) ആയാണ് ഡിഡബ്ല്യുസി പരിഗണിച്ചിരിക്കുന്നത് (സിഎന്‍സിപി ആണോ അല്ലയോ എന്നു തീരുമാനിക്കുന്നതും സിഡബ്യുസി തന്നെ). സംരക്ഷണവും ശ്രദ്ധയും ആവശ്യമുള്ള കുട്ടികളെന്നു സിഡബ്ല്യുസി തന്നെ പറയുന്ന കു്ട്ടികളെ, അവ ലഭ്യമാക്കുന്ന ഒരു സര്‍ക്കാര് സംവിധാനത്തിനു പുറത്തേക്ക് അവിടുത്തെക്കാള് സംരക്ഷണവും ശ്രദ്ധയും ബന്ധുവില് നിന്നും കിട്ടുമെന്ന് തീരുമാനിച്ച് പറഞ്ഞു വിടുന്നതിനു പിന്നിലെ യഥാര്‍ത്ഥ ലക്ഷ്യം എന്തായിരിക്കും?അവിചാരിതമായത് സംഭവിച്ചാല് ആര്‍ക്കെതിരേ നടപടിയെടുക്കും? മുത്തച്ചനെതിരെയോ? ആ കുട്ടികള് മരണപ്പെടുകയോ, മാനസികമായി തളര്‍ത്തപ്പെടുകയോ ചെയ്യപ്പെട്ടാല് ആര്‍ക്കെതിരേ നടപടിയെടുക്കും? ഇങ്ങനെയൊക്കെ സംഭവിച്ചാല് അതിന്റെയെല്ലാം പ്രാഥമിക ഉത്തരവാദിത്വം സിഡബ്ല്യുസിക്ക് തന്നെയല്ലേ...\nകുട്ടികളുടെ സംരക്ഷണം ഏറ്റെടുത്തു കഴിഞ്ഞാല് അവരെ എവിടെയാണു പാര്‍പ്പിക്കുന്നതെന്ന വിവരം മാതാപിതാക്കളെ അറിയിക്കണം എന്നൊരു നിയമം ഉണ്ടെങ്കിലും വീണ്ടും അപകടത്തില് പെടാം എന്നു സംശയമുള്ള കേസുകളില് മാതാപിതാക്കള് ആവശ്യപ്പെട്ടാലും കുട്ടികളെ കൂടെ അയക്കണമെന്നില്ലെന്നിരിക്കെ, മാതാപിതാക്കള് തന്നെ കുറ്റാരോപിതരായ ഒരു കേസില് മുത്തച്ഛന് എന്ന, പ്രതികളുമായി നേരിട്ട് ഏറ്റവും അടുത്ത ബന്ധത്തില് നില്‍ക്കുന്നയാളുടെ പക്കല് കുട്ടികളെ വിട്ടുകൊടുക്കുന്നത് ഏത് നിയമത്തിന്റെ അടിസ്ഥാനത്തിലാണ്.\nഇപ്പോഴും കേസില് ഒരാള് പോലും പിടിക്കപ്പെടാതെ നില്‍ക്കുന്നത് തന്നെ ഈ കേസില് പല കള്ളത്തരങ്ങളും നടക്കുന്നുണ്ടെന്നതിന്റെ തെളിവല്ലേ? സിഡബ്ല്യുസിക്ക് അത് മനസിലാകുന്നില്ലേ? കുട്ടികള് ആദ്യം നല്‍കിയ മൊഴിയില് മാതാപിതാക്കള്‍ക്കെതിരേ പറയുന്നൂ. പൊലീസ് വീണ്ടും കുട്ടികളെയും കൊണ്ട് കൗണ്‍സിലിംഗിന് പോകുന്നു. ആരോപണവിധേയായ അമ്മയ്‌ക്കൊപ്പം! ഏഴും പത്തും വയസുള്ള കുട്ടികളാണവര്. കുട്ടികളില് അമ്മയ്ക്ക് സ്വാധീനം ഉണ്ടാക്കാന് കഴിയില്ലെന്ന് വിശ്വസിക്കാന് പറ്റുമോ? അമ്മയ്‌ക്കൊപ്പം കുട്ടികളെ കൗണ്‍സിലിംഗിന് വിധേയരാക്കരുതെന്ന് ചലഞ്ച് ചെയ്തപ്പോല് പിന്നീട് കൗണ്‍സിലിംഗ് തന്നെ നടന്നിട്ടില്ലെന്നാണ് അറിയാന് കഴിയുന്നത്. പുറത്തു കിട്ടുന്ന കുട്ടികളെ തങ്ങളുടെ സ്വാധീനത്തില് ആക്കിയശേഷം കൗണ്‍സിലിംഗിനു കൊണ്ടുപോയി അവരാരും പ്രതികളല്ലെന്ന രീതിയില് ഒരു മൊഴിയെടുത്താല് ഈ കേസ് തന്നെ ഇല്ലാതായി പോകില്ലേ? കുട്ടികളെ നിര്‍ബന്ധിച്ച് ചില പേരുകള് പറയിപ്പിച്ചതാണന്നൊക്കെയാണ് പൊലീസ് പറയുന്നതെന്നു കൂടി അറിയണം. ഇങ്ങനെയൊക്കെ നടന്നതും നടക്കാന് സാധ്യതയുമുള്ള കാര്യങ്ങള് മനസിലാക്കി പ്രവര്‍ത്തിക്കേണ്ടിടത്ത് മലപ്പുറം സിഡബ്ല്യുസി ഇപ്പോള് ചെയ്യുന്ന പ്രവര്‍ത്തികള് ആര്‍ക്കു വേണ്ടിയാണ്? കുട്ടികള്‍ക്കു വേണ്ടി തന്നെയാണോ ഈ സംവിധാനങ്ങളൊക്കെ പ്രവര്‍ത്തിക്കുന്നതെന്ന സംശയം ബലപ്പെടുകയാണ്.\nchild in need of care and protection child welfare committee ChildAbuse cncp cwc High Court POCSO PocsoAct police


നായ്ക്കളെ നിശ്ചലരാക്കിയ അത്ഭുതം - Hrudayavayal\nനായ്ക്കളെ നിശ്ചലരാക്കിയ അത്ഭുതം\nBy administrator on December 17, 2015, 9:13 am Comments Off on നായ്ക്കളെ നിശ്ചലരാക്കിയ അത്ഭുതം\nഇരുപത് വര്‍ഷങ്ങള്‍ക്കു മുന്‍പാണ്… ജോണ് പോള് രണ്ടാമന് മാര്‍പാപ്പയുടെ അമേരിക്കന് സന്ദര്‍ശനത്തിന്റെ അവസാന ദിവസം. ബാള്‍ട്ടിമോറായിരുന്നു അവസാന സന്ദര്‍ശന സ്ഥലം. മുന് കൂട്ടി നിശ്ചയിച്ചതനുസരിച്ച് പത്തു മണിക്കൂര് ദൈര്‍ഘ്യമുള്ള സന്ദര്‍ശനത്തിനാണ് അദ്ദേഹം ബാള്‍ട്ടിമോറിലെത്തിയത്. ഓരോരോ സ്ഥലങ്ങള് സന്ദര്‍ശിച്ച് ഒടുവിലദ്ദേഹം അമേരിക്കയിലെ ആദ്യത്തെ കത്തോലിക്കാ സെമിനാരിയായ ബാള്‍ട്ടിമോറിലെ സെന്റ് മേരീസ് സെമിനാരിയിലെത്തി. മുന്നൂറോളം സെമിനാരി വിദ്യാര്‍ത്ഥികള് മാര്‍പാപ്പയെ വരവേല്‍ക്കാന് നിരന്നു നിന്നിരുന്നു.\nവന് സുരക്ഷാ ക്രമീകരണങ്ങളാണ് ജോണ് പോള് രണ്ടാമന് പാപ്പയുടെ വരവിനോടനുബന്ധിച്ച് സെമിനാരിയിലും പരിസര പ്രദേശങ്ങളിലും ഒരുക്കിയിരുന്നത്. കാത്തിരിപ്പിനു വിരാമമിട്ടു കൊണ്ട് അദ്ദേഹം പാപ്പാ മൊബൈലില് നിന്നിറങ്ങി. ആകാംക്ഷയും സന്തോഷവും സമം ചേര്‍ന്ന് പുഞ്ചിരിക്കുന്ന മുഖത്തോടെ സെമിനാരി വിദ്യാര്‍ത്ഥികള് അദ്ദേഹത്തെ സ്വാഗതം ചെയ്തു. മാര്‍പാപ്പ എല്ലാവര്‍ക്കും ഹസ്തദാനം ചെയ്തു.\nഅതിനു ശേഷം എല്ലാവരെയും അമ്പരപ്പിച്ചു കൊണ്ട് മാര്‍പാപ്പ പോയത് സെന്റ് മേരീസ് സെമിനാരിയുടെ ചാപ്പലിലേക്കായിരുന്നു. അമ്പരപ്പിന് ഒരു കാരണമുണ്ട്. മുന് കൂട്ടി നിശ്ചയിച്ച പ്രകാരമുള്ള പരിപാടികളില് പെടാത്തതായിരുന്നു ഈ ചാപ്പല് സന്ദര്‍ശനം. ആശങ്കയോടെ സുരക്ഷാ സൈന്യം പാപ്പയ്ക്കു മുന്‍പേ ഓടി. എല്ലാം സുരക്ഷിതമാണെന്ന് ഉറപ്പു വരുത്തണമല്ലോ.\nരഹസ്യാന്വേഷകര്‍ക്കും പോലീസ് ഉദ്യോഗസ്ഥര്‍ക്കും പുറമേ ഒളിച്ചിരിക്കുന്നവരെ മണത്തു കണ്ടു പിടിക്കുന്നതിലും ഒളിപ്പിച്ചു വെച്ചിരിക്കുന്ന ആയുധങ്ങള് കണ്ടെത്തുന്നതിലും വൈദഗ്ദ്ധ്യം സിദ്ധിച്ച ‘കെ-9’ നായ്ക്കളും പാപ്പയുടെ സുരക്ഷ ഉറപ്പു വരുത്താന് ചാപ്പലിലുള്ളില് പ്രവേശിച്ചു.\nസുരക്ഷാ ഉദ്യോഗസ്ഥരും കെ-9 നായ്ക്കളും ചാപ്പലിന്റെ മുക്കും മൂലയും അരിച്ചു പെറുക്കി പരിശോധിക്കുകയാണ്. അസാധാരണമായതൊന്നും കണ്ടെത്തിയില്ല. എന്നാല് കെ-9 നായ്ക്കള് മാത്രം മുരണ്ടു തുടങ്ങി. കാര്യമെന്താണെന്നറിയാന് അവയെ നിയന്ത്രിക്കുന്ന ‘ഹാന്‍ഡ്‌ലേഴ്‌സ്’ അടുത്തേക്കു ചെന്നു. നായ്ക്കള് സക്രാരിയില് നോക്കി നിശ്ചലരായി നില്‍ക്കുകയാണ്. വൈദികര് സക്രാരി തുറന്നപ്പോള് അതിനുള്ളില് കുസ്‌തോദിയും ദിവ്യകാരുണ്യവും മാത്രമേ കണ്ടെത്തിയുള്ളൂ.\nഹാന്‍ഡ്‌ലേഴ്‌സ് തിരിഞ്ഞു നടന്നു. പക്ഷേ അപ്പോഴും നായ്ക്കള് സക്രാരിയിലേക്കു നോക്കിക്കൊണ്ട് നിശ്ചലരായിത്തന്നെ നില്‍ക്കുകയാണ്. ഒടുവില് ഏറെ നേരത്തെ പരിശ്രമത്തിനു ശേഷമാണ് അവയെ ചാപ്പലില് നിന്നും പുറത്തു കൊണ്ടുവരാനായത്.\nദിവ്യകാരുണ്യം ശക്തിയാണ്, അത്ഭുതമാണ്. ഇത്തിരിപ്പോന്ന അപ്പത്തിനുള്ളില് മറഞ്ഞിരിക്കുന്നത് ലോകത്തിനു മുഴുവന് ജീവന് നല്‍കാനുതകുന്ന മഹാത്ഭുതമാണെന്ന് ആ നായ്ക്കളും തിരിച്ചറിഞ്ഞിട്ടുണ്ടാകാം. മനുഷ്യബുദ്ധിക്കതീതമായ എന്തോ ഒന്ന് അവയെ നയിച്ചിട്ടുണ്ടാകാം.\nഅതിനാല്‍ത്തന്നെയാകും നിത്യജീവന് നല്‍കുന്ന ആ വിശിഷ്ട അപ്പത്തിനു മുന്നില് അവ നിശ്ചലരായതും. ആ നിശബ്ദത തന്നെയാകാം ദിവ്യകാരുണ്യത്തോടുള്ള അവയുടെപ്രാര്‍ത്ഥനയും..\nനായ്ക്കളെ നിശ്ചലരാക്കിയ അത്ഭുതം added by administrator on December 17, 2015, Time: 9:13 am


1.5 ലിറ്റര് ഡീസല് എഞ്ചിനില് മാരുതി എര്‍ട്ടിഗയും എസ് ക്രോസും ഉടന് - Malayalam DriveSpark\n19 hrs ago 22 മാസങ്ങള് കൊണ്ട് ടാറ്റ നെക്‌സോണ് ഉത്പാദനം ഒരു ലക്ഷം യൂണിറ്റുകള് കടന്നു\n1.5 ലിറ്റര് ഡീസല് എഞ്ചിനില് മാരുതി എര്‍ട്ടിഗയും എസ് ക്രോസും ഉടന്\nUpdated: Friday, March 29, 2019, 19:11 [IST]\nഈയിടെയാണ് തദ്ദേശിയമായി വികസിപ്പിച്ച 1.5 ലിറ്റര് ഡീസല് എഞ്ചിനില് പുതിയ സിയാസ് സെഡാനെ മാരുതി അവതരിപ്പിച്ചത്. ദില്ലി എക്‌സ്‌ഷോറൂമ കണക്കനുസരിച്ച് 9.97 ലക്ഷം രൂപയെന്ന പ്രാരംഭ വിലയിലാണ് പുത്തന് ഡീസല് എഞ്ചിനോട് കൂടിയ മാരുതി സിയാസ് ലഭിക്കുന്നത്. എന്നാല് പുതിയ ഡീസല് എഞ്ചിന് മാരുതി നിരയിലെ രണ്ട് കാറുകള്‍ക്ക് കൂടി ലഭിക്കുമെന്നാണ് റിപ്പോര്‍ട്ടുകള് സൂചിപ്പിക്കുന്നത്.\nഎര്‍ട്ടിഗ എംപിവിയും എസ് ക്രോസുമായിരിക്കും പുതിയ ഡീസല് എഞ്ചിനിലെത്തുന്ന മാരുതി കാറുകള്. നിലവില് 1.3 ലിറ്റര് മള്‍ട്ടിജെറ്റ് ഡീസല് യൂണിറ്റാണ് എര്‍ട്ടിഗയിലും എസ് ക്രോസിലും മാരുതി ഉപയോഗിക്കുന്നത്.\nഫിയറ്റ് നിര്‍മ്മിതമായ ഈ എഞ്ചിന് 89 bhp കരുത്തും 200 Nm torque ഉം കുറിക്കുന്നതാണ്. ഭാരത് സ്റ്റേജ് VI മാര്‍ഗനിര്‍ദ്ദേശങ്ങള് 2020 -ല് പ്രാബല്യത്തില് വരുന്നതോടെ 1.3 ലിറ്റര് ഡീസല് എഞ്ചിന് മാരുതി ഒഴിവാക്കിയേക്കും.\nMost Read:73,000 രൂപവരെ വില വര്‍ധിച്ച് മഹീന്ദ്ര കാറുകള്\nപകരം പുതിയ 1.5 ലിറ്റര് എഞ്ചിനായിരിക്കും മാരുതി ഉപയോഗിക്കുക. 95 bhp കരുത്തും 225 Nm torque ഉം സൃഷ്ടിക്കുന്നതാണ്. മാരുതി സിയാസില് ഉപയോഗിച്ചിരിക്കുന്ന ഈ ഡീസല് എഞ്ചിന് പതിപ്പില് ആറ് സ്പീഡ് മാനുവല് ഗിയര്‍ബോക്‌സാണുള്ളത്.\nഇത് തന്നെയായിരിക്കും വരാനിരിക്കുന്ന എര്‍ട്ടിഗയിലും എസ് ക്രോസിലും മാരുതി ഉള്‍പ്പെടുത്തുക. അടുത്തിടെയാണ് ഇന്ത്യന് വിപണിയില് പുത്തന് എര്‍ട്ടിഗയെ മാരുതി പരിചയപ്പെടുത്തിയത്. 7.44 ലക്ഷം രൂപയാണ് പുതിയ എര്‍ട്ടിഗയുടെ ദില്ലി എക്‌സ്‌ഷോറൂം വില.\nപുതിയ എഞ്ചിനും ഗിയര്‍ബോക്‌സും ഉള്‍പ്പെടുന്നതോടെ എര്‍ട്ടിഗയുടെ വില നേരിയ തോതില് വര്‍ധിക്കാനാണ് സാധ്യത. നിലവില് 8.85 ലക്ഷം രൂപ പ്രാരംഭ വിലയില് അണിനിരക്കുന്ന എസ് ക്രോസിന്റെ വിലയിലും വര്‍ധനവുണ്ടാക്കാന് പുതിയ മാറ്റങ്ങള് വഴിയൊരുക്കും.\nപുതിയ 1.5 ലിറ്റര് ഡീസല് എഞ്ചിന് ഭാരത് സ്റ്റേജ് IV മാര്‍ഗനിര്‍ദ്ദേശങ്ങള് പാലിക്കുന്നതാണ്. 2020 ഏപ്രിലില് ഭാരത് സ്റ്റേജ് VI മാര്‍ഗനിര്‍ദ്ദേശങ്ങള് വരുന്നതിന് മുന്നോടിയായി ഇത് മാരുതി പരിഷ്‌കരിക്കും.\nMost Read:45 ദിവസത്തില് 1,600 യൂണിറ്റ് പിന്നിട്ട് ഹോണ്ട സിവിക് ബുക്കിംഗ്\nമാരുതി നിരയിലെ കാറുകളായ സ്വിഫ്റ്റ്, ഡിസൈര്, ബലെനോ, വിറ്റാര ബ്രെസ്സ എന്നിവയിലും 1.3 ലിറ്റര് ഡീസല് യൂണിറ്റാണുള്ളത്. പുതിയ മലിനീകരണ നിയന്ത്രണ ചട്ടങ്ങള് നിലവില് വന്നാല് ഇവയുടെ പെട്രോള് പതിപ്പുകള് മാത്രമെ വില്‍പ്പനയ്ക്കുണ്ടാവൂ.\nപുതിയ 1.5 ലിറ്റര് ഡീസല് എഞ്ചിന് മാരുതി നിരയിലെ എല്ലാ കാറുകള്‍ക്കും ലഭിക്കുമെന്ന് ഏറക്കുറെ ഉറപ്പായിരിക്കുകയാണ്. എര്‍ട്ടിഗയില് വന്നതിന് ശേഷമായിരിക്കും പുതിയ ഡീസല് എഞ്ചിന് എസ് ക്രോസിലെത്തുക. പരിഷ്‌കരിച്ച ഡീസല് എഞ്ചിനോടുള്ള ഇരു കാറുകളും ഉടന് തന്നെ ഇന്ത്യന് വിപണിയിലെത്തുമെന്നാണ് കമ്പനി അറിയിക്കുന്നത്.\nMaruti Ertiga And S-Cross To Receive New 1.5-Litre Diesel Engine Soon: read in malayalam


ജ്യോതിഷപഠനം Jyothisham മലയാളം ജ്യോതിഷം Astrology malayalam horoscope kerala vivahaporutham: വസ്തുശുദ്ധിസംസ്കാരങ്ങൾ എന്താണ്?\nപഞ്ചമകാരങ്ങളിൽ മദ്യവും മാസവും സംസ്കരിയ്ക്കുന്നതിനെയാണ് ഇങ്ങനെ പറയുന്നത്. മദ്യത്തിന് വസ്തുവെന്നും മാംസത്തിന് ശുദ്ധി എന്നും പറയപ്പെടുന്നു. മദ്യകലശമെടുത്ത് ശുക്രശാപം മോചിപ്പിക്കുവാനുള്ള മന്ത്രം ജപിച്ച് അതിലെ വിഷാംശത്തെ അകറ്റി അഗ്നികല, സൂര്യകല, സോമകല, ബ്രഹ്മകല, വിഷ്ണുകല, രുദ്രകല, ഈശ്വരകല, സദാശിവകല എന്നിങ്ങനെയുള്ള മന്ത്രങ്ങളെക്കൊണ്ട് അമൃതീകരിക്കണം. മാംസത്തിന് ഉപയോഗിക്കുന്ന ജന്തുവിന് നേരത്തെതന്നെ മോക്ഷദായകമായ മന്ത്രസംസ്കാരം ചെയ്തിരിക്കണം. വസ്തുവിൽ സുധാദേവിയേയും, ശുദ്ധിയിൽ ശിവചൈതന്യത്തേയും ആവാഹിച്ച് ശിവശക്തി സംയോഗമായി കരുത്തേണ്ടതാണ്.\nഇപ്രകാരം പഞ്ചമകാരങ്ങളും സംസ്‌കാരിക്കേണ്ടതുണ്ടോ?\nപഞ്ചമകാരങ്ങളും മന്ത്രസംസ്കാരം ചെയ്തിരിക്കണം.


devarajan mash remembering\nഅലിഫ് ഇന്റര്‍നാഷണല് സ്‌കൂള് സൗദി ദേശീയദിനം ആഘോഷിച്ചു\nTuesday 27th September 2011 1:10pm\nദേവരാജന്റെ സംഗീതം ചില വീണ്ടുവിചാരങ്ങള്\nTuesday 27th September 2011 1:01pm\nതുറക്കാന് വിഷമമുള്ള കനത്ത വാതില് ബലമായി തള്ളിത്തുറന്ന് ആ സ്റ്റുഡിയോമുറിയിലേക്ക് ഞാന് കടക്കുമ്പോള് അവിടെ ആവശ്യത്തില് കുറഞ്ഞ വെളിച്ചവും ആവശ്യത്തിലധികം തണുപ്പും നിറഞ്ഞു കിടന്നു. രണ്ടുമൂന്നുപേര്‍ക്ക് നടുവില് ദേവരാജന് മാഷ് ഇരിക്കുന്നുണ്ടായിരുന്നു. എഴുപത് വയസ്സിലധികം തോന്നിച്ച ഇരുണ്ട മുഖം. ക്ഷീണമുള്ള മുഖഭാവം. കണ്ണുകള്‍ക്കുമേല് കട്ടിക്കണ്ണട തിളങ്ങി. ചീകിയൊതുക്കാത്ത തൂവെള്ളത്തലമുടി നെറ്റിക്കു മുകളില് കൂമ്പുപോലെ പൊങ്ങിനിന്നു. അദ്ദേഹത്തിനരികിലേക്ക് നടന്നെത്തി കാലില്‍തൊട്ട് ഞാന് നമസ്‌കരിച്ചു. സ്വയം പരിചയപ്പെടുത്തിയപ്പോള് ‘ആങ്’ എന്ന് നിര്‍വികാരമായി ഒന്ന് തലയാട്ടി. പിന്നെ ഒരു തമാശ പോലെ ‘പാട്ട് കേക്കാന് വന്നതാണോ?’ എന്ന് എന്നോട് ചോദിച്ചു. ‘അല്ല, ഞാന് മാഷെ ഒന്ന് കാണാന് വന്നതാണ്’ എന്ന് പറഞ്ഞപ്പോള് എന്തിന് എന്ന് അലക്ഷ്യമായി ചോദിച്ചുകൊണ്ട് അദ്ദേഹം വീണ്ടും ജോലിയിലേക്ക് തിരിഞ്ഞു. ഞാന് കൂടുതലൊന്നും പറയാന് നില്‍ക്കാതെ പിന്‍വാങ്ങി ഒരു ഓരം മാറിനിന്നു.\nദേവരാജന് മാഷിന്റെ അവസാനത്തെ ചിത്രങ്ങളില് ഒന്നായ ‘അഗ്രജന്റെ’ ശബ്ദലേഖനമായിരുന്നു അത്. 1994 ന്റെ അവസാന മാസങ്ങളില് ചെന്നൈയിലെ ഏ.വി.എംസി സ്റ്റുഡിയോയില്. ആ ചിത്രത്തിന്റെ സംഗീതം വിതരണം ചെയ്യുന്നതിനുള്ള അവകാശം ഞാന് ജോലി ചെയ്തുകൊണ്ടിരുന്ന സംഗീതക്കമ്പനിക്കായിരുന്നു. വിതരണക്കരാര് ഉറപ്പിക്കുന്നതിനുമുമ്പ് പാട്ടുകള് കേട്ട് അവയുടെ വ്യാപാരസാധ്യത പരിശോധിക്കല് ചിലപ്പോഴൊക്കെ എന്റെ ജോലി. പക്ഷേ അന്ന് പാട്ട് കേള്‍ക്കുക എന്നതിനേക്കാള് ദേവരാജന് മാഷെ നേരില് ഒന്ന് കാണുക എന്നതാണ് മനസ്സിലുണ്ടായിരുന്നത്. കീബോര്‍ഡ് സംഗീതത്തിന്റെ ചിലഭാഗങ്ങളാണ് അന്നവിടെ ശബ്ദലേഖനം ചെയ്യപ്പെട്ടുകൊണ്ടിരുന്നത്. ആധുനികമായ സാംപ്ലറുകളും ഡിജിറ്റല് റിക്കാര്‍ഡിങ് ഉപകരണങ്ങളും നിറഞ്ഞ ആ ചുറ്റുപാടില്, തനിക്ക് തീരെ പരിചയമില്ലാത്ത ഒരിടത്ത് വന്നുപെട്ട ഒരാളെപ്പോലെയായിരുന്നു മാഷിന്റെ പെരുമാറ്റങ്ങളും മുഖഭാവങ്ങളും എന്നെനിക്ക് തോന്നി.\nവര്‍ഷങ്ങള് കഴിഞ്ഞ് ഒരുദിവസം മാഷിന്റെ സുഖവിവരങ്ങളറിയാം എന്നുകരുതി ഞാന് കോടമ്പാക്കം കമദര് നഗറിലുള്ള അദ്ദേഹത്തിന്റെ വീട്ടിലെത്തി. മാഷ് മുമ്പത്തേതിലും ആരോഗ്യവാനായി കാണപ്പെട്ടു. എന്നെ ആദ്യം മനസ്സിലായില്ല. പക്ഷെ എന്റെ വിശദമായ സ്വയംപരിചയപ്പെടുത്തലില് കാര്യങ്ങള് ഏതാണ്ടൊന്ന് മനസ്സിലാക്കി അകത്തേക്ക് വിളിച്ച് ഇരുത്തി. ഒരു എഴുത്തുകാരനുംകൂടിയാണ് ഞാന് എന്നറിഞ്ഞപ്പോള് അകത്തുപോയി ശ്രീനാരായണഗുരുവിന്റെ ചില ശ്ലോകങ്ങളുടെ ഒരു കൈയ്യെഴുത്തുപ്രതി എടുത്തുകൊണ്ടുവന്നു. ‘നീ ഇതൊന്ന് പകര്‍ത്തിയെഴുത്. അടുത്ത ആഴ്ച റിക്കാര്‍ഡ് ചെയ്യാനൊള്ളതാ’ എന്ന് പറഞ്ഞു. ‘കോപ്പി യന്ത്രത്തില് ഇതിന്റെ കോപ്പി എടുത്താല് പോരേ മാഷേ’ എന്ന് ഞാന് പരുങ്ങലോടെ ചോദിച്ചപ്പോള് ‘അതൊന്നും ശരിയാകില്ല. ഇത് നീലമഷീലൊള്ള കൈയ്യെഴുത്തല്ലേ? ഒട്ടും തെളിയില്ല. നീ ഇരുന്ന് എഴുത്’ എന്ന് പറഞ്ഞ് എന്നെ ഒറ്റയ്ക്കുവിട്ടിട്ട് അദ്ദേഹം അകത്തേക്ക് പൊയ്ക്കളഞ്ഞു.\nപതിനാലു പേജുകള്! ഞാനിരുന്ന് വിയര്‍ത്തു. പിന്നെ ശബ്ദമുണ്ടാക്കാതെ വേഗം പുറത്തിറങ്ങി അധികം ദൂരെയല്ലാത്ത ഒരു സിറോക്‌സ് കടയില് പോയി അതിന്റെ കോപ്പികള് എടുത്തു. കൊണ്ടുപോയി കാണിച്ചപ്പോള്, വരികള് നന്നായി തെളിഞ്ഞ ആ താളുകള് ഒട്ടും വിശ്വാസം വരാതെ തിരിച്ചും മറിച്ചും നോക്കിയ ദേവരാജന് മാഷിന്റെ മുഖം ഇന്നും എന്റെ ഓര്‍മ്മയില് തെളിച്ചത്തോടെ നില്‍ക്കുന്നു. അപരിചിതവും വ്യത്യസ്തവും നവീനവുമായ എല്ലാറ്റിനോടുമുള്ള ഈ അവിശ്വാസവും അകല്‍ച്ചയും മാഷിനെപ്പോലെത്തന്നെ അദ്ദേഹത്തിന്റെ സംഗീതത്തിന്റെയും സ്വഭാവമായിരുന്നു എന്നാണ് എനിക്ക് തോന്നിയിട്ടുള്ളത്.\nബാല്യകൗമാരങ്ങളില് ഏറ്റവുമധികം തവണ എന്റെ കാതില് വന്നുവീണ ഗാനങ്ങളുടെ സ്രഷ്ടാവ് ദേവരാജന് മാഷ് തന്നെയാണ് എന്നതില് സംശയമില്ല. ഒരു കാലഘട്ടത്തിലെ മലയാള സിനിമാ സംഗീതത്തെ തന്റെ വരുതിയില് നിര്‍ത്തിയ അദ്ദേഹത്തിന്റെ ആരെയും കൂസാത്ത വ്യക്തിത്വത്തേയും, ജാതി, മതം, ദൈവം തുടങ്ങിയവയോട് അദ്ദേഹം കൈക്കൊണ്ട ധീരമായ നിലപാടുകളേയും, മുന്നൂറ്റിയമ്പതിലേറെ സിനിമകളിലായി രണ്ടായിരത്തോളം ഗാനങ്ങള് എന്ന മറ്റാര്‍ക്കും ഇതുവരെ കൈവരിക്കാനാകാത്ത നേട്ടത്തെയും തികഞ്ഞ ബഹുമാനത്തോടെ കാണുമ്പോള്‍ത്തന്നെ, അദ്ദേഹം നിര്‍മ്മിച്ച സംഗീതത്തെ ആരാധിക്കുവാന് എനിക്ക് കഴിഞ്ഞിട്ടില്ല എന്ന സത്യവും നിലനില്‍ക്കുന്നു. അതിന്റെ കാരണങ്ങളിലേക്ക് വരുന്നതിന് മുമ്പ് ദേവരാജന് എന്ന സംഗീതസംവിധായകന്റെ ജീവിതത്തെയും സംഭാവനകളേയും ഒന്നോടിച്ച് നോക്കാം.\n1927 ല് കര്‍ണ്ണാടക സംഗീതജ്ഞനായ പിതാവിന്റെ മകനായി ജനനം. 8 വയസ്സ് മുതല് സംഗീതം പഠിക്കാനാരംഭിച്ചു. 18 വയസ്സില് ആദ്യത്തെ കച്ചേരി. 20 ാമത്തെ വയസ്സില് ഗാനങ്ങള്‍ക്ക് സംഗീതം നല്‍കാന് തുടങ്ങി. താമസിയാതെ ഒരു കമ്മ്യൂണിസ്റ്റ് അനുഭാവിയായി മാറി ആ പാര്‍ട്ടിയുടെ പ്രചാരണത്തിനായി പ്രവര്‍ത്തിച്ചുവന്ന കെ.പി.ഏ.സിയുടെ നാടകങ്ങള്‍ക്ക് സംഗീതസംവിധാനം നിര്‍വ്വഹിക്കാനാരംഭിച്ചു. ‘പൊന്നരിവാള് അമ്പിളിയില്’ പോലെയുള്ള പ്രചാരം നേടിയ ഗാനങ്ങളിലൂടെ പ്രസിദ്ധനായി.\nദേവരാജനെ പ്രസിദ്ധനാക്കി നിലനിര്‍ത്തിയ ഒരു ഘടകം അദ്ദേഹം കമ്മ്യൂണിസ്റ്റുകാരനായിരുന്നു എന്നതാണ്. വയലാര്, ഒ.എന്.വി, പി.ഭാസ്‌കരന് എന്നീ കറതീര്‍ന്ന കമ്മ്യൂണിസ്റ്റ് കവികള്‍ക്കൊപ്പം ദേവരാജനും ഒരു തികഞ്ഞ കമ്മ്യൂണിസ്റ്റ് സംഗീതസംവിധായകനായി നിലകൊണ്ടു. ആ സമര്‍പ്പണത്തിന്റെ ഉദാഹരണമാണ് ബലികുടീരങ്ങളേ പോലെയുള്ള അദ്ദേഹത്തിന്റെ ഗാനങ്ങള്. കമ്മ്യൂണിസ്റ്റ് പ്രസ്ഥാനത്തിന്റെ വളര്‍ച്ചയും അധികാരലബ്ധിയും അതിനുവേണ്ടി പ്രവര്‍ത്തിച്ച ചില കലാകാരന്‍മാരെയും വളര്‍ത്തി.\n28 ാമത്തെ വയസ്സില് ദേവരാജന് സിനിമാരംഗത്തെത്തി. 1955 ല് ‘കാലം മാറുന്നു’ എന്ന ചിത്രത്തിലൂടെ തുടക്കം. ‘ആ മലര് പൊയ്കകയില്’ എന്ന ഗാനം പ്രസിദ്ധമായെങ്കിലും അടുത്ത ചിത്രത്തിനുവേണ്ടി4വര്‍ഷം കാത്തിരിക്കേണ്ടിവന്നു. ‘ചതുരംഗം’ എന്ന ആ ചിത്രത്തില് ആരംഭിച്ച വയലാര്‍ദേവരാജന് കൂട്ടുകെട്ട് വയലാറിന്റെ മരണംവരെ നീണ്ടു. 750 ല് അധികം ഗാനങ്ങളാണ് വയലാറുമായി ചേര്‍ന്ന് ദേവരാജന് നിര്‍മ്മിച്ചത്. യേശുദാസുമായി ചേര്‍ന്ന് ഏറ്റവുമധികം ഗാനങ്ങള് നിര്‍മ്മിച്ച സംഗീത സംവിധായകനും അദ്ദേഹം തന്നെ.\n25 ഓളം വര്‍ഷങ്ങള് മലയാളത്തിലെ ഏറ്റവും തിരക്കുള്ള സിനിമാ സംഗീത സംവിധായകനായി നിലനിന്നു അദ്ദേഹം. തിരക്കുനിറഞ്ഞ സിനിമാക്കാലം അവസാനിച്ച ശേഷവും ‘നീയെത്ര ധന്യ’, ‘ഉല്‍സവപ്പിറ്റേന്ന്’ തുടങ്ങിയ സിനിമകളില് പ്രചാരം നേടിയ ഗാനങ്ങള് നല്‍കുവാന് അദ്ദേഹത്തിന് കഴിഞ്ഞു.4തവണ കേരള സര്‍ക്കാരിന്റെ മികച്ച സംഗീത സംവിധായകനുള്ള പുരസ്‌കാരം നേടി. തമിഴിലും ഇരുപതോളം സിനിമകള്‍ക്ക് സംഗീതം നല്‍കി. മലയാളത്തില്‍നിന്ന് തമിഴിലേക്ക് മൊഴിമാറ്റം ചെയ്യപ്പെട്ട ചിത്രങ്ങളോ തമിഴില് പുനര്‍നിര്‍മ്മിക്കപ്പെട്ട മലയാള ചിത്രങ്ങളോ ആയിരുന്നു അവയില് പലതും. സിനിമക്ക് പുറത്ത് നാടക ഗാനങ്ങള് കൂടാതെ നിരവധി ലളിതഗാനങ്ങളം ഭക്തിഗാനങ്ങളും അദ്ദേഹം ചിട്ടപ്പെടുത്തി അവതരിപ്പിച്ചു.\nഎം.കെ അര്‍ജുനന്, ഏ.ആര് റഹ്മാന്റെ അച്ഛന് ആര്.കെ ശേഖര്, ജോണ്‍സണ് തുടങ്ങിയ പല സംഗീത സംവിധായകരും അദ്ദേഹത്തിന്റെ സഹായികളായി ജോലി ചെയ്തവരാണ്. ചിദംബരനാഥ്, ഇളയരാജ, ശ്യാം, കെ.ജെ ജോയി തുടങ്ങിയ പല സംഗീത സംവിധായകരും അദ്ദേഹത്തിന്റെ സഹായികളായിരിക്കുകയോ അദ്ദേഹത്തിന്റെ ഗാനങ്ങളില് സംഗീത ഉപകരണങ്ങള് വായിക്കുകയോ ചെയ്തിട്ടുണ്ട്. 1996 ല് വന്ന ‘മയൂരനൃത്തം’ അവസാനത്തെ സിനിമ. 2006 മാര്‍ച്ച് പതിനാലിന് എഴുപപത്തി ഒമ്പതാമത്തെ വയസ്സില് അന്തരിച്ചു.\n‘ദേവസംഗീതം’, ‘ദേവരാഗം’ എന്നൊക്കെ വിശേഷിപ്പിക്കപ്പെട്ട സംഗീതമാണ് ദേവരാജന്റേത്. ആ സംഗീതത്തിന്റെ സവിശേഷതകളായി നാമറിയുന്നവ ഇനി പറയുന്നവയാണ്. ‘മലയാളഭാഷയുടെ, മലയാള മണ്ണിന്റെ മണമുള്ള സംഗീതമാണ് അദ്ദേഹം നിര്‍മ്മിച്ചത്. സംഗീതത്തേക്കാള് വരികളായിരുന്നു അദ്ദേഹത്തിന് പ്രധാനം. സിനിമയിലെ കഥാസന്ദര്‍ഭത്തിനും, എഴുതിയ വരികള്‍ക്കും അനുയോജ്യമായി മാത്രം അദ്ദേഹം സംഗീതം ചിട്ടപ്പടുത്തി. വാക്കുകള് മുറിച്ച് ഈണം നല്‍കുന്നതുപോലെയുള്ള, ഭാഷയെ നശിപ്പിക്കുന്ന കാര്യങ്ങള് അദ്ദേഹം ഒരിക്കലും ചെയ്യില്ല. കര്‍ണ്ണാട്ടിക്കും ഹിന്ദുസ്ഥാനിയും പാശ്ചാത്യ സംഗീതവുമെല്ലാം തന്റെ ഗാനങ്ങളില് സന്നിവേശിപ്പിച്ചെങ്കിലും ലക്ഷണമൊത്ത ഒരു മലയാളി സംഗീത സംവിധായകനായിരുന്നു അദ്ദേഹം’. ഇക്കാര്യങ്ങള് നമുക്കൊന്ന് പരിശോധിക്കാം.\nഭാഷക്കും സംഗീതത്തിനും തമ്മിലുള്ള ബന്ധം എന്താണ്? ഒരിക്കല് മദ്രാസ് സര്‍വകലാശാലയില് മലയാള, തമിഴ് സിനിമാ സംഗീതത്തെക്കുറിച്ച് ഞാന് അവതരിപ്പിച്ച ഒരു ഉപന്യാസത്തെപ്പറ്റിയുള്ള ചര്‍ച്ചക്കിടയില് ‘താങ്കള് സംഗീതമെന്ന വെറും ശരീരത്തെക്കുറിച്ച് മാത്രമാണ് പറയുന്നത്. ഗാനങ്ങളുടെ ആത്മാവായ വരികളെക്കുറിച്ച് താങ്കള്‍ക്ക് ഒന്നും പറയാനില്ലേ?’ എന്ന് ഒരു വിദ്യാര്‍ത്ഥി എഴുന്നേറ്റുനിന്ന് ചോദിച്ചു. ഉപന്യാസം ഗാനങ്ങളെക്കുറിച്ചായിരുന്നില്ല, സംഗീതത്തെക്കുറിച്ചായിരുന്നു. സംഗീതവും ഗാനവും രണ്ടും രണ്ടാണ്. ഗാനങ്ങള് ഉണ്ടാക്കാന് ഭാഷയും സംഗീതവും വേണം. പക്ഷേ സംഗീതമുണ്ടാക്കാന് ഒരു ഭാഷയുടേയും ആവശ്യമില്ല.\nസംഗീതത്തില് ഭാഷയുടെ ആവശ്യമുള്ളത് വായ്പാട്ടിന് മാത്രമാണ്. വായ്പാട്ടാകട്ടെ സംഗീതത്തിന്റെ വളരെ ചെറിയ ഒരു ഭാഗം മാത്രവും. സംഗീതം ദേശങ്ങളുടേയോ ഭൂഭാഗങ്ങളുടേയോ അതിര്‍ത്തികളൊന്നുമില്ലാത്ത ഒരു ലോകഭാഷ. ഇടമലക്കുടിയിലെ ആദിവാസികളായ മുതുവാന്‍മാരുടെ സംഗീതവും ന്യൂസിലാന്റിലെ ആദിമവംശജരായ മവോരികളുടെ മന്ത്രണവും (രവമി)േ ഫലത്തില് ഒന്നുതന്നെ. സംഗീതത്തിന് ഭാഷ ആവശ്യമായിരുന്നെങ്കില് ബാഖും ബിഥോവനും മൊസാര്‍ടും ഷോപ്പാങും മുതല് ദേബുസ്സിയും സ്ത്രാവിന്‍സ്‌കിയും ഷോസ്റ്റക്കോവിച്ചും മൗറിസ് റാവലും വരെയുള്ള പാശ്ചാത്യ ശാസ്ത്രീയ സംഗീതജ്ഞരോ അവരുടെ സംഗീതമോ ഉണ്ടാകുമായിരുന്നില്ല. നൂറ്റാണ്ടുകള്‍ക്ക് മുമ്പ് ആരംഭിച്ച് ഇന്നും പുതുതാക്കപ്പെട്ടുകൊണ്ടിരിക്കുന്ന പാശ്ചാത്യ ശാസ്ത്രീയ സംഗീതത്തില് ഭാഷയ്‌ക്കോ വായ്പാട്ടിനോ കാര്യമായ യാതൊരു ഇടവുമില്ല. അവിടെ സംഗീതമെന്നതുകൊണ്ട് വിവക്ഷിക്കപ്പെടുന്നത് തന്നെ ഉപകരണങ്ങളാല് സൃഷ്ടിക്കപ്പെടുന്ന സംഗീതത്തെയാണ്.\nഅപ്പോള് മലയാളഭാഷയുടെ മണമുള്ള സംഗീതം എന്ന് നാം വിളിക്കുന്നത് എന്തിനെയാണ്? നമ്മുടെ നാടന് പാട്ടുകളേയോ ഗോത്ര വര്‍ഗഗാനങ്ങളേയോ ആണെങ്കില്‍പോലും അവയിലുള്ള പല വാക്കുകളും തമിഴ് അല്ലേ! മലയാള ഭാഷ തന്നെ (മറ്റു ഭാഷകളെയൊക്കെപ്പോലെ) പല ഭാഷകളുടെ സങ്കരമാണെന്നിരിക്കെ യഥാര്‍ത്ഥ മലയാളത്തിന്റെ മണം നാം എവിടെപ്പോയി തേടും? ദേവരാജന് ഉണ്ടാക്കിയത് ലോകസംഗീതമല്ല, മലയാള ഗാനങ്ങളാണ് എന്ന് ഒരു സുഹൃത്ത്! ഇവിടത്തെ എല്ലാ സംഗീത സംവിധായകരും ഗാനങ്ങള്‍തന്നെയല്ലേ ഉണ്ടാക്കിയത്?\nസിനിമാഗാനങ്ങള് യഥാര്‍ത്ഥത്തില് നിലനില്‍ക്കുന്നതും ജീവിക്കുന്നതും സിനിമക്ക് പുറത്താണ്. നമ്മില് പലരും നെഞ്ചോട് ചേര്‍ത്തുപിടിക്കുന്ന പല ഗാനങ്ങളും അടങ്ങുന്ന ഭൂരിഭാഗം സിനിമകളും നാമാരും കണ്ടിട്ടുണ്ടാകാനിടയില്ല. ആ പാട്ടുകള് മാത്രമേ നമുക്കറിയൂ. അപ്പോള് കഥാസന്ദര്‍ഭത്തിന് യോജിക്കുന്ന വാക്കുകളും സംഗീതവുംമാത്രം മതിയാകുമോ? എന്റെ പ്രിയപ്പെട്ട ഗാനങ്ങളില് നൂറിലൊന്നിന്റെ പോലും ദൃശ്യങ്ങള് ഞാന് ഇതുവരെ കണ്ടിട്ടില്ല. ഇനി കണ്ടാല്‍ത്തന്നെ ആ മരംചുറ്റിയോട്ടങ്ങള് കാലഹരണപ്പെട്ടിട്ട് കാലമെത്രയായി! പക്ഷേ ആ ഗാനങ്ങള് ഇന്നും നിലനില്‍ക്കുന്നത് അവയുടെ സംഗീതത്തിന്റെ സൗന്ദര്യംകൊണ്ടാണ്. കാലമെത്ര കഴിഞ്ഞാലും മധുരം മായാത്ത പാട്ടുകള് ഉണ്ടാകുന്നതില് സിനിമയുടെയും കഥാസന്ദര്‍ഭത്തിന്റെയും ഉപയോഗം കേവലം താല്‍ക്കാലികം മാത്രം.\nഇനി വരികളെക്കുറിച്ച്. ഒരിക്കല് ലോഹിയേട്ടനോടൊപ്പം (ലോഹിതദാസ്) കാറില് പോകുമ്പോള് സ്റ്റീരിയോയില്‍നിന്ന് ‘പല്ലവി മാത്രം പറഞ്ഞുതന്നു’ (ചിത്രം: പട്ടാഭിഷേകം 1974) എന്ന പാട്ടുയര്‍ന്നു. ‘മലയാള വരികളുടെ ഭാവം ഇത്രമാത്രം ഉള്‍ക്കൊണ്ട് സംഗീതം കൊടുക്കാന് ദേവരാജന് മാഷിനല്ലാതെ ആര്‍ക്കും കഴിയില്ല’ എന്ന് അദ്ദേഹം ആശ്ചര്യത്തോടെ പറഞ്ഞു. ആ പാട്ട് ദേവരാജന്റേതല്ല, തമിഴനായ ആര്.കെ ശേഖറിന്റേതാണ് എന്ന് ഞാന് പറഞ്ഞപ്പോള് ലോഹിയേട്ടന് വിശ്വസിക്കാന് ബദ്ധപ്പെടുന്നത് കണ്ടു.\nവരികള്‍ക്കിണങ്ങുന്ന സംഗീതമില്ലാത്ത എത്രയോ ഗാനങ്ങള് നമ്മുടെ ഹൃദയത്തില് നിലനില്‍ക്കുന്നുണ്ട്! വരികളേക്കാള് ആദ്യം സംഗീതമാണ് നമ്മുടെ മനസ്സിനെ തൊടുന്നത് എന്നത് തന്നെയാണ് അതിന്റെ കാരണം. സലില് ചൗധരിയുടെ ഗാനങ്ങള് കേള്‍ക്കുക. അതിലെ വരികളാണോ ആ സംഗീതമാണോ ആദ്യം നമ്മെ ആകര്‍ഷിക്കുന്നത്? മലയാള ഭാഷയിലെ ഒരു വാക്കുപോലും മനസ്സിലാവാത്ത അദ്ദേഹം ഈണം പകര്‍ന്ന ഗാനങ്ങള്‍ക്കുള്ള ഹൃദയദ്രവീകരണ ശക്തി, വാക്കുകള്‍ക്ക് അനുസരിച്ച് മറ്റുപലരും ചിട്ടപ്പെടുത്തിയ എത്ര ഗാനങ്ങള്‍ക്കുണ്ട്? അസ്തമനാ…..കടലിന്നകലെ, പൗര്‍ണ്ണമീ…കന്യക്ക് എന്നെല്ലാം പദങ്ങള് നീട്ടി ബാബുരാജ് ഈണം പകര്‍ന്ന ഭൂരിഭാഗം പാട്ടുകളും നമ്മുടെ ഹൃദയത്തിന്റെ ഉള്ളറകളില്‍ത്തന്നെ എന്നേന്നുക്കുമായി ഇരിപ്പുറപ്പിച്ചിരിക്കുന്നത് എന്തുകൊണ്ടാണ്?\nബാബുരാജിനും സലില് ചൗധരിക്കും കേരളം യാതൊരു അവാര്‍ഡുകളും നല്‍കിയില്ല. ജീവിച്ചിരിക്കുന്ന കാലത്ത് നാം അവരെ ആഘോഷിച്ചില്ല\nഭാഷ നന്നായി മനസ്സിലാകുന്ന ഒരാള്‍ക്ക് വരികള് വായിക്കുകയോ, കേള്‍ക്കുകയോ ചെയ്താല് അതിലെ അര്‍ത്ഥവും ഭാവവും വ്യക്തമാകും. അതിന് സംഗീതത്തിന്റെ സഹായം ആവശ്യമില്ല. സംഗീതം നല്‍കുന്നതുകൊണ്ടുമാത്രം വാക്കുകളുടെ ഭാവത്തിന് പ്രത്യേക മേന്‍മകള് ഒന്നും കൈവരുന്നില്ല. അര്‍ത്ഥമില്ലാത്ത വാക്കുകള്‍മാത്രം നിറഞ്ഞ വായ്പ്പാട്ടിലൂടെ ലോകപ്രശസ്തനായിത്തീര്‍ന്ന കാര്‍ള് ജെന്‍കിന്‍സിന്റെ ‘അഡീമസ്’ കൈവരിച്ച ഗുണപരമായ പ്രചചാരവും നേട്ടങ്ങളും ഇവിടെ ഓര്‍ക്കേണ്ടതാണ്. ഗാനങ്ങളില് വാക്കുകളേക്കാള് സംഗീതമാണ് പ്രധാനം എന്നതല്ലേ ഇതിന്റെ അര്‍ത്ഥം? ഒരു സംഗീതസ്‌നേഹിയെ സംബന്ധിച്ചിടത്തോളം പാട്ടുകളില് വാക്കുകള്‍ക്ക് കാര്യമായ സ്ഥാനവും ഇല്ല. അതുകൊണ്ടുതന്നെ സംഗീതഗുണമുള്ള ഒരു അസമീസ് പാട്ടോ, ആഫ്രിക്കന് സ്വാഹിലി പാട്ടോ ഒന്നും അയാള്‍ക്ക് അന്യമായി അനുഭവപ്പെടുകയുമില്ല.\nസലില് ചൗധരിയുടെ ഗാനങ്ങള് മലയാളത്തില് ഒരു തരംഗമായിരുന്ന കാലത്ത് അദ്ദേഹത്തിന്റെ വിമര്‍ശകര് ഉയര്‍ത്തിയിരുന്ന ഒരു വാദം ‘സംഗീതമൊക്കെ കൊള്ളാം പക്ഷേ വാക്കുകളെ മുറിച്ചും വലിച്ചുനീട്ടിയും അയാള് ആകെ വികൃതമാക്കുന്നു’ എന്നതായിരുന്നു. പ്രത്യക്ഷത്തില് ശരി എന്നു തോന്നിപ്പിക്കുന്ന ഈ വാദം ഒരു വലിയ അബദ്ധമാണ്. മുന്‍കൂട്ടി തയ്യാറാക്കിയ സലില് ചൗധരിയുടെ ഈണങ്ങള്‍ക്ക് അനുസരണമായി കൃത്യമായ വരികള് എഴുതാന് സാധിക്കാതെപോയ വയലാറും ഒ.എന്.വിയും ശ്രീകുമാരന് തമ്പിയുമടങ്ങുന്ന നമ്മുടെ ഗാനരചയിതാക്കളായിരുന്നു അതിന്റെ യഥാര്‍ത്ഥ കാരണക്കാര്. വളരെ നല്ല ഗാനരചയിതാക്കളായിരുന്നിട്ടും വ്യത്യസ്തമായ ആ ഈണങ്ങള്‍ക്ക് അനുസരിച്ച് പദങ്ങള് മുറിയാതെയും നീളാതെയും വരികള് എഴുതാന് അവര്‍ക്ക് കഴിഞ്ഞില്ല. മുന്‍കൂട്ടി ഉണ്ടാക്കുന്ന ഈണങ്ങള്‍ക്ക് അനുസരിച്ച് മാത്രമാണ് ഇന്ന് ഓരോ സിനിമാഗാനവും ഉണ്ടാകുന്നത്!\nഇനി വാക്കുകള് മുറിച്ചോ വലിച്ചുനീട്ടിയോ ഒരു സംഗീത സംവിധായകന് ഈണമിട്ടാല്‍ത്തന്നെ അതില് എന്ത് തെറ്റാണുള്ളത്? പദങ്ങള് സംസാരത്തിലേതുപോലെത്തന്നെ ആയാല് അതില് സംഗീതം എവിടെനിന്നു വരാനാണ്? മലയാളം ഒഴിച്ചുള്ള മറ്റൊരു ഭാഷയിലും പാട്ടുകളിലെ പദം മുറിക്കല് തെറ്റാണെന്നുള്ള ധാരണ നിലനില്‍ക്കുന്നില്ല. ഹിന്ദിയില് സിന്ദഗീക്കസാത്ത്‌നിഭാത്താ ചലാ ഗയാ (സിന്ദ്ഗീ കാ സാത്ത് നിഭാത്താ ചലാ ഗയാ), മേരെ ഫസാനേപ്പെ നജാ (മേരെ ഫസാനേ പേ ന ജാ) എന്നതൊക്കെ സാധാരണം. തമിഴില് ആസ അതികം വെച്ച് മനസെ അടക്കീ വെക്കലാമാ (ആസൈ അതികം വച്ച് മനസെ അടക്കി വെക്കലാമാ), ആള മയക്കിപ്പുട്ട് അഴഗ ഒളിച്ചി വെക്കലാമാ (ആളെ മയക്കിപ്പുട്ട് അഴകെ ഒളിച്ച് വെക്കലാമാ), ചിറകടിക്കുമാസൈ (ചിറകടിക്കും ആസൈ) ഇതൊക്കെ സര്‍വ്വസാധാരണം. ഇംഗ്ലീഷില് ഏ…വ്‌രി നൈറ്റിന് മൈ ഡ്രീംസ് ( ev-ery night in my dream ), ഇന ഗവണ്‍മെന്റ്യോര് എന്‍ട്രെന്‍ചെഡ് (inagov-ernment you are etnrenched) എന്നതുപോലെയുള്ള നീട്ടല്‍മുറിക്കലുകള് ഓരോ പാട്ടിലുമുണ്ട്.\nഎന്തിന്? കര്‍ണ്ണാടക സംഗീതത്തില് വാതാപിഗണപതിം എന്നും ഹിന്ദുസ്ഥാനിയില് തുവാജാരേ സാജാന് അബ്‌ത്തൊവാ (തൂ ആ ജാ രേ സാജന് അബ് തൊ ആ), ഗസലില് മൊഹബത്ത് കര്‍നെവാലേ കം നഹോംഗേ (മൊഹബത്ത് കര്‍നേ വാലേ കം നാ ഹോംഗേ) എന്ന മട്ടിലും ഉള്ളതാണ് മിക്കവാറും എല്ലാ സംഗീതസംവിധാനങ്ങളും. മലയാളത്തിലുള്ള നാടന്‍പാട്ടുകളില്‍പ്പോലും കള്ളമ്പറഞ്ഞോടീ നാത്തൂനേ, നിന്നെക്കാണാനെന്നെക്കാളും എന്നതുപോലെയൊക്കെ മുറിക്കലുകള് ധാരാളമായി കാണാം. ഈണത്തിന്റെ ഭംഗിയും ഭാവവും മാത്രമാണ് അവിടെയൊക്കെ പ്രധാനം.\nവാക്കുകളെ നീട്ടിയും കുറുക്കിയും മുറിച്ചുമൊക്കെ മാത്രമേ ക്രിയാത്മകമായി സംഗീതം ഉണ്ടാക്കാന് കഴിയൂ. അങ്ങനെ ചെയ്യുന്നത് തെറ്റാണ് എന്ന ധാരണയും തന്റെ പാട്ടുകളില് അത് പാടില്ല എന്ന പിടിവാശിയും കാരണമാണ് വ്യത്യസ്തവും ക്രിയാത്മകവുമായ പാട്ടുകള് ഏറെയൊന്നും ഉണ്ടാക്കാന് ദേവരാജന് കഴിയാതെ പോയത്. എന്നാല് പദം മുറിക്കല് അദ്ദേഹത്തിന്റെ പാട്ടുകളിലും ഉണ്ട് എന്നതാണ് വിചിത്രമായ കാര്യം! കാര്യമായ സംഗീതഗുണമൊന്നുമില്ലാത്ത ‘പ്രവാചകന്‍മാരേ പറയൂ’ എന്ന പാട്ടിന്റെ തുടക്കത്തില്‍ത്തന്നെ പ്രവാചകന്മാരേ എന്ന് പദം മുറിയുന്നു. ഇന്ദ്രസഭാതലമാക്കീ (നാദബ്രഹ്മത്തിന്), ചേവകര്‍പ്പണ്ടങ്കം വെട്ടിയ കഥകള് (പാടാം പാടാം) എന്നെല്ലാം അദ്ദേഹത്തിന്റെ പാട്ടുകളിലുമുണ്ട്! പ്രസിദ്ധമായ അന്യഭാഷാ ഗാനങ്ങളുടെ ഈണങ്ങള് മലയാളത്തില് പുന:സൃഷ്ടിക്കാന് വിസമ്മതിച്ചു എന്നത് ഏറെക്കുറെ സത്യമാണെങ്കിലും ‘സമയമാം രഥത്തില് (അരനാഴിക നേരം), ീവ ങ്യ ഉമൃഹശിഴ ഇഹലാലിശേില എന്ന ഇംഗ്ലീഷ് പ്രേമഗാനത്തിന്റേയും, ജില് ജില് തുമ്പികളേ (സൂസി) ഖശിഴഹല ആലഹഹ എന്ന ലോകപ്രശസ്തമായ ക്രിസ്തുമസ് പാട്ടിന്റേയും അതേപടിയുള്ള ആവര്‍ത്തനമാണെന്നത് അതിനും അപവാദമാണ്.\nവ്യത്യസ്തമായ സംഗീത ശൈലികള് കോര്‍ത്തിണക്കിയ പാട്ടുകള് ദേവരാജന് മലയാളത്തിന് ധാരാളമായി തന്നു എന്നതും ഒരു അതിശയോക്തിയാണ്. തനിക്ക് ആഴമായ അറിവുണ്ടായിരുന്ന കര്‍ണ്ണാടക സംഗീതത്തെ ദക്ഷിണാമൂര്‍ത്തിയെപ്പോലെ ഗംഭീരമായി ഉപയോഗപ്പെടുത്താന് അദ്ദേഹത്തിന് കഴിഞ്ഞോ? ബാബുരാജ് ഹിന്ദുസ്ഥാനിയിലെ ലളിത ഭാവങ്ങളുടെ സൗന്ദര്യം ഉപയോഗപ്പെടുത്തിയതുപോലെയോ, കേരളത്തിന്റെ നാടന് സംഗീതത്തെ കെ.രാഘവന് ഉപയോഗപ്പെടുത്തിയതുപോലെയോ, പാശ്ചാത്യ ശാസ്ത്രീയ സംഗീതത്തെയും ഇന്ത്യന് നാടോടി സംഗീതത്തേയും കലര്‍ത്തി സലില് ചൗധരി പ്രയോഗിച്ചതുപോലെയോ വളരെ ഫലപ്രദമായി ചെയ്യാന് ദേവരാജന് കഴിഞ്ഞില്ല.\n്ഒന്നും അദ്ദേഹത്തിന്റെ സംഗീതത്തില് ഉണ്ടായിരുന്നില്ല. ബാബുരാജിനെപ്പോലെയോ സലില് ചൗധരിയെപ്പോലെയോ നമുക്ക് അതുവരെ പരിചിതമല്ലാതിരുന്ന ഒരു സംഗീതലോകം നമുക്കുമുന്നില് അദ്ദേഹം തുറന്നുവെച്ചില്ല. കേട്ടുപഴകാത്ത പുതിയ ഗായകരെ ആരെയുംതന്നെ കാര്യമായി അദ്ദേഹം അവതരിപ്പിച്ചതുമില്ല. യേശുദാസിന് ആദ്യമായി പാടാന് അവസരം നല്‍കിയത് എം.ബി ശ്രീനിവാസന്. ഏ.എം രാജ, മെഹബൂബ്, കോഴിക്കോട് അബ്ദുല് ഖാദര്, പി.സുശീല എന്നിവരെ കൊണ്ടുവന്നത് ദക്ഷിണാമൂര്‍ത്തി. കമുകറ പുരുഷോത്തമനെയും പി.ബി ശ്രീനിവാസനേയും കൊണ്ടുവന്നത് ബ്രദര് ലക്ഷ്മണന്. എസ്.ജാനകിയെ മലയാളത്തില് അവതരിപ്പിച്ചത് എസ്.എന് ചാമി. കെ.പി ഉദയഭാനുവിനെയും ബ്രഹ്മാനന്ദനേയും കൊണ്ടുവന്നത് കെ.രാഘവന്. ജയചന്ദ്രന് ആദ്യമായി പാടാന് അവസരം കൊടുത്തത് ചിദംബരനാഥ്. ദേവരാജന്റെ ഗാനങ്ങളിലൂടെയാണ് കെ.എസ് ജോര്‍ജും കെ.പി.എ.സി സുലോചനയും സിനിമയിലെത്തിയതെങ്കിലും അവര് നാടകരംഗത്ത് മുമ്പേ പ്രസിദ്ധര്.\nമലയാള ഭാഷയുടെ ഉച്ചാരണത്തില്‍വരുന്ന നേരിയ പിശകുകള്‍പോലും സഹിക്കാത്ത ദേവരാജന് മലയാളത്തിലേക്ക് കൊണ്ടുവന്ന രണ്ട് ഗായകരുടെയും മലയാള ഉച്ചാരണം മോശമായിരുന്നു! ‘ഈറേഴു പതിണാലു ലോകങ്കള്’ കാണാന് പോയപ്പോള് അവിടെ ‘മനുസ്യനെ’ കണ്ടില്ല എന്ന് എസ്.പി ബാലസുബ്രഹ്മണ്യം പാടിയത് ദേവരാജന്റെ ഗാനത്തിലാണ്! അടുത്തയാള് മാധുരി. മാധുര്യമേയില്ലാത്ത അവരുടെ ശബ്ദത്തിലും ആലാപനത്തിലും ‘തംപ്രാന്’, ‘തംപ്രാട്ടി’ എന്നെല്ലാം, ആവശ്യത്തിലേറെ അമര്‍ത്തി ഉച്ചരിച്ച വാക്കുകള്‍നിറഞ്ഞ എത്രയോ പാട്ടുകള് നാം കേട്ടു!\nമലയാളം കണ്ട ഗായികമാരില് ഏറ്റവും ഭാവസാന്ദ്രമായിപ്പാടി ഏറ്റവും നന്നായി മലയാളം ഉച്ചരിച്ച എസ്.ജാനകിക്ക് എടുത്തുപറയാവുന്ന മൂന്നോ നാലോ പാട്ടുകള്‍മാത്രം നല്‍കി പൂര്‍ണ്ണമായി അവഗണിച്ച ദേവരാജന് മാധുരിക്ക് കൊടുത്തത് നൂറുകണക്കിന് പാട്ടുകള്! അദ്ദേഹമല്ലാതെ മറ്റൊരു സംഗീതസംവിധായകനും മാധുരിയെക്കൊണ്ട് പാടിക്കുവാന് കാര്യമായി തയ്യാറായില്ല എന്നതും ഓര്‍ക്കുക. ദേവരാജന് ഏറ്റവുമധികം ഉപയോഗപ്പെടുത്തിയ സ്ത്രീശബ്ദമായ പി.സുശീലയുടെ മലയാള ഉച്ചാരണം നമുക്കറിയാവുന്നതാണ്.\nദേവരാജന് തീര്‍ച്ചയായും നല്ല പാട്ടുകള് ഉണ്ടാക്കിയിട്ടുണ്ട്. എന്നാല് അവയുടെ എണ്ണം ഏറെയൊന്നുമില്ല. ദേവരാജന്റെ തീവ്ര ആരാധകരായ എന്റെ ചില സുഹൃത്തുക്കള് മാസങ്ങളോളം അധ്വാനിച്ച് ഉണ്ടാക്കിയ അദ്ദേഹത്തിന്റെ നല്ല പാട്ടുകളുടെ ഒരു പട്ടികയില് 100 ല് താഴെ ഗാനങ്ങളേ ഉള്ളു. അദ്ദേഹം ഈണം നല്‍കിയത് രണ്ടായിരത്തിലധികം ഗാനങ്ങള്‍ക്കാണ് എന്നോര്‍ക്കുക! പ്രളയ പയോധിയില്, ഇലഞ്ഞിപ്പൂമണം, കാട്ടുചെമ്പകം, ആകാശഗംഗയുടെ കരയില്, വിരലൊന്നു മുട്ടിയാല് ആകാശ പൊയ്കയിലുണ്ടൊരു, നന്ദനവനിയില്, കണ്ണുനീര്‍മുത്തുമായ്, കറുത്ത പെണ്ണേ, മാണിക്യ വീണയുമായെന്, പാലരുവീ നടുവില്, കാറ്റില് ഇളംകാറ്റില്, എന്റെ സ്വപ്‌നത്തിന് താമരപ്പൊയ്കയില്, മായാജാലക വാതില്, പുലരിത്തൂമഞ്ഞു തുള്ളിയില്, പാല്‍ക്കാരീ, കായാമ്പൂ കണ്ണില്, സന്ധ്യ മയങ്ങും നേരം, ഒന്നാം മാനം, രാക്കുയിലിന് രാജസദസ്സില്, ശാരദരജനീ ദീപമുറങ്ങി, ആവണിപ്പൊന്‍പുലരി, ചന്ദ്രകളഭം, മഴമുകില് ചിത്രമേള, മന്ദസമീരനില്, സംഗമം, ചാരുലതേ, ചഞ്ചലാക്ഷീ, നാദബ്രഹ്മത്തിന്, സ്വര്‍ണ്ണച്ചാമരം, അരികില് നീ ഉണ്ടായിരുന്നെങ്കില്, രാഗതരംഗം, പുഴകള് മലകള്, നീലാംബുജങ്ങള്, മലയാറ്റൂര് മലഞ്ചെരുവിലെ, കാറ്റുവന്നു കള്ളനെപ്പോലെ, ഉദ്യാനപാലകാ, മലരേ മാതള മലരേ…..ഇവയൊക്കെ നല്ല പാട്ടുകള്‍തന്നെ.\nആയിരം പാദസരങ്ങള്, സുമംഗലീ നീ ഓര്‍മ്മിക്കുമോ, ഓമലാളേ കണ്ടു ഞാന്, പൊന്‍തിങ്കള്‍ക്കല പൊട്ടുതൊട്ട, സന്യാസിനി, ചക്രവര്‍ത്തിനീ, ഇടയകന്യകേ, പത്മതീര്‍ത്ഥമേ, കസ്തൂരി തൈലമിട്ട്, നന്ദനവനിയില്, മുങ്ങി മുങ്ങി, മാനത്തെ മന്ദാകിനി, അമ്പലപ്പുഴ കൃഷ്ണാ, പാലാഴി കടവില്, പെരിയാറേ പെരിയാറേ, മുള്‍ക്കിരീടമിതെന്തിന്, ഇനിയെന്റെ ഇണക്കിളിക്കെന്തുവേണം, പ്രിയതമാ, ശംഖുപുഷ്പം, കാറ്റടിച്ചു, പാരിജാതം തിരുമിഴി, ദേവലോകരഥവുമായ്, നീയെവിടെ നിന് നിഴലെവിടെ, സാമ്യമകന്നോരുദ്യാനമേ, തങ്കഭസ്മക്കുറിയിട്ട, ജമന്തിപ്പൂക്കള്, പതിനാലാം രാവുദിച്ചത്, റംസാനിലെ ചന്ദികയോ, പൂവുകള്‍ക്ക് പുണ്യകാലം, മുറുക്കി ചുവന്നതോ, ഇളവന്നൂര് മഠത്തിലെ, ഇന്ദ്രവല്ലരി പൂ. മാനത്തെ പൂക്കടമുക്കില്, ആമ്പല് പൂവേ, വെണ്ണതോല്‍ക്കുമുടലോടെ, സുന്ദരീ നിന് തുമ്പുകെട്ടിയിട്ട, വെണ്ണയോ വെണ്ണിലാവുറഞ്ഞതോ, വെണ്‍ചന്ദ്രലേഖ, അനുമോദനത്തിന്റെ, ഉല്ലാസപ്പൂത്തിരികള്, അനുപമേ അഴകേ, ദേവലോക രഥവുമായ്, ആഷാഢം മയങ്ങി, ഭൂമിദേവി പുഷ്പിണിയായി, കല്ലായി പുഴയൊരു മണവാട്ടി, അമ്പലക്കുളങ്ങരെ, ഒരിടത്ത് ജനനം, മംഗളം നേരുന്നു ഞാന്, പ്രിയസഖി ഗംഗേ, സ്വന്തമെന്ന പദത്തിനെന്തര്‍ത്ഥം, പ്രണയസരോവരതീരം, കണ്ണാ ആലിലക്കണ്ണാ, ഇന്നെനിക്ക് പൊട്ടുകുത്താന്, മലയാള ഭാഷതന്, കേരളം കേരളം, ഉഷസ്സേ നീയെന്നെ വിളിക്കുകില്ലെങ്കില്, ഏഴ് സുന്ദര രാത്രികള്, സീതപ്പക്ഷി, സ്വര്‍ഗ്ഗത്തേക്കാള് സുന്ദരമാണീ, കള്ളിപ്പാലകള് പൂത്തു, നീലാംബുജങ്ങള്…..എന്നിവയെല്ലാം ചേര്‍ന്നാലും നൂറ് പാട്ടുകളില് കൂടുന്നില്ല!\nഅദ്ദേഹത്തിന്റെ സിനിമകളുടെയും പാട്ടുകളുടെയും എണ്ണം മാത്രമല്ല മലയാള സിനിമ കണ്ട ഏറ്റവും വലിയ സംഗീതസംവിധായകന് എന്ന ദേവരാജന്റെ പദവിക്കും പ്രസിദ്ധിക്കും കാരണം. അതിന് ആ പാട്ടുകളുടെ വരികള് നല്‍കിയ സംഭാവന ഏറ്റവും പ്രധാനമാണ്. ആ വരികളെ മാറ്റിനിര്‍ത്തി അതിലെ ഈണം മാത്രം ഒരു സംഗീതോപകരണത്തില് വായിച്ച് നോക്കിയാല്, അല്ലെങ്കില് മൂളിനോക്കിയാല് ദേവരാജന്റെ പല പാട്ടുകളുടെയും യഥാര്‍ത്ഥ സംഗീതമൂല്യം നമുക്ക് തിരിച്ചറിയാന് കഴിയും. ഇതുകൊണ്ടാവാം വരികള്‍ക്ക് പിന്നില്‍നില്‍ക്കുന്ന സംഗീതത്തില്‍മാത്രമേ താന് വിശ്വസിക്കുന്നുള്ളു എന്ന് അദ്ദേഹം പറഞ്ഞത്! വയലാറിന്റേയും പി.ഭാസ്‌കരന്, ഒ.എന്.വി, ശ്രീകുമാരന് തമ്പി എന്നിവരുടേയും കാല്‍പനികമായ വരികള്, ദേവരാജന്റെ കനംകുറഞ്ഞതും എളുപ്പം പാടാനാവുന്നതുമായ ഈണങ്ങളിലൂടെ സാധാരണക്കാരോടൊപ്പം സാഹിത്യബോധമുള്ളവരുടേയും മനസ്സില് കയറി. വിനോദത്തിന് അക്കാലത്തുണ്ടായിരുന്ന ഒരേ ഒരു മാധ്യമമായ റേഡിയോ അവയെ നേരിട്ട് ജനങ്ങളിലേക്കെത്തിച്ചു പ്രസിദ്ധമാക്കി. റേഡിയോയില് കൂടുതല്‍തവണ വരുന്ന ഏതൊരു പാട്ടും പ്രസിദ്ധമാകുന്ന കാലമായിരുന്നല്ലോ അത്!\nതാന്‍പോരിമ നിറഞ്ഞ പ്രകൃതമായിരുന്നുവെങ്കിലും തികഞ്ഞ അച്ചടക്കത്തോടെയാണ് ദേവരാജന് മാഷ് തന്റെ ജോലി ചെയ്തത്. പാട്ടുകള്‍ക്ക് അദ്ദേഹം അതിവേഗം ഈണങ്ങളുണ്ടാക്കി, അതിലും വേഗം ശബ്ദലേഖനം ചെയ്തു. പശ്ചാത്തലസംഗീതം അത്യാവശ്യത്തിന് മാത്രം. നിര്‍മ്മാതാക്കള്‍ക്ക് കുറഞ്ഞ ചെലവും സമയലാഭവും. ഇതുമൂലം മുന്‍നിര നിര്‍മ്മാതാക്കളുടെയെല്ലാം ഇഷ്ട സംഗീതസംവിധായകനായി നിലനില്‍ക്കാന് അദ്ദേഹത്തിന് കഴിഞ്ഞു. പാട്ടിന്റെ പശ്ചാത്തലത്തിലെ ഉപകരണസംഗീതത്തെക്കുറിച്ച് അദ്ദേഹം ഒട്ടും വേവലാതിപ്പെട്ടില്ല. അതൊക്കെ മിക്കവാറും സഹായികള്‍ക്ക് വിട്ടു. വിവിധ സംഗീതോപകരണങ്ങളുടെ സാധ്യതകളെക്കുറിച്ചുള്ള ധാരണ തനിക്ക് ആവശ്യമാണെന്ന് അദ്ദേഹത്തിന് ഒരിക്കലും തോന്നിയിരുന്നുമില്ല.\nമാഷിന്റെ മരണത്തിന് ചില വര്‍ഷങ്ങള്‍ക്കുമുമ്പ് എന്റെ നാട്ടുകാരനായ ഒരു പാട്ടുകാരന്റെ കടുത്ത നിര്‍ബന്ധത്തിനു വഴങ്ങി, അയാളേയുംകൂട്ടി മാഷിനെ കാണാന്‍പോയത് ഓര്‍ക്കുന്നു. ആര്‍ക്കും പാടാന് അവസരം കൊടുക്കാനാവുന്ന നിലയിലൊന്നും ആയിരുന്നില്ല മാഷ് അപ്പോള്. പല വര്‍ഷങ്ങളായി അദ്ദേഹത്തിന് സിനിമകളൊന്നും ഉണ്ടായിരുന്നില്ല. ആ പാട്ടുകാരന് ദേവരാജന് മാസ്റ്ററില്‍നിന്ന് സംഗീതം പഠിക്കണമെന്നായിരുന്നു ആഗ്രഹം! ഏറെ പ്രയാസപ്പെട്ട് അക്കാര്യം സൂചിപ്പിച്ചപ്പോള് ‘ഞാന് ഇതുവരെ ആരേയും സംഗീതം പഠിപ്പിച്ചിട്ടില്ല’ എന്ന് മാത്രം പറഞ്ഞു.\nബാബുരാജിനും സലില് ചൗധരിക്കും കേരളം യാതൊരു അവാര്‍ഡുകളും നല്‍കിയില്ല. ജീവിച്ചിരിക്കുന്ന കാലത്ത് നാം അവരെ ആഘോഷിച്ചില്ല. പക്ഷേ അവരുടെ ഗാനങ്ങളുടെ സൗന്ദര്യം നാള്‍ക്കുനാള് കൂടിക്കൊണ്ടേയിരിക്കുന്നു. ആ ഈണങ്ങളില് പലതും ഒരിക്കലെങ്കിലും കേട്ടവരുടെ മനസ്സില് മായാതെ നില്‍ക്കുന്നു. അവരെക്കാള് വളരെയധികം പാട്ടുകള് സൃഷ്ടിച്ച, ജീവിച്ചിരുന്നപ്പോള് ഏറെ ആഘോഷിക്കപ്പെട്ട ദേവരാജന് മാഷിന്റെ വളരെക്കുറിച്ച് പാട്ടുകളെക്കുറിച്ച് മാത്രമേ അങ്ങനെ പറയാന് കഴിയൂ. അത് അങ്ങനെയല്ല എന്ന് കാലം തെളിയിക്കട്ടെ എന്നുതന്നെയാണ് എന്റെയും ആഗ്രഹം. വ്യകതി എന്ന നിലയില് ദേവരാജന് മാഷിനോട് തോന്നിയിട്ടുള്ള സ്‌നേഹബഹുമാനങ്ങളാണ് അതിന് കാരണം


Mohanlals different roles - Malayalam Filmibeat\nകഴിഞ്ഞ വര്‍ഷം സൂപ്പര്‍ഹിറ്റുകളിലൂടെ ഏറ്റവുമേറിയ വിജയങ്ങള് നേടിയവരില് ഒന്നാമതെത്തിയതെങ്കിലും അഭിനയസാധ്യതയുള്ള കഥാപാത്രങ്ങളൊന്നും മോഹന്‍ലാലിന് ലഭിച്ചിരുന്നില്ല. കീര്‍ത്തിചക്രയിലെ സൈനിക ഓഫീസറുടെ കഥാപാത്രം മാത്രമാണ് മോഹന്‍ലാലിന് ലഭിച്ച വ്യത്യസ്തമായ വേഷം.\n2007ലും വിജയചിത്രങ്ങളുടെ എണ്ണത്തില് ഒന്നാമനായി മോഹന്‍ലാലിന് തുടരാനാവുമോ എന്ന് ഇപ്പോള് പറയാനാവില്ല. മായാവിയുടെ വന്‍വിജയത്തോടെ മമ്മൂട്ടി ശക്തമായ തിരിച്ചുവരവാണ് നടത്തിയത്. എന്നാല് ഒരു കാര്യം തീര്‍ച്ചയാണ്. 2007ല് മോഹന്‍ലാലിന്റെ വളരെ വ്യത്യസ്തവും അഭിനയപ്രധാനവുമായ വേഷങ്ങള് പ്രേക്ഷകര്‍ക്ക് കാണാനാവും.\nഷോലെയിലും പരദേശിയിലും ആകാശഗോപുരത്തിലും ഏറെ അഭിനയസാധ്യതയുള്ള കഥാപാത്രങ്ങളെയാണ് മോഹന്‍ലാല് അവതരിപ്പിക്കുന്നത്. ഷോലെയിലെ നരസിംഹന്, പരദേശിയിലെ നാലകത്ത് മൂസ, ആകാശഗോപുരത്തിലെ ആല്‍ബര്‍ട്ട് സാംസഗ്... ഒന്നിനൊന്ന് വ്യത്യസ്തവും ഒരു നടന്റെ അഭിനയശേഷിക്ക് വെല്ലുവിളിയുമാവുന്ന മൂന്ന് കഥാപാത്രങ്ങള്. മോഹന്‍ലാലിന്റെ വിഭിന്നമായ രൂപഭാവങ്ങളും ഓരോ ചിത്രത്തിലും കാണാം.\nപഴയ ഷോലെയില് സഞ്ജീവ്കുമാര് അവതരിപ്പിച്ച താക്കൂര് രാംഗോപാല് വര്‍മ പുന:സൃഷ്ടിക്കുന്ന പുതിയ ഷോലെയില് നരസിംഹനാണ്. നരസിംഹനായി മോഹന്‍ലാല് വിഭിന്നമായ രൂപഭാവങ്ങളിലാണ് പ്രത്യക്ഷപ്പെടുന്നത്. തന്റെ കൈവിരലുകള് വെട്ടിമാറ്റിയ (യഥാര്‍ത്ഥ ഷോലെയില് താക്കൂറിന്റെ കൈകളാണ് ഗബ്ബാര്‍സിംഗ് വെട്ടിമാറ്റുന്നത്.) ഗബ്ബാര്‍സിംഗിനോടുള്ള അടങ്ങാത്ത പകയുമായി ജീവിക്കുന്ന നരസിംഹന് എന്ന മുന് പൊലീസ് ഓഫീസര്. നരച്ച താടിരോമങ്ങളും തീക്ഷ്ണമായ കണ്ണുശളുമായി പ്രത്യക്ഷപ്പെടുന്ന കഥാപാത്രം. ലാലിന്റെ സന്തതസഹചാരിയായ പെണ്‍കുട്ടിയായി സുസ്മിതാസെന് വേഷമിടുന്നു.\nസൂക്ഷ്മമായ ഭാവപ്രകടനത്തിന്റെ സാധ്യതകള് നടന് നല്‍കുന്നതിനൊപ്പം രൂപഭാവങ്ങളില് വളരേയേറെ വിഭിന്നത പുലര്‍ത്തുന്ന കഥാപാത്രവുമാണ് നാലകത്ത് മൂസ. സ്വന്തം നാട്ടില് പാകിസ്ഥാന് പൗരനെന്ന് മുദ്ര കുത്തപ്പെട്ട് കഴിയേണ്ടി വരുന്ന ഒരു സാധാരണക്കാരന്റെ വേദനകളും ആത്മസംഘര്‍ഷങ്ങളും ഭാവസൂക്ഷ്മതയോടെ അവതരിപ്പിക്കുക എന്ന വെല്ലുവിളിയാണ് പരദേശിയില് മോഹന്‍ലാലിനുള്ളത്. മോഹന്‍ലാല് യുവാവായും എണ്‍പത് വയസുകാരനായ വൃദ്ധനായും രണ്ട് കാലഘട്ടങ്ങളിലെ മൂസയായി പ്രത്യക്ഷപ്പെടുന്നുവെന്നതും ഈ ചിത്രത്തിന്റെ പ്രത്യേകതയാണ്.\nകെ.പി.കുമാരന് സംവിധാനം ചെയ്യുന്ന ആകാശഗോപുരത്തില് ഒരു ശില്പിയായാണ് മോഹന്‍ലാല് അഭിനയിക്കുന്നത്. കലയും വ്യക്തിജീവിതവും തമ്മിലുള്ള വൈരുധ്യങ്ങള് ജീവിച്ചുതീര്‍ക്കുന്ന ആല്‍ബര്‍ട്ട് സാംസംഗ് എന്ന ശില്പിയുടെ അന്തര്‍ലോകത്തിന് ഭാവം പകരുന്നതും മോഹന്‍ലാലിന് മറ്റൊരു വെല്ലുവിളിയാണ്.\nമെയിലാണ് ഷോലെ തിയേറ്ററുകളിലെത്തുന്നത്. തുടര്‍ന്നുള്ള മാസങ്ങളില് ആകാശഗോപുരവും പരദേശിയും റിലീസ് ചെയ്യും.


emalayalee.com - നോര്‍ത്ത് അമേരിക്കയിലെ ആദ്യത്തെ മലയാളം സാറ്റലൈറ്റ് ചാനലുമായി അജീഷ് രാജേന്ദ്രന് (പ്രതിച്ഛായ :അനില് പെണ്ണുക്കര)\nനോര്‍ത്ത് അമേരിക്കയിലെ ആദ്യത്തെ മലയാളം സാറ്റലൈറ്റ് ചാനലുമായി അജീഷ് രാജേന്ദ്രന് (പ്രതിച്ഛായ :അനില് പെണ്ണുക്കര)\nEMALAYALEE SPECIAL 04-Jan-2017\nലോകത്തിന്റെ ഏതു കോണില് പോയാലും കലാകാരന് കലാകാരന് തന്നെ. കൊല്ലം ജില്ലയില് അഞ്ചല് എന്ന ഗ്രാമത്തില് നിന്ന് കാനഡാ എന്ന മലയാളിയുടെ സ്വപ്ന\nനഗരിയിലേക്ക് ചേക്കേറിയ അജീഷ് രാജേന്ദ്രന് എന്ന ചെറുപ്പക്കാരന് ചെറുപ്പം\nമുതല്‍ക്കേ ഉള്ള സ്വപ്നമായിരുന്നു സംവിധായകന് ആകുക. പക്ഷെ ഒരു ചലച്ചിത്ര\nസംവിധായകന് ആകുന്നതിനു മുന്‍പ് തന്നെ അമേരിക്കന് മലയാളികള്‍ക്ക് സിനിമയുടെയും മറ്റു അനുബന്ധ കലകളുടെയും വസന്തം ഒരുക്കാന് സാറ്റലൈറ്റ് ചാനലുമായി എത്തുകയാണ് അജീഷ് രാജേന്ദ്രന് . നിരവധി പ്രതിസന്ധികള്‍ക്കിടയില് നോര്‍ത്ത് അമേരിക്കയിലെ ആദ്യത്തെ മലയാളം സാറ്റലൈറ് ചാനല് BSEMTV കാണികള്‍ക്ക് മുന്നില് എത്തിക്കാന് സാധിച്ചതിന്റെ സന്തോഷത്തിലാണ് അജീഷ്.\nനോര്‍ത്ത് അമേരിക്കന് മലയാളികള്‍ക്കായി മുഖ്യധാരാ ചാനലുകള് കാര്യമായി ഒന്നും\nചെയ്യുന്നില്ല എന്നത് സത്യം തന്നെ. അമേരിക്കന് മലയാളികള്‍ക്കായി\nഅവതരിപ്പിക്കപ്പെടുന്ന പലപരിപാടികളും 'ആശ്രിത പരിപാടികളായി\n'അറിയപ്പെടുന്നുമുണ്ട്. അതുകൊണ്ടുതന്നെ മുഖ്യധാരാ ചാനലുകള്‍ക്ക് അമേരിക്കന്\nമണ്ണില് മലയാളി സദസുകളില് വേരുപിടിക്കുവാന് സാധിച്ചിട്ടില്ല . 'അക്കരകാഴ്ചകള്' ക്കു ശേഷം ഒരു മികച്ച കലാസൃഷ്ടി ഉണ്ടായിട്ടുമില്ല. പുതിയതായി വന്ന പല\nചാനലുകളും പഴയ വീഞ്ഞ് പുതിയ കുപ്പിയില് നിറയ്ക്കാനൊരുങ്ങുമ്പോള് ആണ്\nBlue Sapphire Entertainment Inc BSEMTV ചാനലുമായി അജീഷ് അമേരിക്കന് മലയാളികളുടെ ഹൃദയത്തിലേക്ക് ഇറങ്ങുന്നത് .\nതന്റെ കലാപ്രവര്‍ത്തനങ്ങളെ കുറിച്ച് E-മലയാളിയുടെ പ്രതിച്ഛായയില് വിശദമായി\nകലാരംഗത്തേക്കു കടന്നു വന്ന വഴികള്\nസ്‌കൂള് കോളേജ് തലത്തിലാണല്ലോ നമ്മുടെയൊക്കെ കലാ അഭിരുചികള് പുറത്തുവരികയും വികസിക്കുകയും ചെയ്യുക. ചെറുപ്പം മുതല്‍ക്കേ അഭിനയം മനസ്സില് ഉണ്ടായിരുന്നു സ്‌കൂളിലും കോളേജിലും അഭിനയത്തിലും , മറ്റു കലാ പ്രവര്‍ത്തനങ്ങളിലും സജീവമായിരുന്നു എങ്കിലും പഠനത്തിലും ശ്രദ്ധ കേന്ദ്രീകരിച്ചു. കോളേജില് നിന്നും ഇറങ്ങിയപ്പഴേ ഗവണ്മെന്റ് ജോലി കിട്ടി. ഇരുപതാം വയസില് ഒരു\nഗവണ്മെന്റ് ജോലി അത്ര നിസാരമല്ല. ജോലിക്കാരനായപ്പോള് തല്ക്കാലം കലയൊക്കെ\nഒന്ന് മാറ്റി വച്ച് ജീവിതം കരുപ്പിടിപ്പിക്കാനുള്ള ശ്രമമായി. എങ്കിലും\nജോലിത്തിരക്കിനിടയിലും സിനിമ അങ്ങനെ തന്നെ കിടന്നു. ജോലിയുടെ അവധി\nദിവസങ്ങളില് സിനിമാ ചിന്തകള്‍ക്കായി മാറ്റി വയ്ക്കും. ലൊക്കേഷനുകളില് പോകുക, അഭിനയിക്കാന് അവസരങ്ങള് ചോദിക്കുക, അതിനിടയില് ചെറിയ ചില വേഷങ്ങളും ലഭിച്ചു. പല സിനിമാ പ്രവര്‍ത്തകരുമായുള്ള ബന്ധം സിനിമയെ കുറിച്ച് കൂടുതല് അറിയുവാന് സാധിച്ചു .പക്ഷെ സംവിധാനം മാത്രം നടന്നില്ല.\n2012ല് ജോലിയില് നിന്ന് ദീര്‍ഘമായ അവധിയെടുത്തു കുടുംബത്തോടൊപ്പം കാനഡയില് എത്തി. ശരിക്കും കാനഡയിലേക്കുള്ള യാത്ര ഒരു വഴിത്തിരിവ് തന്നെ\nആയിരുന്നു. ഇവിടെ എത്തിയപ്പോളാണ് വിഷ്വല് മീഡിയയില് പല കാര്യങ്ങളും നമുക്ക് ചെയ്യുവാന് ഉള്ള ഇടം ഉണ്ടെന്നു മനസിലായത്. എന്തെകിലും ചെയുന്നു എങ്കില് അത് വ്യത്യസ്തമായിരിക്കണം. അങ്ങനെയാണ് മലയാളത്തിലെ ആദ്യത്തെ മൊബൈല് ഫോണ് ആല്‍ബം ഉണ്ടാകുന്നത്. ഐ ഫോണ് സിക്‌സില് ആല്‍ബം ചിത്രീകരിച്ചു. എഡിറ്റ് ചെയ്തു. വളരെ ഭംഗിയായി പ്രേക്ഷകര്‍ക്ക് മുന്നില് എത്തിച്ചു. അങ്ങനെ സംവിധായകന് ആവുക എന്ന ആഗ്രഹത്തിന്റെ ഒന്നാം ഘട്ടം തുടങ്ങി. ഈ മ്യൂസിക് ആല്‍ബം വളരെയേറെ ശ്രദ്ധ നേടി, മാധ്യമങ്ങളില് വാര്‍ത്തകള് വന്നു. അലപം ശ്രദ്ധിക്കപ്പെടാനും തുടങ്ങിയതോടെ കലാകാരന് എന്ന നിലയില് ഉത്തരവാദിത്വം കൂടി എന്ന് തോന്നി.\nവ്യത്യസ്തവും നൂതനവുമായ സൗത്ത് ഏഷ്യന് കലാരൂപങ്ങളെ പ്രേക്ഷകര്‍ക്ക് മുന്‍പില്\nഅവതരിപ്പിക്കുക വഴി മികച്ച കലാപ്രവര്‍ത്തനങ്ങള്‍ക്കു തുടക്കം കുറിക്കുവാന്\n2015ല് ഭാര്യ രാജി , സുഹൃത്തുക്കളായ അജു വര്‍ഗീസ്, ജാന്‍സി ജെയിംസ്\nഎന്നിവരോടൊപ്പം ന്യൂ സഫയര് എന്റര്‍ടൈന്‍മെന്റ് എന്ന കമ്പനി രൂപീകരിച്ചു. പദ്മശ്രീ ശോഭനയുടെ 'കൃഷ്ണ'മ്യൂസിക്കല് ഡ്രാമ ടൊറന്റോയില് അവതരിപ്പിക്കുവാന് ഞങ്ങളുടെ കമ്പനി നേതൃത്വം നല്‍കി. ഈ പരിപാടിയില്\nനിന്നും ലഭിച്ച ലാഭത്തിന്റെ ഒരു വിഹിതം ചാരിറ്റിക്ക് വേണ്ടി മാറ്റി\nവച്ചു . കേരളത്തിലെ ഗ്രാമ പഞ്ചായത്തുകള് , സന്നദ്ധ സംഘടനകള് എന്നിവരോടൊപ്പം ചേര്‍ന്ന് 'ബി എസ് ഇ സ്‌മൈല് 'എന്ന പദ്ധതിക്ക് തുടക്കം കുറിക്കുകയും ചെയ്തു\n2016ല് പദ്മശ്രീ മോഹന് ലാലിന്റെ അഭിനയ ജീവിതത്തെ മുന്‍നിര്‍ത്തി എം ജി\nശ്രീകുമാറിന്റെ നേതൃത്വത്തില് റ്റു ലാലേട്ടന് ബൈ ശ്രീക്കുട്ടന് എന്ന പരിപാടി\nസംഘടിപ്പിച്ചു. ഈ പരിപാടിയുടെ വേദിയില് ഹൌസ് ഓഫ് കോമണ്‍സ് എം പി ഞങ്ങള്‍ക്ക് ആദരവ് നല്‍കുകയുണ്ടായി. കലാ പ്രവര്‍ത്തനങ്ങള്‍ക്കു\nകാനഡയില് ലഭിക്കുന്ന അംഗീകാരം ആയിരുന്നു അത്.\nവടക്കേ അമേരിക്കയിലെ ആദ്യത്തെ സാറ്റലൈറ് മലയാളം ചാനല്\nവടക്കേ അമേരിക്കയില് നമമുടെ മലയാളം ചാനലുകള് എല്ലാം കിട്ടും. പക്ഷെ ഇവിടുത്തെ പരിപാടികള് ഒക്കെ കുറവാണ്. അതും ഒരു ഔദാര്യം പോലെ\nലഭിക്കുന്നു. ഇടനിലക്കാര് പണം ഉണ്ടാക്കുന്നു. മികച്ച പരിപാടികള്\nഉണ്ടാകുന്നില്ല. അമേരിക്കയില് ഉള്ള എത്രയോ മികച്ച കലാകാരന്മാരും\nകലാകാരികളും നമുക്കുണ്ട്. അവരെ അടുത്തറിയാന് ഒരു വേദി ഇന്നില്ല. ഒരു ചാനലും\nഅതിനായി ശ്രമിക്കുന്നുമില്ല. തന്നെയുമല്ല അമേരിക്കയില് നിന്ന് ഒരു\nസാറ്റലൈറ് മലയാളം ചാനല് ഇല്ല. അങ്ങനെയാണ് BSEMTV എന്ന പേരില് ഒഎസ് ചാനലിനെ കുറിച്ച് ആലോചിക്കുന്നത്. ചെറുപ്പക്കാരുടെ ഒരു സംരഭം. കഴിവുള്ള\nഎല്ലാ കലാകാരന്മാരെയും ലോകത്തിന്റെ ശ്രദ്ധയില് കൊണ്ടുവരിക എന്നതാണ്\nചാനല് രംഗത്ത് കലാകാരന്മാരെ പറ്റിച്ചു അവര്‍ക്കു അവസരങ്ങള് നല്‍കാതെ\nഇടനിലക്കാര് പ്രസിദ്ധി നേടുന്നു. ഈ അവസ്ഥ മാറണം. അമേരിക്കന് മലയാളികളുടെ\nകഴിവുള്ള കുട്ടികളുടെയും ചെറുപ്പക്കാരുടെയും കലാപരിപാടികള് ഇടവേളകള്\nഇല്ലാതെ അവര്‍ക്കായി കാണുവാന് ഒരു ചാനല്. അതാണ് ലക്ഷ്യം. ഒപ്പം സിനിമകള്, ഡോക്കുമെന്ററികള്, മ്യൂസിക് ആല്‍ബം, തുടങ്ങി മലയാളികളുടെ ഗൃഹ സദസിനു\nവേണ്ടതെല്ലാം ഈ ചാനലിലൂടെ അവതരിപ്പിക്കുന്നു. ലോകം മുഴുവന്\nകാഴ്ചക്കാരെ ക്ഷണിക്കുക എന്ന ലക്ഷ്യവും ഉണ്ട്. ജനുവരി ഏഴിന് BSEMTV പ്രേക്ഷകര്‍ക്ക് മുന്നില് എത്തുമ്പോള് എനിക്ക് വലിയ പ്രതീക്ഷയാണുള്ളത് .\nBSEMTV ഒരു കൂട്ടായ്മ\nഈ ചാനല് സംഘം ഒരു കുട്ടയമായാണ്. ജനങ്ങള്‍ക്കൊപ്പം നിക്കുന്ന\nകൂട്ടായ്മ. അവരുടെ അഭിരുചികള്, കാഴ്ചപ്പാടുകള് , അവരുടെ സംഘടനാ പ്രവര്‍ത്തങ്ങള്\nഎല്ലാം ഞങ്ങളുടെ കാമറ ഒപ്പിയെടുക്കും. അവരാണ് ഞങ്ങളുടെ ശക്തി. ഭാവിയില്\nലോകത്തിന്റെ എല്ലായിടങ്ങളിലും ഈ സംഘം കടന്നു ചെല്ലും. ഇന്ത്യയിലും യു എ\nഇയിലും ഇതിനായി ചില പ്രവര്‍ത്തനങ്ങള് തുടങ്ങി വച്ചിട്ടുണ്ട്. ഈക്കാര്യത്തിലെല്ലാം സുഹൃത്തുക്കള് നല്‍കുന്ന പ്രചോദനമാണ് എന്റെ ശക്തി.\nഒരു സിനിമ ചെയ്യുക എന്നത് ചെറിയ കാര്യം അല്ല. എങ്കിലും ഇപ്പോള് ചാനലിന്റെ\nകാര്യങ്ങളില് മാത്രം ശ്രദ്ധ. രണ്ടു ദിവസത്തിനകം ചാനല് ജനങ്ങളില് എത്തും. അതിന്റെ ത്രില്ലിലാണ് ഞങ്ങള് എല്ലാവരും. സിനിമ സംവിധാനം തന്നെയാണ് ലക്ഷ്യം. അതിനു ഇതൊരു തുടക്കം ആകട്ടെ ..\nഅജീഷ് രാജേന്ദ്രനും കൂട്ടുകാരും നോര്‍ത്ത് അമേരിക്കന് മലയാളികളുടെ ഗൃഹ\nസദസ്സിലേക്ക് ഇറങ്ങി വരുമ്പോള് ഒന്നുറപ്പാണ്. കണ്ടുമടുത്ത\nപരിപാടികള്‍ക്കിടയില് മനസിന് സന്തോഷം നല്‍കുന്ന മികച്ച പരിപാടികള് ആണ്\nകാഴ്ചക്കാര്‍ക്കായി ഇവര് ഒരുക്കുന്നത്. അജീഷിന്റെ സംരംഭങ്ങള്‍ക്ക് പിന്നില്\nസഹധര്‍മ്മിണി രാജി, മകള് ഇഷാനി എന്നിവര് കൂട്ടായി ഒപ്പമുണ്ട്.\nവടക്കേ അമേരിക്കയിലെ ആദ്യത്തെ സാറ്റലൈറ് ചാനലിന് E-മലയാളിയുടെ ആശംസകള്


കഴിഞ്ഞ കുറച്ചു ദിവസങ്ങളായി നെൽകൃഷിക്കാരെ മുൾമുനയിൽ നിറുത്തിയ നെല്ലു സംഭരണ പ്രശ്നത്തിന് ഒടുവിൽ പരിഹാരമായിരിക്കുകയാണ്. സംഭരിച്ച് മില്ലുകളിലെത്തിക്കുന്ന നെല്ലിന്റെ ഗുണനിലവാരം മൂന്നു ദിവസത്തിനകം പരിശോധിച്ച് ഉറപ്പാക്കാമെന്ന ഉറപ്പിന്റെ അടിസ്ഥാനത്തിലാണ് മില്ലുടമകൾ നിസ്സഹകരണം അവസാനിപ്പിക്കാൻ തയ്യാറായത്. നെല്ലുകുത്തി ലഭിക്കുന്ന അരിയുടെ ഗുണനിലവാരത്തെക്കുറിച്ച് തർക്കവും പരാതികളും വ്യാപകമാകാൻ തുടങ്ങിയപ്പോഴാണ് സർക്കാർ ഇക്കാര്യത്തിൽ കർക്കശ വ്യവസ്ഥകൾ വച്ചത്. മില്ലുകളിൽ നിന്ന് ശേഖരിക്കുന്ന അരി സപ്ളൈകോ സംഭരണശാലകളിൽ എത്തിച്ചേ പരിശോധിക്കൂ എന്ന മുൻ നിലപാടിൽ നിന്ന് സർക്കാർ പിന്നോട്ടു പോയത് മില്ലുടമകൾക്ക് നേട്ടമാകുമെന്നാണ് കരുതുന്നത്. അതേ സമയം വിട്ടുവീഴ്ച ചെയ്തിട്ടാണെങ്കിലും കർഷകരുടെ ആധി ഇല്ലാതാക്കാൻ ഇപ്പോഴത്തെ തീരുമാനം ഉപകരിക്കുമെന്നാണ് പ്രതീക്ഷ. പാടശേഖരങ്ങളിൽ കൂട്ടിയിട്ടിരിക്കുന്ന നെല്ല് എത്രയും വേഗം മാറ്റിയില്ലെങ്കിൽ ഒട്ടേറെ കഷ്ടനഷ്ടങ്ങളാവും ഉണ്ടാവുക. നിറുത്തിവച്ചിരുന്ന നെല്ലു സംഭരണം ഇന്നലെ മുതൽ ആരംഭിക്കാമെന്ന് മില്ലുടമകളുടെ സംഘടന ഒത്തുതീർപ്പു ചർച്ചയിൽ സമ്മതിച്ചിരുന്നു. സംഭരിക്കുന്ന നെല്ലിന് എത്രയും വേഗം വില ലഭ്യമാക്കാനുള്ള നടപടികൂടി ഉറപ്പാക്കിയാൽ കർഷകർക്ക് മനസ്സമാധാനത്തോടെ കിടന്നുറങ്ങാം. ഇതിന് സിവിൽ സപ്ളൈസ് കോർപ്പറേഷനും ബാങ്കുകളും തമ്മിലുള്ള ധാരണയും സഹകരണവും ഇഴപൊട്ടാതെ നോക്കേണ്ടതുണ്ട്. സംഭരിച്ച നെല്ലിന് സമയത്തും കാലത്തും പണം ലഭിക്കാറില്ലെന്ന കർഷകരുടെ പരാതി പണ്ടേ ഉള്ളതാണ്. നേരത്തെ സംഭരിച്ച നെല്ലിന് പ്രതിഫലം ലഭിച്ചത് ഏറെ വൈകിയാണ്.\nഅരി ആഹാരം മുഖ്യമായ മലയാളികൾക്ക് അന്യനാട്ടിൽ നിന്ന് വൻതോതിൽ അരി വന്നാലേ വിശപ്പടക്കാനാവൂ എന്നതാണ് അവസ്ഥ. നെൽകൃഷി വ്യാപിപ്പിക്കാൻ സർക്കാർ കൊണ്ടുപിടിച്ച ശ്രമങ്ങളാണ് നടത്തുന്നത്. നെൽകൃഷി പ്രോത്സാഹിപ്പിക്കാൻ ഒട്ടേറെ പദ്ധതികളും നടപ്പാക്കുന്നുണ്ട്. നെൽപ്പാടങ്ങൾ തരിശിടുന്നതുപോലും ശിക്ഷാർഹമാണ്. വിള ഇൻഷുറൻസ് ഉൾപ്പെടെ കർഷകരുടെ നഷ്ടം നികത്താൻ സർക്കാർ ഒപ്പം തന്നെയുണ്ട്. ഇതൊക്കെയാണെങ്കിലും ഉയർന്ന കൂലിച്ചെലവും തൊഴിലാളിക്ഷാമവും കൊയ്ത്ത്, സംഭരണം തുടങ്ങിയവയുമായി ബന്ധപ്പെട്ട പ്രശ്നങ്ങളും കാരണം നെൽകൃഷിയോടുള്ള താൽപര്യം കുറഞ്ഞുവരുന്നുവെന്നത് യാഥാർത്ഥ്യമാണ്. നെൽകൃഷി വലിയ ബാദ്ധ്യതയായി കരുതുന്നവരാണ് ഈ രംഗത്ത് അവശേഷിക്കുന്ന കർഷകരിലധികവും. പതിറ്റാണ്ടുകൾക്ക് മുൻപ് സംസ്ഥാനത്ത് ഒൻപതു ലക്ഷത്തിലധികം ഹെക്ടറിൽ നെൽകൃഷി ഉണ്ടായിരുന്നു. ഇപ്പോൾ അത് രണ്ടു ലക്ഷം ഹെക്ടറായി ചുരുങ്ങിക്കഴിഞ്ഞു.\nസംസ്ഥാനത്ത് ഏറ്റവുമധികം സ്ഥലത്ത് നെൽകൃഷി നടക്കുന്നത് കുട്ടനാട്ടിലും പാലക്കാട്ടുമാണ്. പ്രതിസന്ധികൾക്കിടയിലും ഇവിടങ്ങളിൽ രണ്ടു തവണ നടക്കുന്ന കൃഷിയാണ് സംസ്ഥാനത്തെ നെല്ലുല്പാദനത്തിന്റെ സിംഹഭാഗവും കാഴ്ചവയ്ക്കുന്നത്. എന്നാൽ വിത്തിറക്കുന്നതു മുതൽ കൊയ്തെടുക്കുംവരെ ശ്വാസം പിടിച്ചാണ് കർഷകർ ദിനരാത്രങ്ങൾ കഴിച്ചുകൂട്ടുന്നത്. തൊഴിലാളിക്ഷാമത്തോടൊപ്പം കൊയ്ത്തു യന്ത്രങ്ങളുടെ ക്ഷാമം പലപ്പോഴും കർഷകരെ പരിക്ഷീണരാക്കാറുണ്ട്. ഏറ്റവുമൊടുവിൽ നെല്ലു സംഭരണവുമായി ബന്ധപ്പെട്ട അനിശ്ചിതത്വവും വിലയെച്ചൊല്ലിയുള്ള തർക്കങ്ങളും ഓരോ വിളവെടുപ്പുകാലത്തും വിടാതെ പിന്തുടരുന്ന പ്രശ്നങ്ങളാണ്. സംഭരണം അല്പമൊന്നു വൈകിയാൽ പാടത്തു കൂട്ടിയിട്ടിരിക്കുന്ന നെല്ലിന്റെ ഭാവിയോർത്ത് കർഷകർക്ക് ഉറക്കമില്ലാത്ത രാത്രികളാണ്. മില്ലുടമകൾ സംഘടിച്ച് സമ്മർദ്ദ തന്ത്രങ്ങളുമായി നിലകൊള്ളുന്നതോടെ വിലയിടിവിന്റെ നഷ്ടവും നേരിടേണ്ടിവരും. നെൽകൃഷി അഭിവൃദ്ധിപ്പെടുത്താൻ സർവസന്നാഹങ്ങളും ഒരുക്കുന്ന സർക്കാർ വേണം ഈ വക പ്രശ്നങ്ങൾക്ക് സത്വര പരിഹാരം കാണാൻ. എന്നാൽ പ്രതീക്ഷിച്ചത്ര വേഗമോ ഉത്സാഹമോ ഇക്കാര്യങ്ങളിൽ കാണാറില്ല. കുട്ടനാട്ടെ ഇപ്പോഴത്തെ തർക്കം തുടങ്ങിയിട്ട് രണ്ടാഴ്ചയിലധികമായി. മുഖ്യമന്ത്രിയുടെ നേതൃത്വത്തിൽപ്പോലും ചർച്ച നടന്നു. എന്നിട്ടും ഒത്തുതീർപ്പുണ്ടാക്കാൻ ഏറെ ദിവസങ്ങളെടുത്തു. ഇക്കാര്യത്തിൽ മുൻകൂട്ടി ആസൂത്രണം നടത്തി നടപടി സ്വീകരിച്ചിരുന്നുവെങ്കിൽ ഒഴിവാക്കാമായിരുന്ന പ്രതിസന്ധിയാണിത്. സംഭരണവിലയും അരിയുടെ ഗുണനിലവാരവും സംബന്ധിച്ച് കൊയ്ത്തുകാലത്തുതന്നെ മാനദണ്ഡങ്ങൾ നിശ്ചയിക്കാവുന്നതേയുള്ളൂ. വർഷങ്ങളായുള്ള അനുഭവജ്ഞാനമുള്ള സ്ഥിതിക്ക് ചില്ലറ ഏറ്റക്കുറച്ചിലുകൾ ഉണ്ടായേക്കും. ചർച്ചകളിലൂടെ പരിഹാരം കാണുകയും ചെയ്യാം.\nനെല്ലു സംഭരണത്തിലുണ്ടായ അനിശ്ചിതത്വം കാരണം വിളഞ്ഞു പാകമായി കിടക്കുന്ന പല പാടങ്ങളിലും കൊയ്ത്ത് ഇനിയും നടന്നിട്ടില്ല. കൊയ്ത്തുകഴിഞ്ഞ പാടങ്ങളിലെ നെല്ല് നീക്കം ചെയ്യുന്നതു കാത്തിരിക്കുകയാണ് കർഷകർ. അന്യനാടുകളിൽ നിന്ന് എത്ര കൂടിയ വിലയ്ക്കും അരി വാങ്ങി എത്തിക്കാൻ ഉത്സാഹം കാട്ടുന്ന സിവിൽ സപ്ളൈസ് കോർപ്പറേഷൻ വേണ്ടത്ര ചുണയും താൽപര്യവും കാട്ടിയാൽ നെല്ലു സംഭരണം സുഗമമായി നടക്കുമായിരുന്നു. മില്ലുകളെ നേർവഴിക്കുകൊണ്ടുവരാനും പ്രയാസപ്പെടേണ്ടി വരുമായിരുന്നില്ല. നെല്ലു സംഭരണത്തിലും വേണം തികഞ്ഞ ആത്മാർത്ഥത.


ഇസ്‌ലാമിക വിപ്ലവത്തിന്റെ നാല്‍പ്പതാണ്ട്; ലോകഭൂപടത്തിലെ ഇറാന്റെയിടം | DoolNews\nഇസ്‌ലാമിക വിപ്ലവത്തിന്റെ നാല്‍പ്പതാണ്ട്; ലോകഭൂപടത്തിലെ ഇറാന്റെയിടം\nMonday, 11th February 2019, 9:14 am\nതെഹ്‌റാന്: ഇസ്‌ലാമിക വിപ്ലവത്തിന്റെ 40-ാം വാര്‍ഷികം ആഘോഷമാക്കാനൊരുങ്ങി ഇറാന്. തിങ്കളാഴ്ച പത്തുലക്ഷത്തിലധികം ആളുകള് പങ്കെടുക്കുന്ന മഹാറാലി സംഘടിപ്പിക്കാനും പദ്ധതിയുണ്ട്.\n1970 ലാണ് രാജ്യത്ത് ഇസ്‌ലാമിക വിപ്ലവം നടക്കുന്നത്. ഇതിന്റെ ഭാഗമായി രാജ്യം ഇസ്‌ലാമിക നിയമങ്ങള്‍ക്ക് കീഴിലേക്ക് മാറി. അമേരിക്ക ഉയര്‍ത്തിയ രാഷ്ട്രീയവും സാമ്പത്തികവുമായ വെല്ലുവിളികളെ മറികടന്നാണ് രാജ്യത്ത് ഇസ്‌ലാമിക വിപ്ലവം നടന്നത്.\nരാജ്യത്തിന്റെ ഭാവിയെ മാറ്റിയെഴുതിയ വിപ്ലവത്തിന്റെ ഓര്‍മ പുതുക്കല് എല്ലാ വര്‍ഷവും ഫെബ്രുവരി 11 ന് സംഘടിപ്പിക്കാറുണ്ട്. ഇസ്‌ലാമിക വിപ്ലവമെന്നതിലുപരി അമേരിക്കന് സാമ്രാജ്യത്വത്തിനെതിരെയുള്ള ജയം കൂടിയായിട്ടാണ് ഇറാനികള് 1979 വിപ്ലവത്തെ സ്മരിക്കുന്നതെന്ന് അല് അസ്ഹര് സര്‍വകലാശാലയിലെ അഹ്മദ് നസീം വിലയിരുത്തുന്നു.\nഷാഹ് മുഹമ്മദ് റെസ് പഹ്‌ലവിയുടെ നേതൃത്വത്തിലുള്ള സര്‍ക്കാരിനെ പുറത്താക്കിയാണ് ഇറാന് പരമോന്നതാ നേതാവായ ആയത്തുല്ല റുഹല്ല ഖുമൈനിയുടെ നേതൃത്തില് അട്ടിമറി വിപ്ലവം നടന്നത്.\nപ്രാദേശികമായി 10 ദിവസത്തിന് ശേഷമുള്ള ഉദയമെന്നും വിപ്ലവത്തെ വിളിക്കുന്നുണ്ട്. 2500 വര്‍ഷം നീണ്ടുനിന്ന പേര്‍ഷ്യന് ഭരണത്തിന്റെ അന്ത്യം കൂടിയായിരുന്നു 1979ലെ ഇസ്‌ലാമിക വിപ്ലവം.\nതെഹ്‌റാനിലെ പ്രശസ്ഥമായ ആസാദി ചത്വരത്തിലാണ് ഓര്‍മപുതുക്കലിനായി രാജ്യം ഒത്തുചേരുന്നത്. ഷാഹ് ഭരണത്തിനിടെ അമേരിക്ക നിര്‍മിച്ച ചത്വരമാണ് ആസാദി . പിന്നീട് ഖുമൈനിയുടെ നേതൃത്വത്തില് നടന്ന വിപ്ലവത്തിന് ശേഷം പേര് മാറ്റുകയായിരുന്നു.\nALSO READ: വെനസ്വേലന് പ്രതിസന്ധി; ലോകം രണ്ട് തട്ടില്; മദൂരോ സര്‍ക്കാരിനെതിരെ സുരക്ഷ കൗണ്‍സിലില് അമേരിക്കയുടെ പ്രമേയം\nരാജ്യത്ത് ഇത്തവണ അതീവ സുരക്ഷയാണ് റാലിക്ക് മുന്നോടിയായി ഏര്‍പ്പെടുത്തിയിട്ടുള്ളത്. കഴിഞ്ഞ വര്‍ഷം മിലിറ്ററി മാര്‍ച്ചിനിടെ ഉണ്ടായ വെടിവെയ്പ്പില് 29 ആളുകള് കൊല്ലപ്പെട്ടിരുന്നു. അതിനാല് പഴുതടച്ച സുരക്ഷയാണ് റൂഹാനി സര്‍ക്കാര് ഒരുക്കിയിട്ടുള്ളത്.\n1979ലെ വിപ്ലവം രാജ്യത്തെ ഒരുമിപ്പിച്ചു. ഷാഹ് ഭരണകൂടത്തില് തകര്‍ന്ന സാമ്പത്തികാവസ്ഥയും ദാരിദ്രവും ജനങ്ങളെ മാറി ചിന്തിക്കുന്നതിന് പ്രേരിപ്പിച്ചിരുന്നു. എന്നാല് 40 കൊല്ലം കഴിയുമ്പോള് സ്ഥിതിഗതികള് വ്യത്യസ്ഥമാണ്.\nരാജ്യത്ത് പുരോഗനാത്മക വിപ്ലവങ്ങളും മാറ്റങ്ങളും നടക്കുന്നുണ്ട്. പക്ഷെ കര്‍ശനമായ നിയമങ്ങള് രാജ്യ പുരോഗതിക്ക് തിരിച്ചടിയാകുന്നതായും വിലയിരുത്തലുകളുണ്ട്. അതുകൊണ്ട് തന്നെ മാറ്റം വേണമെന്ന ആവശ്യം ശക്തമാണ്. കൂടുതല് സ്വാതന്ത്രം, തുറന്ന എക്കോണമി, ഇതാണ് ഇപ്പോള് ഇറാനിലെ ബഹുഭൂരിപക്ഷം ആവശ്യപ്പെടുന്നത്.\nസാമ്പത്തിക വിപ്ലവം മാത്രമല്ല ഇറാനികള് ആവശ്യപ്പെടുന്നത് . ഇറാനിലെ സ്ത്രീകള് രണ്ടാം തര പൌരന്മാരായിട്ടാണ് പരിഗണിക്കുന്നത്. ഇത് സ്ത്രീകള് നേരിടുന്ന വലിയ വെല്ലുവിളിയാണ്. ഇതിനെതിരേയും ശബ്ദങ്ങള് ഉയരുന്നുണ്ട്.\nഈയടുത്താണ് പുരുഷന്മാരുടെ ഫുട്ബോള് മത്സരം കാണാന് സ്ത്രീകള്ക്ക് അനുമതി ലഭിച്ചത്. സ്ത്രീകള് അവരുടെ അവകാശങ്ങള്ക്കായും സ്വാതന്ത്രത്തിനായും പോരാടുന്നതിന് കൂടിയാണ് നാല്പതാണ്ട് സാക്ഷിയാകുന്നത്\n2015ലെ അമേരിക്കയുമായി ഉണ്ടായ ആണവ ഉടമ്പടിയാണ് ഹസന് റൂഹാനിക്ക് അധികാരത്തിലെത്താന് വീണ്ടും അവസരം നല്‍കിയത്. ഇറാന്റെ രാഷ്ട്രീയ ജയമായും അതിനെ വിലയിരുത്തി. എന്നാല് കഴിഞ്ഞ വര്‍ഷം ട്രംപ് കരാര് പിന്‍വലിച്ചത് റൂഹാനിക്ക് ആഭ്യന്തരമായി ക്ഷീണമാണ് ഉണ്ടാക്കിയത്. പക്ഷെ യൂറോപ്യന് രാജ്യങ്ങളുടെ പിന്തുണയുള്ള ആശ്വാസമാണ്. റൂഹാനിക്ക് കീഴില് സാമ്പത്തികാവസ്ഥ മെച്ചപ്പെട്ടിട്ടുണ്ട്. അതേസമയം അമേരിക്ക ഉയര്‍ത്തുന്ന രാജ്യാന്തര വെല്ലുവിളികളെ മറികടക്കാനായില്ലെങ്കില് റൂഹാനിക്ക് ക്ഷീണമാകുമെന്നാണ് അല് ജസീറയുടെ വിലയിരുത്തല്.\nഇറാനുമേല് ശക്തമായ സമ്മര്‍ദമാണ് അമേരിക്ക ചെലുത്തുന്നത്. ഇറാനിയന് കറന്‍സിയുടെ ഇടിവും വിലക്കയറ്റവും ഇറാനികളുടെ ജിവിതം ദുസ്സഹമാക്കിയെന്ന് അമേരിക്ക പറയുന്നു. രാജ്യം സാമ്പത്തിക മേഖലയില് പിന്തുടരുന്ന നിയമങ്ങള് കര്‍ശനമായതിനാല് സാമ്പത്തിക പുരോഗതി മന്ദഗതിയിലായിട്ടുണ്ടെന്നും റിപ്പോര്‍ട്ടുണ്ട്. അതുകൊണ്ട് തന്നെ കഴിഞ്ഞ കുറച്ച് വര്‍ഷമായി ഇറാനിലെ മധ്യവര്‍ഗം സമരത്തിലുമാണ്.\nനിലവില് യൂറോപ്പ് ഇറാനുമായി സഹകരിക്കാന് തയ്യാറാണ്. ഡോളറിലല്ലാതെ ഇറാനിയന് കറന്‍സിയില് ഇടപാടുകള് നടത്തായന് തയ്യാറാണെന്ന് ജര്‍മനിയടക്കമുള്ള രാജ്യങ്ങള് സമ്മതിച്ചിട്ടുണ്ട്. അതേസമയം യൂറോപ്പും യു.എന്നും ഇറാന്റെ ബാലിസ്റ്റിക് മിസൈല് പരീക്ഷണങ്ങളെ നിരീക്ഷിക്കാന് പദ്ധതിയിടുന്നത് ഇറാനെ വീണ്ടും സമ്മര്‍ദത്തിലാക്കും.\nകഴിഞ്ഞ വെള്ളിയാഴ്ച അമേരിക്കകാരെപ്പോലെ യൂറോപ്യരേയും വിശ്വസിക്കരുതെന്ന പരമോന്നത നേതാവായ ആയത്തുല്ല അലി ഖുമൈനിയുടെ പ്രസ്ഥാവന രാജ്യാന്തരമായി ഇറാന് സുഖകരമായിരിക്കില്ലെന്നും റിപ്പോര്‍ട്ടുകളുണ്ട്.\nഇറാന്റെ ഏറ്റവും വലിയ കരുത്ത് അമേരിക്കന് വിരുദ്ധത തന്നെയാണ് 1979 ലെ വിപ്ലവം തൊട്ട് ഇറാനിന്റെ തെരുവില് ഉയരുന്നത് അമേരിക്കയ്ക്ക് മുമ്പില് തല കുനിക്കില്ലെന്നാണ്. നിലവില് തുര്‍ക്കി. റഷ്യയടക്കമുള്ള രാജ്യങ്ങളുടെ സാമ്പത്തിക- രാഷ്ട്രീയ പിന്തുണ ഇറാന് ലഭിക്കുന്നുണ്ട്. അതേസമയം ഇറാനിലെ മധ്യവര്‍ഗം ആഗ്രഹിക്കുന്ന സുദൃഡമാണ് യൂറോപ്യന് ബന്ധത്തില് എത്രത്തോളം ജയിക്കുമെന്നാണ് കാത്തിരുന്ന് കാണേണ്ടത്.\nഇറാനെതിരെ അമേരിക്ക പോളണ്ടില് ഉച്ചകോടിക്ക് നടത്താനിരിക്കെയാണ് ഇറാന് 40-ാം വാര്‍ഷികം ആഘോഷിക്കുന്നത്. സൗദി അറേബ്യയും ഇസ്രയേലും കൈകോര്‍ക്കുന്ന ഉച്ചരോടിയുടെ തലക്കെട്ട് മധ്യേഷ്യയില് സമാധാനത്തിന്റെ ഭാവിയെന്നതാണ്. ഇറാനെതിരെ അമേരിക്ക തന്ത്രങ്ങള് ശക്തമാക്കുമ്പോള് ആഭ്യന്തര പ്രശ്‌നങ്ങള് പരിഹരിക്കുന്നതിനോടൊപ്പം ഇറാന് ഇത്തരം വെല്ലുവിളികളേയും മറികടക്കേണ്ടതുണ്ട്.\nമേഖലയില് ഇറാനെ സമ്മര്‍ദത്തിലാക്കുകയാണ് അമേരിക്കയുടെ ലക്ഷ്യം. മധ്യേഷ്യയില് അമേരിക്കയ്ക്ക് എതിരെ നില്‍ക്കുന്നതില് പ്രധാനി ഇറാനാണ്. അഹ്മദി നജാദിന്റെ കാലത്തും ഇറാന് അമേരിക്കയ്ക്ക് ബാലികേറാമലയാണ്. അതുകൊണ്ട് ആണവായുധ നിര്‍മാണത്തിന്റെ പേരില് രാജ്യത്തെ പ്രതിരോധത്തിലാക്കുകയെന്ന ഉദ്ദേശമാണ് വാഷിങ്ടണിലുള്ളത്.\nALSO READ: കഴിഞ്ഞ 20 വര്‍ഷത്തിനിടെ മേളയില് ഇത്രയേറെ ആഘോഷിക്കപ്പെട്ട ചിത്രം കണ്ടിട്ടില്ല ; ഗല്ലി ബോയ് ആഘോഷമാക്കി ബെര്‍ലിനാലെ 2019\nഅതേസമയം രാജ്യത്തിനകത്ത് ഉയരുന്ന എതിര് ശബ്ദങ്ങളും തള്ളികളയാനാകില്ല. സാമ്പത്തിക വിപ്ലമാണ് ഇറാനികള് ആവശ്യപ്പെടുന്ന പ്രധാന ആവശ്യം. സാധാരണക്കാരും ഉദ്യോഗാര്‍ഥികളും രാജ്യത്ത് അസ്വസ്ഥരാണ്. അത് പരിഹരിക്കേണ്ടതും അത്യാവശ്യമാണ്. ഇതുകൂടി പരിഹരിച്ചാല് മാത്രമാണ് 40-ാം വാര്‍ഷികത്തിന് പൂര്‍ണാര്‍ത്ഥം ലഭിക്കുകയുള്ളുവെന്ന നിലപാടാണ് ടെലഗ്രാഫ് പുറത്തിറക്കിയ ഇസ്‌ലാമിക വിപ്ലവത്തിന്റെ നാല്‍പതാണ്ട് എന്ന ലേഖനത്തില് പറയുന്നത്.


(Kumaran Silks) | കോവിഡിനു പുല്ലുവില; സൂചി കുത്താനിടമില്ലാതെ ജനം; ചെന്നൈയിലെ കുമരന് സില്‍ക്ക്സ് ഷോറൂം അധികൃതര് അടച്ചുപൂട്ടി (വീഡിയോ) | authorities sealed chennai s kumaran silks showroom for not following covid protocols\nകോവിഡിനു പുല്ലുവില; സൂചി കുത്താനിടമില്ലാതെ ജനം; ചെന്നൈയിലെ കുമരന് സില്‍ക്ക്സ് ഷോറൂം അധികൃതര് അടച്ചുപൂട്ടി (വീഡിയോ)\nചെന്നൈയിലെ പ്രശസ്തമായ കുമരന് സില്‍ക്ക്‌സ് സോഷ്യല് ഡിസ്റ്റന്‍സിംഗ് അടക്കമുള്ള കോവിഡ് നിബന്ധനകള് പാലിക്കാത്തതിനെ തുടര്‍ന്ന് അധികൃതര് അടച്ചുപൂട്ടി. ഇവിടെ സൂചി കുത്താനിടമില്ലാത്ത വിധത്തിലുള്ള തിരക്ക് അനുഭവപ്പെടുന്നത് സോഷ്യല് മീഡിയയില് പ്രചരിച്ചിരുന്നു. ഇതോടെയാണ് അധികൃതര് ഷോറൂം അടച്ചുപൂട്ടിയത്.\nരാജ്യത്ത് കോവിഡ് വ്യാപനം ശക്തമായ സാഹചര്യത്തില് കോവിഡ് പടര്‍ന്നുപിടിക്കാതിരിക്കാനുള്ള കര്‍ശന നിബന്ധനകള് നിലവിലുണ്ട്. സോഷ്യല് ഡിസ്റ്റന്‍സിംഗ് പാലിക്കണമെന്നും മാസ്‌ക് ധരിക്കണമെന്നുമുള്ള നിര്‍ദേശങ്ങള് ഇതിന്റെ ഭാഗമായുണ്ട്. ആഘോഷങ്ങള് ഉള്‍പ്പെടെയുള്ളവയ്ക്ക് കര്‍ശന നിബന്ധനകള് ഏര്‍പ്പെടുത്തിയിട്ടുണ്ട്. ഒരു വിധത്തിലുമുള്ള ആള്‍ക്കൂട്ടം അനുവദിക്കാനാവില്ല എന്നതാണ് നിബന്ധന. എന്നാല് ഇത് പൂര്‍ണമായും തെറ്റിച്ചു കൊണ്ടാണ് പലയിടത്തും ആളുകള് തടിച്ചുകൂടുന്നത് എന്ന ആരോപണം ശക്തമാണ്.\nനേരത്തെ ഓണം ആഘോഷവുമായി ബന്ധപ്പെട്ട് കേരളം അശ്രദ്ധ കാട്ടിയതാണ് ഇപ്പോഴുണ്ടായിട്ടുള്ള കോവിഡ് പോസിറ്റീവ് വര്‍ധനവിന് കാരണമെന്ന ആരോപണവും ഉയര്‍ന്നിരുന്നു. ഇതുസംബന്ധിച്ച് കേരളവും കേന്ദ്രവുമായി തകര്‍ക്കവുമുണ്ടായി. ദീപാവലി കൂടി അടുത്തുവരുന്ന സാഹചര്യത്തില് രോഗവ്യാപനം ശക്തമാകാനുള്ള സാധ്യത എല്ലാവരും ചൂണ്ടിക്കാട്ടുന്നുണ്ട്.\nരോഗവ്യാപനം ശക്തമായ സാഹചര്യത്തില് ചെന്നൈയില് ഇപ്പോഴും ലോക്ഡൗണ് തുടരുന്നുണ്ടെങ്കിലും ഇതൊന്നും വകവയ്ക്കാതെയാണ് ജനങ്ങള് ടി നഗറിലുള്ള വസ്ത്രവ്യാപാരശാലയില് തടിച്ചു കൂടിയത്. ജനങ്ങളെ നിയന്ത്രിക്കാനോ ഏതെങ്കിലും വിധത്തിലുള്ള കോവിഡ് പ്രോട്ടോക്കോള് പാലിക്കാനോ സ്ഥാപനവും തയാറയില്ല എന്ന ആരോപണവും ശക്തമാണ്. ഞായറാഴ്ച ഉണ്ടായ തിരക്ക് ചൂണ്ടിക്കാട്ടി വിവിധ വീഡിയോകളും സോഷ്യല് മീഡിയയില് പ്രചരിച്ചതോടെയാണ് കോര്‍പറേഷന് കമ്മീഷണര് ജി. പ്രകാശ് ഇത് അടച്ചുപൂട്ടാന് ഉത്തരവിട്ടത്. തുടര്‍ന്ന് ഇന്നു രാവിലെ അടച്ചുപൂട്ടുകയും ചെയ്തു.\n#CovidProtocol #KumaranSilks #Lockdown


മൊട്ട മനോജ്: പത്മശ്രീ ശോഭന ആദ്യമായി അഫ്രികയില് വരുന്നു\nഉന്നെ നാൻ വിടമാട്ടെ!\n“ഒരു മുറൈ വന്തു പാര്‍ത്തായാ..?“എന്നു ശോഭനേച്ചി ചോദിക്കും...! അടുത്തു പോയി കാണണേ...!\n“ വിടമാട്ടേന്...” എന്നവരോടു പറയണ്ട..പാവം പൊയ്കോട്ടെ..!\nആഫ്രിക്കന് മലയാളീസിന് നല്ലതു വരട്ടെ...(പിന്നെ ആഫ്രിക്കേലല്ലാത്തോര്‍ക്കും..!)\nമനോജിന് പണി ആയല്ലോ ...ആത്മ നിയന്ത്രണം ആരോഗ്യത്തിനു നല്ലതാണ് ,,:)\nലവള് ആടട്ടെ. എന്നിട്ട് വേണം ആംബുലന്‍സ് വാങ്ങാന്. മനസ്സിനിളക്കം തട്ടിയവരെ ഹോസ്പിറ്റലില് കൊണ്ടോണ്ടേ..\nമനോജേ മോനേ നിനക്കിങ്ങനെ തന്നെ വേണം ഇനി മുതല് മൊട്ട മനോജ്\nകട്ട പുക മനോജായിരിക്കും\nഅലി : അങ്ങിനെ പറഞ്ഞാല് നാന് രക്ഷപെട്ടു.\nപ്രഭന് : ശരി നിങ്ങള് പറഞ്ഞത് കൊണ്ട് മാത്രം.\nശ്രീജിത് : ഇത് എന്തോന് ചിരി, നാഗവലളി പേടിപ്പിച്ചു വിട്ടപോലെ ഉണ്ടല്ലോ\nരമേഷ്ജി : ഹം പണിയാവും. ആരോഗ്യം നോക്കണം പക്ഷെ ആത്മനിയന്ത്രണം ( ഹാവൂ നാവുളുക്കി ) എന്തരോ എന്തോ ?\nജെഫ്ഫു : കമ്മറ്റികാരോട് പറയാം കുറച്ചു ആംബുലന്‍സ് റെഡി ആക്കി വയ്കാന്.\nകോമ്പാ : എന്നാലും ശോഭന വിടമാട്ടെ എന്ന് പറയ്യോ ?\nഒരു മുത്തു ഗൌ കൊടുത്തു വിട്ടേക്ക്\nഈ ശോഭനയെ ഞാന് ഒന്ന് കാണട്ടെ.. പുള്ളിക്കാരതി എന്നോടും ഇത് തന്നാ പറഞ്ഞെ. എന്നെ മാത്രം കാണാന് ആണെന്ന്. ഇതിപ്പം എല്ലാരോടും ഇത് തന്നാ പറയണേ അല്ലെ. പരിപാടിയില് സന്തിപ്പോം.. :) മനോജേട്ടാ ഫോണ്ട് എന്തോ കുഴപ്പം ഉണ്ട് കേട്ടോ.\n....'ശോഭന'യുടെ കാര്യത്തില് 'ഭാവന' വേണോ?\nശോഭന എവിടെ വേണേലും പോയ്കോട്ടെ..അവർക്ക് ചോദിക്കാനും,പറയാനും ആരുമില്ലല്ലോ മനോജ്..\nകുസുമം : അത്രേം ദൈര്യം ഉണ്ടായിരുന്നേല് ഞാന് എവിടെ ഒക്കെ എത്തിയേനെ . ഹ ഹ\nമാഡ് : അങ്ങിനെ പറഞ്ഞോ ? എന്ത് പറ്റി ഫോണ്ടിനു.\nസുബാന് : ഒരു വഴിക്ക് പോകുന്നതല്ലേ ഇരിക്കട്ടെനെ\nമോഇദീന് : അങ്ങിനെ പറയാതെ, ആരും ഇല്ലാതെ ഇരിക്കുമോ\nശോഭന ഒരു fusion ഡാന്‍സ് രാമായണം\nകഥ ആക്കി ഇവിടെ ദുബായില് നടത്തിയിരുന്നു .\nഅത് നല്ല പ്രോഗ്രാം ആയിരുന്നു ..രാവണന് എന്നായിരുന്നു പേര് എന്നാ ഓര്‍മ..\nആ ആഫ്രിക്കാന് മല്ലുവിനെ ഒന്ന് സൂക്ഷിചോനെ.മൊട്ട മനോജിനെപ്പോലെ അല്ല ആള് സ്വല്പം വൈല്‍ഡ് ആണ് .സങ്കരം അല്ലെ ...ഹ ..ഹ ...\nകറുപ്പ് പകരാതെ നോക്കണേ\nവിട മാട്ടെ.. എന്നെയും വെറുതെ വിട മാട്ടെ....!!!!!!!!!!!\nശോഭനയ്ക്ക് ചോദിക്കാൻ മോഹൻലാലുണ്ട്. അത് കറക്റ്റ്.... :)\nനടക്കട്ടെ..പ്രോഗ്രാം കഴിഞ്ഞ് വിശദമായി പോസ്റ്റ് ഇടുമല്ലോ അല്ലേ ?\nഈശ്വരാ .... ശോഭനയെ കാത്തോളണേ\nKalavallabhan : അതെ യതെ\nente lokam : പാവം അങ്ങേരു സെന്റി ആയി കാണും.\nകെ.എം. റഷീദ് : അത് ശരി അപ്പൊ ഒക്കെ മെയ്ക്കപ്പ് ആണല്ലേ\nഉമ്മു അമ്മാര് : വിടും ഡോണ്ട് വറി\nപടാര്‍ബ്ലോഗ്, റിജോ : ഇവിടെ അത് ഉണ്ടാവും എന്ന് തോനുന്നില്ല മോനെ റിജോ\nShukoor & Lipi Ranju : നന്ദി\najith : നോക്കട്ടെ, വല്ലതും ബാക്കി ഉണ്ടാവുമോ എന്ന്.\nNaushu : അത് ശരി ഇപ്പൊ അങ്ങനെ ആയോ\nആശംസകള്. നിങ്ങള്‍ക്കല്ല, ശോഭനക്ക്.\nഇതില് വല്ല പ്രശ്നവും ഉണ്ടോ?\nഎന്റെ ആശംസകള്, ശോഭനയ്ക്ക്.\nശോഭന ഇതേ വരെ കെട്ടിയിട്ടില്ല എന്നാ കേട്ടെക്കണേ :)\nഖരാക്ഷരങ്ങള്, നിശാസുരഭി : നന്ദി\nഗ്രാമവാസി : നന്ദി, നമ്മളെന്തിനാ വെറുതെ അതൊക്കെ ആലോചിക്കുന്നത്. പാവം. :-)\nithu njan kandillaaa... enikku miss ayallo


ആഗ്രഹിക്കാവുന്നടത്തോളം ആഗ്രഹിക്കുക - Isha Foundation - Official Malayalam Blog\nജീവിതശൈലി, വിജയമന്ത്രം June 22, 2016\n“എവിടെയാണു പോകേണ്ടത് സാഹേബ്?” കഴുതയുടെ ആള് ചോദിച്ചു.\n“ഏതെങ്കിലുമൊരു നല്ല സന്യാസിയുടെ ആശ്രമത്തിലേക്കു പോകൂ.” യുവാവ് മറുപടി പറഞ്ഞു.\n“എത്ര ദിവസങ്ങള് താമസിക്കുവാന് പോകുന്നു സാഹേബ്?” കഴുതയുടെ ആള് വീണ്ടും ചോദിച്ചു.\n“ദിവസങ്ങളോ! ഇനി എന്‍റെ ജീവിതം മുഴുവനും ഇവിടെത്തന്നെ. എന്‍റെ ഭാര്യ, കുട്ടികള്, അച്ഛന്, അമ്മ, ബിസിനസ് എല്ലാം ഉപേക്ഷിച്ചിട്ടാണ് ഞാന് വന്നിരിക്കുന്നത്. എന്‍റെ കഴുത്തില് കിടക്കുന്ന ഈ സ്വര്‍ണ്ണമാലയും കൂടി ഞാന് നിനക്കു തരാന് പോവുകയാണ്.” എന്ന് യുവാവു പറഞ്ഞതുകേട്ട് കഴുതയുടെ ആള് ആശ്ചര്യത്തോടുകൂടി നോക്കിനിന്നു. എന്നിട്ടു ചോദിച്ചു.\n“ഇത്രയും ചെറിയ പ്രായത്തില് തന്നെ താങ്കള്‍ക്ക് ഇതൊക്കെ ചെയ്യാന് എങ്ങനെ സാധിക്കുന്നു”?\nയുവാവിന്‍റെ മുഖത്ത് അഭിമാനം നിറഞ്ഞു. “ഞങ്ങളുടെ നാട്ടില് വന്ന ഒരു ഗുരു പറഞ്ഞത് എന്നെ വളരെ സ്പര്‍ശിച്ചു. ആഗ്രഹങ്ങളാണ് ദു:ഖങ്ങള്‍ക്കെല്ലാം കാരണം എന്നദ്ദേഹം പറഞ്ഞു. അതുകൊണ്ട് ഞാന് എല്ലാ ആഗ്രഹങ്ങളെയും ഉപേക്ഷിച്ചിട്ടു പോന്നു.” യുവാവ് പറഞ്ഞു.\n“ഞങ്ങളുടെ നാട്ടില് വന്ന ഒരു ഗുരു പറഞ്ഞത് എന്നെ വളരെ സ്പര്‍ശിച്ചു. ആഗ്രഹങ്ങളാണ് ദു:ഖങ്ങള്‍ക്കെല്ലാം കാരണം എന്നദ്ദേഹം പറഞ്ഞു. അതുകൊണ്ട് ഞാന് എല്ലാ ആഗ്രഹങ്ങളെയും ഉപേക്ഷിച്ചിട്ടു പോന്നു.”\n“എല്ലാം ഉപേക്ഷിച്ചിട്ടു പോന്ന താങ്കള് ഈ ഭാണ്ഡങ്ങളില് എന്താണ് സൂക്ഷിച്ചിട്ടുള്ളത് സാഹേബ്?’ കഴുതയുടെ ആള് ആരാഞ്ഞു.\nയുവാവു പറഞ്ഞു, “ഇവിടെ തണുപ്പു കൂടുതലാണെന്ന് പലരും പറഞ്ഞു. അടുത്തു കടകളൊന്നും ഇല്ലത്രേ. അതുകൊണ്ട് എനിക്ക് ആവശ്യമുള്ളത്ര കമ്പിളി ഉടുപ്പുകള് ഈ ഭാണ്ഡങ്ങളില് ഞാന് കൊണ്ടുവന്നിരിക്കുന്നു.” കമ്പിളി ഉടുപ്പുകള്‍പോലും ഉപേക്ഷിക്കുവാന് പറ്റാതെ, ജീവിതം തന്നെയും ഉപേക്ഷിച്ചു എന്നു പറയുന്ന യുവാവിനെപ്പോലെ പലരും ആഗ്രഹങ്ങളെല്ലാം ഉപേക്ഷിച്ചു കഴിഞ്ഞു എന്നു പറഞ്ഞുകൊണ്ടു നടക്കുകയാണ്.\nആഗ്രഹങ്ങളില്ല എന്നു പറഞ്ഞ നിങ്ങളുടെ മനസ്സിന്‍റെ തത്വങ്ങള്‍ക്കൊപ്പം ശരീരം യോജിച്ചുപോവില്ല, എന്തുകൊണ്ടെന്നാല് ശരീരത്തിനു നുണ പറഞ്ഞു ചതിക്കാനറിയില്ല. ‘ശരീരം’ എന്നു മുഴുവനായിപ്പോലും പറയേണ്ട കാര്യമില്ല. അതിലുള്ള ഓരോ കോശവും ആഗ്രഹങ്ങളെക്കൊണ്ടാണു പ്രവര്‍ത്തിച്ചുകൊണ്ടിരിക്കുന്നത്. വിരുന്നുകാരനായി ഒരു രോഗാണു ശരീരത്തിനകത്തു പ്രവേശിച്ചു എന്നു കരുതുക. അപ്പോള് ഓരോ കോശവും ആയുധങ്ങളോടുകൂടി കടുത്ത യുദ്ധത്തിനൊരുങ്ങുമല്ലോ. എന്തിനുവേണ്ടി? ജീവിക്കണം എന്ന മോഹം പ്രപഞ്ചം അതിനു കൊടുത്തിട്ടുണ്ട്. കുറേക്കൂടെ ആഴത്തില് നോക്കിയാല് ആഗ്രഹങ്ങളെ ഉപേക്ഷിക്കുക എന്നതും അടിസ്ഥാനപരമായി ഒരു ആഗ്രഹം തന്നെയല്ലേ?\nനിങ്ങളുടെ നാട്ടില് ഒരു സന്യാസി വന്നിട്ടുണ്ടാവും. “നീ ധനമോഹിയാണ്. അതാണ് നിന്‍റെ ദു:ഖങ്ങള്‍ക്കെല്ലാം കാരണം. നീ ദൈവത്തെ ആഗ്രഹിക്കൂ” എന്ന് ഉപദേശിച്ചിട്ടുണ്ടാവും. നിങ്ങളുടെ പക്കല് പത്തുകോടി രൂപ ഉണ്ടെന്നു സങ്കല്‍പ്പിക്കുക. ദൈവത്തില് വിശ്വസിച്ച്, നിങ്ങളുടെ ധനമൊക്കെ രാജ്യത്തുള്ള ദരിദ്രര്‍ക്കു പങ്കുവച്ചു കൊടുത്തു കഴിഞ്ഞാല് ഉടന് തന്നെ നിങ്ങള്‍ക്ക് സ്വസ്ഥത കിട്ടുമോ? അടുത്ത ദിവസം മുതല് രാജ്യത്തിലെ ദരിദ്രരുടെ എണ്ണത്തില് ഒന്നുകൂടി കൂടും അത്രയേ ഉള്ളൂ.\nഒരിക്കല് ശങ്കരന്‍പിള്ളയ്ക്ക് കടുത്ത നടുവേദന വന്നു. ഡോക്ടര് ശങ്കരന്‍പിള്ളയുടെ എക്സറേ എടുത്ത് നോക്കിയിട്ടു പറഞ്ഞു, “ഈ എക്സറെ കണ്ടോ. നിങ്ങളുടെ നട്ടെല്ലില് കടുത്ത രോഗം ബാധിച്ചിരിക്കുന്നു. ഒരു ഓപ്പറേഷന് തന്നെ വേണ്ടിവരും.”\n“എത്ര രൂപയുടെ ചെലവു വരും ഡോക്ടര്”, ശങ്കരന്‍പിള്ള ചോദിച്ചു.\n“എന്‍റെ ഫീസ് ഇരുപത്തയ്യായിരം രൂപ. ഹോസ്പിറ്റലില് ആറാഴ്ച താമസിച്ചു ചികിത്സയും വിശ്രമവും എടുക്കേണ്ടി വരും.” ഡോക്ടര് അറിയിച്ചു. ശങ്കരന്‍പിള്ള വിഷണ്ണനായി നിന്നു. അത്രയും പണത്തിന് എന്തു ചെയ്യും?\n“ഇതാ ഞാനുടനെ വരാം.” എന്നു പറഞ്ഞ് ശങ്കരന്‍പിള്ള എക്സറേയും വാങ്ങിക്കൊണ്ട് അതെടുത്ത ടെക്നീഷ്യന്‍റെ അടുത്തുപോയി. “ഡോക്ടര്‍ക്ക് ഇരുപത്തഞ്ചു രൂപ മാത്രം കൊടുത്ത് ഒരു മണിക്കൂറില് ചികിത്സ തീരുന്ന രീതിയില് ഈ എക്സറേ ഒന്നു തിരുത്തിത്തരാമോ, പ്ലീസ്” എന്നു ചോദിച്ചു. അങ്ങനെ എക്സറേ തിരുത്തി തരുന്ന വിദ്വാന്മാരാണ് ആഗ്രഹങ്ങളെ ഒന്നില്‍നിന്നും മറ്റൊന്നിലേക്കു മാറ്റിക്കോളൂ എന്നു പറയുന്നത്.\nസന്യാസിരൂപത്തില് ഇനിയൊരാള് വന്നേക്കാം. “എന്നാല് ശരി, ആഗ്രഹങ്ങളെല്ലാം ഉപേക്ഷിക്കേണ്ടതില്ല. അല്‍പം മാത്രം, കുറച്ചുമാത്രം, ഉപേക്ഷിക്കാതെ വച്ചുകൊള്ളൂ. പ്രശ്നമൊന്നുമില്ല” എന്ന അനുഗ്രഹവും തന്നേക്കാം.\n“വേണമെങ്കില് എനിക്കിനിയും ലഭിക്കും, പക്ഷേ എനിക്കിത്രയും മതി” എന്നു വൈരാഗ്യ ബുദ്ധിയോടുകൂടി ആഗ്രഹങ്ങളെ കുറച്ചു കൊണ്ടു വന്നാല് അതു നല്ലതാണ്. അതു നിങ്ങള്‍ക്കു സംതൃപ്തി തരും, സന്തോഷത്തേയും. എന്നാല് “എനിക്കിതൊക്കെ എങ്ങനെയാണ് ലഭിക്കാന് പോകുന്നത്? ഇത്രയും മതി.” എന്നു നിരാശയോടെ വേദാന്തം പറഞ്ഞ് നിങ്ങളുടെ മോഹങ്ങളുടെ ചിറകുകളെ മുറിച്ചു കളയുകയാണെങ്കില് അതു ഭീരുത്വമാണ്.” അയല്‍ക്കാരന് ദുരാഗ്രഹിയാണ്. എന്നിട്ടും അയാള് ആഗ്രഹിക്കുന്നതെല്ലാം ലഭിക്കുന്നു. ഞാന് ആഗ്രഹിക്കുന്നതു വളരെ കുറച്ചു മാത്രമാണ്. അതുപോലും എനിക്കു ലഭിക്കുന്നില്ല” എന്നുള്ള വ്യസനം വര്‍ദ്ധിച്ചു വരികയേ ഉള്ളൂ.\nആഗ്രഹിക്കുക – ബൃഹത്തായി ആഗ്രഹിക്കുക. അതിനുള്ള ധൈര്യമില്ലാതെ ആഗ്രഹങ്ങളെ പരിമിതപ്പെടുത്തുകയാണെങ്കില്, പിന്നെ ജീവിതത്തില് നിങ്ങള് എന്താണു നേടാന് പോകുന്നത്?\nഅതുകൊണ്ടാണു പറയുന്നത്, ആഗ്രഹിക്കുക – ബൃഹത്തായി ആഗ്രഹിക്കുക. അതിനുള്ള ധൈര്യമില്ലാതെ ആഗ്രഹങ്ങളെ പരിമിതപ്പെടുത്തുകയാണെങ്കില്, പിന്നെ ജീവിതത്തില് നിങ്ങള് എന്താണു നേടാന് പോകുന്നത്? നിങ്ങളുടെ ജീവിതത്തിന്‍റെ തരം നിര്‍ണ്ണയിക്കാന് പോകുന്ന ആഗ്രഹങ്ങളെപ്പറ്റി സ്വല്പം കൂടി ആഴമായി മനസ്സിലാക്കാമോ. സന്തോഷവും സ്വസ്ഥതയും കടകളിലും കിട്ടുകയില്ല, വനത്തിലും കിട്ടുകയില്ല, അതു നിങ്ങളുടെ ഉള്ളില്‍ത്തന്നെ ഒളിച്ചിരിക്കുകയാണ്.\nPrevious articleഓഹരിവിപണിയിലെ തകര്‍ച്ച\nNext articleവികാരങ്ങള്‍ക്കും ആഗ്രഹങ്ങള്‍ക്കുമെതിരെ പോരടിക്കേണ്ടതില്ല\nലോകത്തിന്റെ അധികം ഭാഗത്തും ദൈവീകം എന്നാൽ നല്ലത് എന്നാണ് കരുതി പോരുന്നത്. എന്നാൽ ശിവ പുരാണം വായിച്ചു നോക്കിയാൽ ശിവൻ നല്ല ആളാണോ ചീത്ത ആളാണോ എന്ന് നിശ്ചയിക്കുവാൻ കഴിയുകയില്ല. അദ്ദേഹം സുന്ദരമൂർത്തിയാണ്…


Nokia Lumia Pad Concepts, ആപ്പിളിന്റെ ബാക്കി കഷണവും മുറിയ്ക്കാന് നോക്കിയ ലൂമിയ പാഡ് - Malayalam Gizbot\n4 min ago ഡിടിഎച്ച് ചട്ടങ്ങള് പരിഷ്‌കരിക്കാന് ട്രായ്; കേബിള് ബില് കുറയും\nആപ്പിളിന്റെ ബാക്കി കഷണവും മുറിയ്ക്കാന് നോക്കിയ ലൂമിയ പാഡ്\nഒരുകാലത്ത് ഫോണ് വിപണി കൈയ്യാളിയിരുന്ന ഒരേയൊരു കമ്പനിയാണ് നോക്കിയ. മോട്ടോറോള പോലെയുള്ള കമ്പനികള് എപ്പോഴും അഞ്ചാറ് ചുവട് പിന്നിലേ നിന്നിട്ടുള്ളു. എന്നാല് ആപ്പിളിന്റെയും, സാംസങ്ങിന്റെയും മൊബൈല് രംഗത്തേയ്ക്കുള്ള കുതിച്ചുചാട്ടം നോക്കിയയ്ക്ക് വലിയ ആഘാതമായി. സാംസങ് അവരുടെ മോഡലുകളിലെ വൈവിധ്യവും, ആപ്പിള് പുത്തന് തലമുറയുടെ തലയെടുപ്പിന്റെ ചിഹ്നവുമായതോടെ നോക്കിയയുടെ നില പരുങ്ങലിലായി. 2012ലെ സ്മാര്‍ട്ട്‌ഫോണ് വിപ്ലവത്തില് മോശമല്ലാത്ത നിലയില് പ്രകടനം നടത്താന് സാധിച്ചെങ്കിലും സാംസങ്, ആപ്പിള്, എച്ച്ടിസി, മൈക്രോമാക്‌സ് തുടങ്ങിയ കമ്പനികള് ഇന്ത്യന് വിപണിയിലും, വിദേശത്തും നോക്കിയയ്ക്ക് ഒത്ത എതിരാളികളായി. ഇനി ലൂമിയ ശ്രേണിയില് ഒരു ടാബ്ലെറ്റുമായി പുറപ്പാടിനിറങ്ങാനാണ് നോക്കിയയുടെ തീരുമാനം. വിന്‍ഡോസ് 8 അടിസ്ഥാനമാക്കിയ ഈ ലൂമിയ പാഡിലൂടെ ടാബ്ലെറ്റ് കമ്പ്യൂട്ടര് രംഗത്തെ അതികായന്മാരെ ഒതുക്കാനാണ് നോക്കിയയുടെ ശ്രമം. ഏതായാലും വരാന് പോകുന്ന ഈ മോഡലിന് ജുപെങ് ഴായ് എന്ന ഡിസൈനര് നല്‍കിയ രൂപം കാണാം.\nനോക്കിയ ലൂമിയ പാഡ്


രായിരനല്ലൂർ.. നാറാണത്ത് ഭ്രാന്തൻ കാലടികളെ ആരാധിച്ചിരുന്ന വിചിത്ര ക്ഷേത്രം| Rayiranellur Pilgrimage in Palakkad, History, Attractions and How To Reach - Malayalam Nativeplanet\n»രായിരനല്ലൂർ.. നാറാണത്ത് ഭ്രാന്തൻ കാലടികളെ ആരാധിച്ചിരുന്ന വിചിത്ര ക്ഷേത്രം\nUpdated: Wednesday, October 16, 2019, 16:37 [IST]\n13 min ago വിനോദ സഞ്ചാരരംഗത്ത് മുന്നോ‌ട്ട് കേരളം, ബീച്ചുകള് നാളെ മുതല് തുറക്കും\n1 hr ago ബംഗാളുകാരുടെ ഹാലോവീന്! ഇതല്പം സ്പെഷ്യലാണ്!!\n7 hrs ago ആകാശത്തിലെ വിസ്മയം ഇന്ന് രാത്രി 08.19 മുതല്...ഇനി കാണണമെങ്കില് കാത്തിരിക്കണം 2053 വരെ\nനാറാണത്ത് ഭ്രാന്തൻ...ഒരു വലിയ മലയുടെ മുകളിലേക്ക് കല്ലുകൾ ബദ്ധപ്പെട്ട് ഉരുട്ടിക്കയറ്റി മുകളിലെത്തുമ്പോൾ അത് താഴേക്കിട്ട് കൈകൊട്ടി ചിരിക്കുന്ന നാറാണത്തു ഭ്രാന്തന്റെ കഥകൾ കേൾക്കാത്തവരുണ്ടാവില്ല. മനുഷ്യന്റെ അർഥമില്ലാത്ത ചിന്തകൾക്കും മൂല്യമില്ലാത്ത പെരുമാറ്റങ്ങൾക്കും തക്ക മറുപടി നല്കി ഒരു അവതാരമെന്നോണം ജീവിച്ചിരുന്ന നാറാണത്തു ഭ്രാന്തന്റെ കഥകൾ എന്നും അതിശയിപ്പിക്കുന്നതും അതോടൊപ്പം ചിന്തിപ്പിക്കുന്നതുമാണ്. അദ്ദേഹത്തിനു ദേവി ദർശനം ലഭിച്ച ഇടം എന്ന നിലയിൽ പ്രസിദ്ധമായ രായിരനെല്ലൂർ ഇന്ന് കേരളത്തിലെ പ്രധാനപ്പെട്ട തീർഥാടന കേന്ദ്രങ്ങളിലൊന്നാണ്. നാറാണത്ത് ഭ്രാന്തനെക്കുറിച്ചും അദ്ദേഹത്തിന്റെ ഓർമ്മയിൽ നടത്തുന്ന രായിരനല്ലർ മലകയറ്റത്തെക്കുറിച്ചും വായിക്കാം...\nപറയിപെറ്റ പന്തിരു കുലത്തിലെ അംഗമായ നാറാണത്ത് ഭ്രാന്തൻ കേരളത്തിലെ ഏറ്റവും പ്രശസ്തമായ ഐതിഹ്യ കഥാപാത്രമാണ്. ഭ്രാന്തൻ എന്ന് അറിയപ്പെടുന്നുവെങ്കിലും ഒരു അവതാരമായും പ്രവാചകനായുമൊക്കെയാണ് അദ്ദേഹത്തെ ആളുകൾ കണക്കാക്കുന്നത്.\nകല്ലുരുട്ടി കയറ്റുന്ന ഭ്രാന്തൻ\nനാറാണത്തു ഭ്രാന്തന്‍റെ കഥകളിൽ ഏറ്റവും പ്രചാരത്തിലുള്ളത് അദ്ദേഹം കല്ലുരുട്ടിക്കയറ്റുന്നതാണ്. ഒരു വലിയ മലയുടെ മുകളിലേക്ക് കല്ലുരുട്ടിക്കയറ്റി മുകളിൽ നിന്നും അത് താഴേക്ക് ഉരുട്ടിയിട്ട് കൈകൊട്ടി ചിരിക്കുന്ന ഭ്രാന്തന്‍റെ കഥ കേൾക്കാത്തവർ കാണില്ല. അദ്ദേഹം ഈ കല്ലുരുട്ടികയറ്റി എന്ന വിശ്വസിക്കപ്പെടുന്ന രായിരനല്ലൂർ മല ഇന്ന് ഒരു വലിയ തീർഥാടന കേന്ദ്രമാണ്.\nപാലക്കാട് ജില്ലയിടെ രായിരനെല്ലൂർ മലയിൽ ഒരിക്കൽ ഭ്രാന്തനു മുന്നിൽ ദേവി എത്തിയത്രെ. മലമുകളിലേക്ക് ആയാസപ്പെട്ട് കല്ലുകയറ്റിക്കൊണ്ടിക്കുമ്പോളാണ് ദേവി മുന്നിൽപെടുന്നത്. ഭ്രാന്തനെ കണ്ടു പേടിച്ച ദേവി അവിടെ നിന്നും ഓടി മറഞ്ഞു എന്നും ദേവിയുടെ കാല്പ്പാട് അവിടെ പാറയിൽ പതിഞ്ഞു എന്നുമാണ് വിശ്വാസം. പിന്നീട് ദേവി ഭൂമിക്കടിയിലേക്ക് മറഞ്ഞു എന്നുമാണ് വിശ്വാസം. ഇവിടെയാണ് ആളുകൾ തീർഥാടനത്തിനായി എത്തുന്നത്.\nനാറാണത്ത് ഭ്രാന്തന് തുലാം മാസം ഒന്നാം തീയതിയാണ് ദേവിയുടെ ദർശനം ലഭിച്ചത് എന്നാണ് വിശ്വാസം. അതുകൊണ്ടുതന്നെ അന്നേ ദിവസം മലകയറാനായി ധാരാളം പേർ ഇവിടെ എത്തിച്ചേരുന്നുണ്ട്.\nഭ്രാന്തനെ കണ്ട് ദേവി ഓടിമറഞ്ഞ സ്ഥലത്ത് ദേവിയുടെ കാല്പാടുകൾ പതിഞ്ഞിട്ടുണ്ട്. ഇതിൽ ഭ്രാന്തൻ പൂജ നടത്തി. അതാണ് ഇന്ന് ഇവിടെ ആരാധിക്കപ്പെടുന്നത്. കൂടാതെ ആറാമത്തെ കാലടിപ്പാടിലൂടെ ഊറി വരുന്ന ജലമാണ് വിശ്വാസികൾക്ക് തീർഥമായി നല്കുന്നത്. പ്രതിഷ്ഠയൊന്നും ഇല്ല എന്നതും ഈ ക്ഷേത്രത്തിന്റെ പ്രത്യേകതയാണ്.\nനാറാണത്തു ഭ്രാന്തന്റെ ശില്പം\nമലകയറി മുകളിലെത്തുന്ന വിശ്വാസികളെ കാത്തിരിക്കുന്നത്നാറാണത്തു ഭ്രാന്തന്റെ പ്രതിമയാണ്. 20 അടിയോളം ഉയരമുള്ള ഈ പ്രതിമ ശില്പിയായ സുരേന്ദ്ര കൃഷ്ണൻ 1995 ൽ സ്ഥാപിച്ചതാണ്.\nപാലക്കാട് ജില്ലയിൽ പട്ടാമ്പി കൊപ്പം വളാഞ്ചേരി പാതയിൽ നടുവട്ടം എന്ന സ്ഥലത്തിനടുത്താണ് രായിരനല്ലൂർ മല സ്ഥിതി ചെയ്യുന്നത്.\nവിദ്യയിൽ ഉന്നതനാവാൻ ഈ ക്ഷേത്രങ്ങളിൽ വിദ്യാരംഭം കുറിക്കാം!!\nവേദകാലം ഒക്കെ വെറും കെട്ടുകഥ...ദൈവവുമില്ല...വിശ്വാസവുമില്ല..2500 വർഷം മുൻപത്തെ ആർഷഭാരതം ഇങ്ങനെയാണ്...\nRead more about: temple history palakkad പാലക്കാട് ക്ഷേത്രങ്ങള്


90 ശതമാനത്തിലധികം പോളിങ് നടന്ന 110 ബൂത്തുകളില് റീ പോളിങ് വേണമെന്ന് കോണ്‍ഗ്രസ് ; പരാതികള് ഗൗരവതരമെന്ന് ടിക്കാറാം മീണ | Gramajyothi News\n90 ശതമാനത്തിലധികം പോളിങ് നടന്ന 110 ബൂത്തുകളില് റീ പോളിങ് വേണമെന്ന് കോണ്‍ഗ്രസ് ; പരാതികള് ഗൗരവതരമെന്ന് ടിക്കാറാം മീണ\nApril 29, 2019 5:31 pm Published by : Chief Editor\nകാസര്‍കോട് : കാസര്‍കോട് മണ്ഡലത്തില് 90 ശതമാനത്തിലധികം പോളിങ് നടന്ന ബൂത്തുകളില് റീ പോളിങ് വേണമെന്ന ആവശ്യവുമായി യുഡിഎഫ്. 110 ബൂത്തുകളില് റീപോളിങ് വേണമെന്നാണ് ആവശ്യം. ഇക്കാര്യം ചൂണ്ടിക്കാട്ടി കോണ്‍ഗ്രസ്, വരണാധികാരിയായ ജില്ലാ കളക്ടര്‍ക്ക് പരാതി നല്‍കി. കാസര്‍കോട് മണ്ഡലത്തില് കള്ളവോട്ടിന്റെ ദൃശ്യങ്ങള് പുറത്തുവന്ന സാഹചര്യത്തിലാണ് കോണ്‍ഗ്രസിന്റെ നടപടി.\nകാസര്‍കോട് മണ്ഡലത്തില് 126 ബൂത്തുകളിലാണ് 90 ശതമാനത്തിലധികം വോട്ടിങ് നടന്നത്. അതില് 110 ബൂത്തുകളില് റീപോളിങ് വേണമെന്നാണ് യുഡിഎഫ് ആവശ്യമുന്നയിക്കുന്നത്. തൃക്കരിപ്പുര്, കല്യാശ്ശേരി, പയ്യന്നൂര്,കാഞ്ഞങ്ങാട് നിയമസഭാ മണ്ഡലങ്ങളിലെ ചില ബൂത്തുകളിലാണ് റീപോളിങ് ആവശ്യം ഉന്നയിച്ചിരിക്കുന്നത്. റീപോളിങ് നടക്കുന്ന ബൂത്തുകളില് കേന്ദ്രസേനയെ വിന്യസിക്കണമെന്നും പോളിങ് ഉദ്യോഗസ്ഥരായി കേന്ദ്രസര്‍ക്കാര് ജീവനക്കാരെ നിയോഗിക്കണമെന്നും യുഡിഎഫ് ആവശ്യപ്പെടുന്നു.\nകാസര്‍കോട് മണ്ഡലത്തില് ഉള്‍പ്പെട്ട പിലാത്തറയിലെ ബൂത്തില് കള്ളവോട്ട് നടന്നതിനെ കുറിച്ച് കണ്ണൂര് ജില്ലാ കളക്ടര് മിര് മുഹമ്മദ് അലി സംസ്ഥാന തെരഞ്ഞെടുപ്പ് ഓഫീസര്‍ക്ക് റിപ്പോര്‍ട്ട് നല്‍കിയിരുന്നു. കള്ളവോട്ട് നടന്നുവെന്ന് വെബ് ക്യാമറയുടെ ചുമതലയുള്ള ഉദ്യോഗസ്ഥന് കളക്ടറെ അറിയിച്ചുവെന്നാണ് ലഭിക്കുന്ന വിവരം. റിപ്പോര്‍ട്ട് ഇന്നുതന്നെ മുഖ്യ തെരഞ്ഞെടുപ്പ് ഓഫീസര് ടീക്കാറാം മീണ കേന്ദ്ര തെരഞ്ഞെടുപ്പു കമ്മീഷനു കൈമാറുമെന്നാണ് സൂചന.\nകള്ളവോട്ട് സംബന്ധിച്ച പരാതികള് ഗൗരവതരമെന്ന് ടിക്കാറാം മീണ പറഞ്ഞു. ഇക്കാര്യത്തില് കേന്ദ്ര തെരഞ്ഞെടുപ്പ് കമ്മീഷന് വസ്തുനിഷ്ഠമായ റിപ്പോര്‍ട്ട് നല്‍കും. വിഷയത്തില് കാസര്‍കോട് കളക്ടറുടെ റിപ്പോര്‍ട്ട് ലഭിച്ചിട്ടില്ല. ഇത് ഉടന് ലഭിക്കുമെന്നാണ് പ്രതീക്ഷിക്കുന്നത്. കള്ളവോട്ട് തെളിഞ്ഞാല് ശക്തമായ നടപടി ഉണ്ടാകുമെന്നും ടിക്കാറാം മീണ വ്യക്തമാക്കി.\nഇതിനിടെ മുഖ്യമന്ത്രി പിണറായി വിജയന്റെ മണ്ഡലമായ ധര്‍മ്മടത്തും കള്ളവോട്ട് നടന്നതായി ആരോപണം ഉയര്‍ന്നിട്ടുണ്ട്. ധര്‍മടം മണ്ഡലത്തിലെ 52, 53 നമ്ബര് ബൂത്തുകളില് സിപിഎം പ്രവര്‍ത്തകന് കള്ളവോട്ട് ചെയ്തുവെന്ന തെളിയിക്കുന്ന വെബ്കാസ്റ്റിങ് ദൃശ്യങ്ങള് പുറത്തുവന്നു. സിപിഐ നേതാവ് പോളിങ് ഏജന്റായി ഇരുന്ന ബൂത്തില് അദ്ദേഹത്തിന്റെ മകന്റെ വോട്ടാണ് കള്ളവോട്ടായി ചെയ്തത്. യുഡിഎഫ് ഏജന്റുമാര് എതിര്‍ത്തെങ്കിലും കള്ളവോട്ട് തടയാനായില്ലെന്നും റിപ്പോര്‍ട്ടുകള് സൂചിപ്പിക്കുന്നു.


MASTER MIND SEASON 8\nPosted by AJO MATHEW on July 20, 2017\nLAST DATE EXTENTED to AUGUST 21 2017\nഅവസാന തീയതി: ഓഗസ്റ്റ് 21, 2017\nOffice: 04828 305626, 8893463400\nനിങ്ങളുടെ മനസ്സിലുണ്ടോ ഒരു ഉഗ്രൻ ആശയം? സഹായിക്കാൻ കൂട്ടുകാരുണ്ടോ? ഉപദേശങ്ങൾ നൽകി ഒപ്പം നിൽക്കാൻ ഒരു അധ്യാപകനുണ്ടോ? എങ്കിൽ അത് യാഥാർഥ്യമാക്കാൻ വർഷങ്ങളോളം കാത്തിരിക്കുകയൊന്നും വേണ്ട. ആശയങ്ങൾ ഉടൻ തന്നെ ഒരു പ്രോജക്ടായി വികസിപ്പിച്ചെടുത്ത് മനോരമ യുവയ്ക്ക് അയച്ചു തരിക. മികവുറ്റതാണെങ്കിൽ പ്രോജക്ട് യാഥാർഥ്യമാക്കാനുള്ള വിദഗ്ധോപദേശവും സാങ്കേതിക സഹായവും ധനസഹായവും നിങ്ങളെ തേടിയെത്തും!\nസമൂഹത്തിനു പ്രയോജനകരമായ രീതിയിൽ സാങ്കേതിക ആശയങ്ങൾ വികസിപ്പിച്ചെടുക്കുന്ന സ്കൂൾ, കോളജ് വിദ്യാർഥികൾക്കായുള്ള മലയാള മനോരമ – ഐബിഎസ് യുവ മാസ്റ്റർമൈൻഡ് സീസൺ 07 റജിസ്ട്രേഷന് തുടക്കമാകുന്നു.\nസ്കൂൾ വിഭാഗം: സ്റ്റേറ്റ്, സിബിഎസ്ഇ, ഐസിഎസ്ഇ തുടങ്ങി എല്ലാ സിലബസിലുമുള്ള സ്കൂളുകളുകൾക്കും, വിഎച്ച്എസ്ഇ, ടിഎച്ച്എസ്ഇ തുടങ്ങിയ എല്ലാത്തരം സാങ്കേതിക വിദ്യാലയങ്ങൾക്കും\nകോളജ് വിഭാഗം: ആർട്സ് ആൻഡ് സയൻസ്, കൊമേഴ്സ് കോളജുകൾക്കും എൻജിനീയറിങ്, മെഡിക്കൽ, നഴ്സിങ്, മാനേജ്മെന്റ് സ്റ്റഡീസ്, പോളിടെക്നിക്, ഐടിഐ, ഐടിസി തുടങ്ങി എല്ലാത്തരം പ്രഷനൽ കോളജുകൾക്കും\nഒരു ടീമിൽ പരമാവധി അഞ്ചു വിദ്യാർഥികളും ഒരു പ്രോജക്ട് ഗൈഡും. അതതു സ്ഥാപനത്തിലെ അധ്യാപകരാകണം പ്രോജക്ട് ഗൈഡ്. ഒരേ സ്ഥാപനത്തിൽ നിന്ന് എത്ര ടീമുകൾക്കു വേണമെങ്കിലും പങ്കെടുക്കാം. പക്ഷേ ഒരു ടീം ഒരു പ്രോജക്ട് മാത്രമേ അവതരിപ്പിക്കാൻ പാടുള്ളൂ.\nഒന്നാം സമ്മാനം – 1,00,000 രൂപ\nരണ്ടാം സമ്മാനം – 60,000 രൂപ\nമൂന്നാം സമ്മാനം – 40,000 രൂപ\nഒന്നാം സമ്മാനം – 50,000 രൂപ\nരണ്ടാം സമ്മാനം – 30,000 രൂപ\nമൂന്നാം സമ്മാനം – 20,000 രൂപ\nപ്രഫ. സതീഷ് ജോൺ സ്മാരക പ്രത്യേക പുരസ്കാരം\nകോളജ് – 60,000 രൂപ\nസ്കൂൾ – 40,000 രൂപ\nഅവസാന റൗണ്ടിലേക്കു തിര‍ഞ്ഞെടുക്കപ്പെടുന്ന പ്രോജക്ടുകൾക്ക് അവ പൂർത്തിയാക്കാൻ ആകെ 3.5 ലക്ഷം രൂപയുടെ ധനസഹായം\nപ്രോജക്ട് – പൊതുവിഭാഗം\nവർക്കിങ് മോഡലായി പ്രദർശിപ്പിക്കാൻ കഴിയുന്നതാകണം പ്രോജക്ട്. പൊതുവിഭാഗത്തിൽ വിഷയനിബന്ധനകളില്ല. ഏതു മേഖലയും ഏതു വിഷയവും സ്വീകരിക്കാം.\nപ്രഫ. സതീഷ് ജോൺ സ്മാരക പ്രത്യേക സമ്മാനം(സ്കൂളിനും കോളജിനും വെവ്വേറെ)\nഈ വിഭാഗത്തിൽ പ്രത്യേക വിഷയങ്ങളിലുള്ള പ്രജോക്ടുകളാണു പരിഗണിക്കുക. വിഷയങ്ങൾ സ്കൂളിനും കോളജിനും വെവ്വേറെയാണ് –\nസ്കൂൾ: കൊതുകിനെ തുരത്തൽ\nകൊതുകുപരത്തുന്ന രോഗങ്ങൾ കൊണ്ട് വലയുകയാണ് ഇപ്പോൾ കേരളം. സർവവ്യാപിയും നാശകാരിയുമായ ഈ കൊതുകുകളെ തുരത്താനുള്ള ശാസ്ത്രീയവും പ്രായോഗികവുമായ മാർഗങ്ങൾ കണ്ടെത്തുന്ന സ്കൂൾ ടീമുകൾക്കാണ് ഇത്തവണ പ്രഫ. സതീഷ് ജോൺ സ്മാരക സ്കൂൾ സമ്മാനം.\nകോളജ്: സൈബർ സേഫ്റ്റി\nഇന്റർനെറ്റിന്റെയും മൊബൈൽ ഫോണുകളുടെയും ഉപയോഗം ഇന്നു വ്യാപകമാണ്. ഏറെ പ്രയോജനം ചെയ്യുന്നതും എന്നാൽ അതേ സമയം ഒട്ടേറെ ചതിക്കുഴികൾ ഉള്ളതുമായ സങ്കേതമാണ് ഇവ രണ്ടും. ഇത്തരം ചതിക്കുഴികളിൽ പെടാതിരിക്കാനുള്ള സുരക്ഷാ മാ‍ർഗങ്ങൾ കണ്ടെത്തുന്നവർക്കാണ് കോളജ് തലത്തിൽ ഇത്തവണ സതീഷ് ജോൺ സ്മാരക സമ്മാനം. സോഫ്റ്റ് വെയറുകൾ അടക്കം സൈബർ സേഫ്റ്റി ടൂൾസ് ആണ് വികസിപ്പിക്കേണ്ടത്.\nഫൈനൽ റൗണ്ട്, ധനസഹായം\nപ്രോജക്ട് പൂർത്തിയാക്കാനുള്ള ധനസഹായം ഉൾപ്പെടെ 7.5 ലക്ഷം രൂപയുടെ സമ്മാനങ്ങൾ.\nപ്രോജക്‌ടുകളുടെ പ്രായോഗിക സാധ്യതയും പുതുമയും സാമൂഹിക പ്രസക്‌തിയും പരിഗണിച്ച് അവസാന റൗണ്ടിലേക്ക് ടീമുകളെ തിരഞ്ഞെടുക്കും. പ്രോജക്‌ട് സംബന്ധിച്ച ലഘുവിവരണത്തിന്റെയും ടീമുകളുമായി വിദഗ്‌ധസമിതി നടത്തുന്ന ആശയവിനിമയത്തിന്റെയും അടിസ്‌ഥാനത്തിലായിരിക്കും അവസാന റൗണ്ടിലേക്കുള്ള തിരഞ്ഞെടുപ്പ്. അവസാന റൗണ്ടിലേക്കു തിരഞ്ഞെടുക്കുന്ന ടീമുകൾക്ക് പ്രോജക്ട് പൂർത്തിയാക്കാൻ ആവശ്യമായ ചെലവിന്റെ ഒരു ഭാഗം ധനസഹായമായി നൽകും. ഓരോ പ്രോജക്ടിനുമുള്ള ധനസഹായം നിശ്ചയിക്കുന്നത് വിദഗ്ധസമിതിയായിരിക്കും\n2018 ആദ്യം നടത്തുന്ന പ്രദർശനത്തിൽ ഓരോ ടീമിന്റെയും പൂർത്തിയാക്കിയ പ്രോജക്‌ട് നേരിട്ടു വിലയിരുത്തി വിദഗ്‌ധ സമിതി സമ്മാനാർഹരെ തിരഞ്ഞെടുക്കും.\nഇപ്പോൾ റജിസ്‌റ്റർ ചെയ്യണം. ഓർക്കുക, ആശയങ്ങളും അവയുടെ പ്രായോഗിക സാധ്യതകളുമാണ് അയക്കേണ്ടത്. പ്രോജക്ടിന്റെ മുഴുവൻ വിവരങ്ങൾ ആവശ്യമില്ല. www.manoramaonline.com/mastermind എന്ന സൈറ്റിൽ ഓൺലൈനായി റജിസ്റ്റർ ചെയ്യാം. അല്ലെങ്കിൽ ഈ സൈറ്റിൽനിന്ന് റജിസ്ട്രേഷൻ ഫോം ഡൗൺലോഡ് ചെയ്ത് പൂരിപ്പിച്ച് തപാലിലോ ഇ മെയിലിലോ അയയ്ക്കാം.\nനേരത്തെ ഫോണിൽ താൽപര്യം വിളിച്ചറിയിച്ചവർ ഓൺലൈനായി റജിസ്റ്റർ ചെയ്യണം.\nറജിസ്ട്രേഷന് ഇത്രയും വിവരങ്ങളാണു വേണ്ടത്:\n1. ചെയ്യാനുദ്ദേശിക്കുന്ന പ്രോജക്‌ടിന്റെ പേര്\n2. വിദ്യാഭ്യാസസ്‌ഥാപനത്തിന്റെ പേരും വിലാസവും ഇ–മെയിലും കൃത്യമായ ഫോൺ നമ്പരും\n3. പ്രോജക്‌ട് ഗൈഡിന്റെയും എല്ലാ ടീമംഗങ്ങളുടെയും പേരും വിലാസവും ഇ–മെയിലും കൃത്യമായ ഫോൺ നമ്പരും\n4. ചെയ്യാനുദ്ദേശിക്കുന്ന പ്രോജക്‌ടിനെക്കുറിച്ച് ഒരു പേജിൽ കവിയാത്ത വിവരണം\n5. പ്രോജക്‌ടിന് ആവശ്യമായി വരുന്ന തുക സംബന്ധിച്ച ഏകദേശ കണക്ക്\nറജിസ്ട്രേഷൻ – തപാൽ\nവിലാസം: യുവ മാസ്‌റ്റർ മൈൻഡ്–8, എഡിറ്റോറിയൽ, മലയാള മനോരമ, പിബി നമ്പർ–26, കോട്ടയം –1\nകോളജ് : 1,00,000 രൂപ, 60,000 രൂപ, 40,000 രൂപ\nസ്കൂൾ: 50,000 രൂപ, 30,000 രൂപ, 20,000 രൂപ\nപ്രഫ. സതീഷ് ജോൺ സ്മാരക പുരസ്കാരം\nകോളജ് – 60,000 രൂപ, സ്കൂൾ – 40,000 രൂപ (പുറമേ 3.5 ലക്ഷം രൂപയുടെ പ്രോജക്ട് ധനസഹായം)\nഅവസാന തീയതി: ഓഗസ്റ്റ് 10, 2017\nOffice: 04828 305626